Nolhivarafarun beynunvanee erah monitoring ah lumah, HPA inn bunanee efadha haalatheh nei kamah! - One Online\nހދ ނޮޅިވަރަންފަރު --- ފޮޓޯ: ނޮޅިއެސްކޭޕް\nނޮޅިވަރަންފަރުން ބޭނުންވަނީ އެރަށް މޮނިޓަރިން އަށް ލުމަށް! އެޗްޕީއޭ އިން ބުނަނީ އެފަދަ ހާލަތެއް ނެތް ކަމަށް\nހދ. ނޮޅިވަރަމް އިން ނޮޅިވަރަންފަރަށް ދިޔަ މީހަކު ޕޮޒިޓިވްވެ، އުފެދުނު ކްލަސްޓާއާ ގުޅިގެން އެރަށް މޮނީޓަރިން އަށް ލާފައިވަނީ މިދިޔަ މަހުގެ 31 ވަނަ ދުވަހުއެވެ. ނަމަވެސް އޭގެ ދެ ހަފުތާ ފަހުން އެރަށް މޮނިޓަރިން އިން ނަގާފައިވަނީ އެޗްޕީއޭގެ މިންގަނޑުތަކަށް ބަލައި މޮނިޓަރިންގެ ހާލަތުގައި އެރަށް ބާއްވަން ޖެހޭ ހާލަތެއް އޮތް ކަމަށް ނުދެކޭތީ ކަމަށް އެޗްޕީއޭ އިން ވަނީ ބުނެފައެވެ.\nއެކަމަކު އެޗްޕީއޭގެ ނިންމުމާ ނޮޅިވަރަންފަރު ރައްޔިތުންނާއި ކައުންސިލުން ދެކޮޅެވެ. ކައުންސިލުން ބޭނުންވަނީ އެ ރަށް މޮނިޓަރިން ހާލަތަށް ގެނައުމަށެވެ. ސްކޫލް ބަންދު ކޮށް ދަރިވަރުންނަށް އޮންލައިން ކޮށް ކިޔަވައިދެވޭނެ މާހައުލެއް ގާއިމު ކުރުމަށެވެ.\nނޮޅިވަރަންފަރު ކައުންސިލް ރައީސް އަބްދުުﷲ ނަދީމް "ވަން" އަށް މިއަދު ވިދާޅުވީ އެރަށުން މިހާރު ވެސް ރެންޑަމްކޮށް ނަގާ ސާމްޕަލްތައް ޕޮޒިޓިވް ވަމުންދާ ކަމަށެވެ. އެހެން ނަމަވެސް އެއީ ވަރަށް މަދުން ކަމަށެވެ.\nނަދީމް ވިދާޅުވީ އެރަށް މޮނިޓަރިންގެ ހާލަތުން އުވާލީ ކައުންސިލަށް ވެސް އެންގުމެއް ނެތި ކަމަށެވެ. އެކަމަކު މޮނިޓަރިން އުވާލިކަމުގެ ލިޔުން ކައުންސިލަށް ފޮނުވާފައިވާ ކަމަށެވެ. އެހެން ނަމަވެސް މޮނިޓަރިން ހާލަތު އުވާލަން ޖެހޭ އެއްވެސް ހާލަތެއް ނެތް ކަމަށް އޭނާ ވިދާޅުވި އެވެ.\n"މިހާރުވެސް ރަށުތެރެއިން މިނަގާ ސާމްޕަލްތައް ޕޮޒިޓިވް ވަމުންދަނީ. ވަރަށް މަދުން ނަމަވެސް ރަށުތެރެއިން މިހާރުވެސް މި ޕޮޒިޓިވް ވަނީ. އާންމުންގެ ތެރެއިން. އެހެންވީމަ މުޅި ރަށަށް ފެތުރުމުގެ ޗާންސް ވަރަށް ބޮޑު. އަޅުގަނޑުމެން ކައުންސިލަށްވެސް، ޓާސްކު ފޯހަށްވެސް، ހެލްތު ޕޯސްޓާ އެއްވެސް މަޝްވަރާއެއް އެންގުމެއް ނެތި މޮނިޓަރިން މި އުވާލީ. ހަމަ އެކަނި އުވާލިކަން އަންގާ ލިޔުން މި ފޮނުވީ. އަޅުގަނޑުމެން ބޭނުންވަނީ ބަލި އެއްކޮށް މިރަށުން ފިލަންދެން ރަށް މޮނިޓަރިންގަ ބާއްވަން." އޭނާ ވިދާޅުވި އެވެ.\nމިކަމާ ގުޅިގެން ހެލްތު މިނިސްޓްރީގެ ކޮމިޝަނަރު އޮފް ކޮލިޓީ އެޝުއަރެންސް ތަސްލީމާ އުސްމާނު "ވަން" އަށް މިއަދު ވިދާޅުވީ މޮނިޓަރިން އިން އުވާލާފައިވާ ކަން ކައުންސިލަށް އަންގާފައި ވާނެ ކަމަށެވެ. އަދި ރަށުގެ އާބާދީ އަށް ބަލައި ޕޮޒިޓިވް ވާ ރޭޓު ވަރަށް ބޮޑަށް ދަށް ވެފައިވާތީ އެ ރަށް މޮނިޓަރިންގައި އިތުރަށް ބާއްވާނެ ހާލަތެއް ނެތް ކަމަށެވެ.\nނޮޅިވަރަންފަރުން ރެންޑަމް ސާމްޕަލް ނަގަނީ-- ފޮޓޯ: ނޮޅިވަރަން ފަރު ފޭސްބުކް ޕޭޖް\nތަސްލީމާ ވިދާޅުވީ އިއްޔެ އެރަށުން ޕޮޒިޓިވް ވެފައިވަނީ ފުރަބަންދު ސާމްޕަލެއް ކަމަށެވެ. އަދި މޮނިޓަރިން އުވާލި ދުވަހުވެސް ޕޮޒިޓިވް ވެފައިވަނީ ޑައިރެކްޓް ކޮންޓެކްޓް ވެފައިވާ މީހުންނާއި ފުރަބަންދު ސާމްޕަލްތައް ކަމަށެވެ.\nތަސްލީމާ މިހެން ވިދާޅުވި ނަމަވެސް ކައުންސިލްގެ ރައީސް ވަނީ މިކަން ދޮގު ކުރައްވައިފަ އެވެ. އޭނާ ވިދާޅުވީ އިއްޔެ ޕޮޒިޓިވް ވެފައިވަނީ ރަށުތެރެއިން ރެންޑަމްކޮށް ނެގި ސާމްޕަލެއް ކަމަށެވެ. އެހެންކަމުން ރަށުތެރޭގައި ބަލި އޮތް ކަމަށް ގަބޫލު ކުރައްވާ ކަމަށާއި މިކަމާ ގުޅިގެން ރައްޔިތުންގެ ކަންބޮޑުވުންވެސް އެބަހުރި ކަމަށް ވިދާޅުވި އެވެ.\nއެގޮތުން މޮނިޓަރިން އުވާލުމުން ސްކޫލު ހުޅުވައި ކިޔެވުން ކުރިއަށް ގެންދާތީ ބެލެނިވެރިން ވަރަށް ބޮޑަށް ޝަކުވާ ހުށަހަޅާ ކަމަށް ނަދީމް ވިދާޅުވި އެވެ. އަދި ސްކޫލް ބަންދުކޮށް ކިޔެވުން އޮންލައިން ކޮށް ކުރިއަށް ގެންދަން ގިނަ ބަޔަކު އެޑިއުކޭޝަނާ ވެސް މަޝްވަރާ ކުރި ކަމަށް ވިދާޅުވި އެވެ. އެކަމަކު އެޗްޕީއޭ އިން ގޮތެއް ނިންމުމުން ނޫނީ އެޑިއުކޭޝަނަށް ވަކި ގޮތެއް ކަނޑަ ނޭޅޭނެ ކަމަށް ބުނެފައިވާ ކަމަށް އޭނާ ވިދާޅުވި އެވެ.\nނޮޅިވަރަންފަރުން "ވަން" އާ ވާހަކަ ދެއްކި ބެލެނިވެރިޔަކު ބުނީ 300 އަށްވުރެ ގިނަ ކުދިން އުޅޭ އެ ސްކޫލަށް އިއްޔެ ވެސް ކިޔަވަން ގޮސްފައިވަނީ 50 ވަރަކަށް ކުދީން ކަމަށެވެ. އަދި ކޮމިއުނިޓި ސްޕްރެޑެއް އޮތް ކަމަށް ގަބޫލު ކުރެވޭތީ އެއްވެސް ބެލެނިވެރިޔަކު އެ މީހެއްގެ ދަރީން ސްކޫލަށް ފޮނުވަން ބޭނުން ނުވާ ކަމަށްވެސް ބުންޏެވެ.\n"އަޅުގަނޑުމެން ސްކޫލާ މަޝްވަރާ ކޮށްފަ އެޑިއުކޭޝަނާ ވާހަކަ ދެއްކިން ރަށުގެ ހާލަތަށް ބަލާފަ އޮންލައިންކޮށް ކިޔަވައިދޭން. ސަބަބަކީ އެއް ކުލާހެއްގަ ބައިވަރު ކުދިން ތިބޭއިރު އެ ކުދިންނަށް ގައިދުރުކޮށް ކިޔަވައިދޭނެ މާހައުލެއް ސްކޫލަކު ނެތް. ދެން އެޑިއުކޭޝަނުން ބުނީ ކޮންމެ އަތޮޅަކަށް ހާއްސަ ކޮށްފަ ހުންނާނެއޭ އެ މިނިސްޓްރީގެ އޮފިޝަލެއް. އެ ބޭފުޅާއާ ވާހަކަ ދައްކާށޭ. ދެން އެ ބޭފުޅާ އާ ވާހަކަ ދެއްކީމަ ބުނީ ސްކޫލު ބަންދެއް ނުކުރެވޭނެއޭ." އޭނާ ބުންޏެވެ.\nނޮޅިވަރަންފަރު ސްކޫލް: ރަށުގައި ބަލި ފެތުރޭޓީ ސްކޫލް ބަންދުކުރުމަށް ގިނަ ބަޔަކު ވަނީ އެދިފައި---- ފޮޓޯ: ނޮޅިވަރަންފަރު ސްކޫލް ފޭސްބުކް ޕޭޖް\nނޮޅިވަރަންފަރު ސްކޫލުގައި މަސައްކަތް ކުރާ ޓީޗަރަކު ނަން ނުޖެހުމަށް ޝަރުތުކޮށް "ވަން" އަށް ވިދާޅުވީ އެ ސްކޫލުގައި ގައިދުރުކޮށް ކިޔަވައިދެވޭނެ މާހައުލެއް ނެތް ކަމަށެވެ. އެ ރަށުގައި ކޮމިއުނިޓީ ސްޕްރެޑެއް އޮތުމުން ދަރިވަރުން ސްކޫލަށް ފޮނުވަން ބެލެނިވެރިން ދެކޮޅު ހަދާ ކަމަށާއި ގިނަ ޓީޗަރުންވެސް ބޭނުންވަނީ އޮންލައިން ކޮށް ކިޔަވައިދިނުން ކަމަށެވެ. އަދި މިއީ ހުރިހާ އެންމެނަށްވެސް ރައްކާތެރި ގޮތް ކަމަށް ގަބޫލު ކުރައްވާ ކަމަށް ވިދާޅުވި އެވެ.\nއާބާދީގައި 1900 އަށް ވުރެ ގިނަ މީހުން ދިރިއުޅޭ ނޮޅިވަރަންފަރުގެ އާބާދީގެ 95 ޕަސެންޓު މީހުން ވެކްސިންގެ ފުރަތަމަ ޑޯޒް ޖަހާފައިވާއިރު ދެވަނަ ޑޯޒް ޖަހާފައިވަނީ 90 ޕަސެންޓު މީހުންނެވެ. މިރަށަކީ ލޯކަލް ޓުއަރިޒަމް ރަށަކަށް ވުމުން ޕީސީއާރް ޓެސްޓާ ނުލައި މިރަށަށް އަދި ދަތުރެއް ނުކުރެވެ އެވެ.\nރާއްޖޭގެ 18 ރަށެއް މިހާރުވެސް މޮނިޓަރިން އަށް ލާފައިވާއިރު ކޮވިޑުގައި ރާއްޖެއިން މިހާތަނަށް 227 މީހުން ވަނީ މަރުވެފަ އެވެ.\nގުޅޭ ޓެގު އެޑިއުކޭޝަން މިނިސްޓްރީ ހެލްތް ޕްރޮޓެކްޝަން އެޖެންސީ ހދ. ނޮޅިވަރަންފަރު ކޮވިޑް 19 ސިއްހަތު ހެލްތު ޕްރޮޓެކްޝަން އެޖެންސީ (އެޗްޕީއޭ) ކޮވިޑް ރެންޑަމް ސާމްޕަލް


މިދިޔަމަހު ބޮއިންގ ކުންފުންޏަށް އެއްވެސް އޯޑަރެއް ނުލިބޭ! މިދިޔަމަހު ބޮއިންގ ކުންފުންޏަށް އެއްވެސް އޯޑަރެއް ނުލިބޭ!\nމިދިޔަމަހު ބޮއިންގ ކުންފުންޏަށް އެއްވެސް އޯޑަރެއް ނުލިބޭ!\nބޮއިންގެ އުފެއްދުމެއް ދައްކާލުމަށް ބޭއްވި ރަސްމިއްޔާތެއްގެ ތެރެއިން / މިދިޔަމަހު އެ ކުންފުންޏަށް އެއްވެސް އޯޑަރެއް ނުލިބޭ\nމަތިންދާބޯޓު އުފައްދާ މަޝްހޫރު ބޮއިންގ ކުންފުންޏަށް މިދިޔަމަހު މަތިންދާބޯޓެއް އުފެއްދުމަށް އެއްވެސް އޯޑަރެއް ނުލިބޭކަމަށް އެކުންފުނިން ހާމަކޮށްފިއެވެ.\nބޮއިންގ ކުންފުނިން އާއްމުކޮށްފައިވާ ރިޕޯޓެއްގައިވާ ގޮތުން ނިމުނު އޭޕްރީލްމަހު މަތިންދާބޯޓެއް އުފެއްދުމަށް އެއްވެސް އޯޑަރެއް އެކުންފުންޏަކަށް ނުލިބެއެވެ. ބޮއިންގ ކުންފުނީގެ ބޯޓުތަކުގެ ތެރެއިން ސެވަން ތްރީ ސެވަން މެކްސް މަރުކައިގެ ބޯޓުތައް އުދުހުން މަނާކޮށްފައިވާއިރު، ބޮއިންގ ކުންފުނިން ބުނީ މައްސަލަ ޖެހުނު ބޯޓުގެ އިތުރުން، އެކުންފުނީގެ އެހެން މަރުކައިގެ ބޯޓެއް ގަތުމަށްވެސް އޯޑަރެއް ލިބިފައި ނުވާކަމަށެވެ. އޭގެ ތެރޭގައި މަޝްހޫރު ބޮއިންގ ޓްރިޕްލް ސެވަން މަރުކައިގެ ބޯޓުވެސް ހިމެނެއެވެ.\nބޮއިންގ ސެވަން ތްރީ ސެވަން މެކްސް މަރުކައިގެ ދެ މަތިންދާބޯޓެއް ވެއްޓުނު ހާދިސާއަށްފަހު މިދިޔަ މާޗުމަހުން ފެށިގެން އެމަރުކައިގެ ބޯޓުތައް ބޭނުންކުރުން ވަނީ ހުއްޓާލާފައެވެ. ނަމަވެސް އެދުވަސްވަރުވެސް ދެ އެއަރލައިނަކުން ވަނީ މަތިންދާބޯޓު އުފެއްދުމަށް އެކުންފުންޏާ ޙަވާލުކޮށްފައެވެ. އެއީ ލުފްތަންސާއިން އޯޑަރުކުރި 20 މަތިންދާބޯޓާއި ބްރިޓިޝް އެއަރވޭސްއިން އޯޑަރުކުރި 18 މަތިންދާބޯޓެވެ. ނަމަވެސް އޭގެފަހުން އެކުންފުންޏަށް މަތިންދާބޯޓު އުފެއްދުމަށް އެއްވެސް އޯޑަރެއް ލިބިފައިނުވާކަމަށް ޚަބަރުތައް ބުނެއެވެ.\nބޮއިންގ ކުންފުނީގެ ސެވަން ތުރީ ސެވަން މެކްސް މަރުކައިގެ ބޯޓުތައް ފިޔަވައި އިތުރު ބޯޓުތަކަށް މައްސަލަތަކެއް ކުރިމަތިވެފައެއް ނުވެއެވެ. ތަޖުރިބާކާރުން ބުނަނީ ސެވަން ތުރީ ސެވަން މެކްސް މަރުކައިގެ ބޯޓުތަކަށް ކުރިމަތިވި މައްސަލައިގެ ސަބަބުން ބޮއިންގ ކުންފުނިން މަތިންދާބޯޓު ގަތުން ބައެއް ފަރާތްތަކުން މަޑުޖައްސާލާފައިވާކަމަށެވެ. ނަމަވެސް އެހެން ބައެއް ފަރާތްތަކުން ބުނަނީ އެއަރލައިންތަކުން މަތިންދާބޯޓުތައް ނުގަނެ މަޑުކުރަނީ ބޮއިން ކުންފުނިން އެކުންފުނީގެ މަތިންދާބޯޓުތަކުގެ އަގުތައް ތިރިކޮށްފާނެކަމަށް ލަފާކުރާތީކަމަށެވެ.\nއުދުހުން މަނާކޮށްފައިވާ ސެވަން ތުރީ ސެވަން މެކްސް މަރުކައިގެ ބޯޓުތައް ބޭނުންކުރާ ބައެއް އެއަރލައިންތަކުން ބުނީ އެއަރލައިންތަކަށް ލިބުނު ގެއްލުމުގެ ބަދަލު ހޯދުމަށް ބޮއިންގ ކުންފުންޏާއެކު މިހާރު މަޝްވަރާކުރަމުންދާކަމަށެވެ.\nމިދިޔަމަހު މަތިންދާބޯޓު އުފެއްދުމަށް ބޮއިންގއަށް އެއްވެސް އޯޑަރެއް ނުލިބޭއިރު، އެކުންފުންޏާ ވާދަވެރި އެއަރބަސް ކުންފުންޏަށް ވަނީ 76 މަތިންދާބޯޓުގެ އޯޑަރު ލިބިފައެވެ.


BML ge muvahzafun ley hadhiya kohfi\nބީއެމްއެލްގެ މުވައްޒަފުން ލޭ ހަދިޔާކޮށްފި\nބޭންކުގެ މުވައްޒަފުން އިއްޔެ ލޭ ހަދިޔާ ކުރަނީ- ފޮޓޯ: ބީއެމްއެލް\nބޭންކް އޮފް މޯލްޑިވްސް (ބީއެމްއެލް) ގެ މުވައްޒަފުން އިޖުތިމާއީ ޒިންމާގެ ދަށުން، ލޭ ހަދިޔާ ކުރުމުގެ ހަރަކާތެއް ހިންގައިފި އެވެ.\nބީއެމްއެލް އިން ކުރި އަށް ގެންދާ އަހަރެންގެ ބޭންކް- ދިވެހިންގެ ބޭންކް ކެމްޕޭންގެ ދަށުން ކުރިއަށް ގެންދާ ކެމްޕޭންގެ 12 ވަނަ ހަރަކާތުގެ ގޮތުގައި އެ ކުންފުނީގެ މުވައްޒަފުން ވަނީ މޯލްޑިވްސް ބްލަޑް ސާވިސްއަށް ލޭ ހަދިޔާ ކޮށްފަ އެވެ.\nބޭންކުގެ އިޖުތިމާއީ ޒިންމާ ހަރަކާތުގެ މަޝްހޫރު މި އަހަރު ފަށާފައިވަނީ ތަފާތު ގޮތަކަށެވެ. ބޭންކުގެ މުވައްޒަފުން ހާއްސަ ބެނާއަކާއެކު ބޭންކުގެ މައި އިމާރާތުގެ މަތިން ފައިބައިގެން ފެށި މި ހަރަކާތުގެ ބައެއްގެ ގޮތުން މި މަހު 28 ކަމެއް ކުރާނެ އެވެ.\n"އަހަރެންގެ ބޭންކް" ކެމްޕޭންގެ ދަށުން މިހާތަނަށް ވަނީ މުޖުތަމައަށް ފައިދާ ހުރި ގިނަ ހިދުމަތްތަކެއް ކޮށްފަ އެވެ. މީގެތެރޭގައި "އިންޓަގްރާމް ޗެލެންޖަކާއި" ކޮންމެ އަތޮޅެއްގައި އިޖުތިމާއި ޒިންމާގެ ހަރަކާތެއް ހިންގުމުގެ އިތުރުން ބާސްކެޓް ކޯޓެއް ހުޅުވުމާއި "ލައިފް ސްޓައިލް ލޯނު" ތައާރަފު ކުރުން ހިމެނެ އެވެ. މީގެ އިތުރުން އިންޓަނެޓު ބޭންކިންގެ ހިދުމަތަށް އިތުރު ފަސޭހަތައް ގެނެސް ދިނުމާއި ވިލިމާލޭގެ ބީއެމްއެލް ބްރާންޗު ވަރުގަދަ ކުރުން އަދި މާލީ ދާއިރާއަށް ސްކޫލް ކުދިން ހޭލުންތެރި ކުރުވުންވެސް ހިމެނެ އެވެ.\nބީއެމްއެލްގެ އިޖުތިމާއީ ޒިންމާގެ ހަރަކާތްތަކަށް މިދިޔަ އަހަރު 300 މިލިއަން ރުފިޔާ ހޭދަކޮށްފައިވެ އެވެ. އަދި މި އަހަރުވެސް މި އަދަދު ހޭދަކުރާނެ ކަމަށް އެ ބޭންކުން ބުނެފައިވެ އެވެ.


ޒަމްޒަމް ފެން ބުއިމުން އިވުމާއި ވާހަކަ ދެއްކުން އަނބުރާ ލިބުނު މީހެއްގެ ހަޤީޤީ ވާހަކަ – JANNAH MV\nޖަންނަތްއެމްވީ އެޑިޓޯރިއަލްޖޫން 28, 2020\n2010 ވަނަ އަހަރު ޙައްޖަށް ދިޔަ ސޯމާލިޔާގެ ހާޖީއަކަށް އޭނާގެ ވާހަކަ ދެއްކުމާއި އަޑު އިވުމުގެ ޙިއްސު ﷲ ގެ ކުޅަދުންވަންތަކަމާއެކު އަނބުރާ ލިބިއްޖެއެވެ. ސައުދީ ގެ ދުވަހު ނޫސް އަލް ވަތަން އާ ހަވާލާ ދީ ބަހްރެއިން ނިޔުސް އެޖެންސީ އިން މައުލޫމާތު ދޭ ގޮތުގައި އޭނާ އަށް އަޑުއިވުމާއި ވާހަކަ ދެއްކުމުގެ ހިއްސު އަނބުރާ ލިބުނީ ޠަވާފް ކުރުމަށް ފަހު ޒަމްޒަމް ފެން ބުއިމުގެ ސަބަބުންނެވެ. ޢަލީ ބިން ޢަބްދުއް ރަޙްމާން ޝާރިފް (42) ނަމަކަށް ކިޔާ ސޯމާލިޔާ ރައްޔިތަކީ މީގެ 20 އަހަރު ކުރިއްސުރެ އިވުމާއި ވާހަކަ ދެއްކުމުން މަޙްރޫމް ވެފައިވީ މީހެކެވެ.\nހަބަރު ފަތުރާ ވަސީލަތްތަކުން ހާމަ ކުރާ ގޮތުގައި ޢަލީ އަށް މި ޙިއްސުތައް އަނބުރާ ލިބުނުކަން އެނގުނީ ތޮވާފްކޮށް ސަފާއާއި މަރުވާ އާ ދެމެދު ސަޢްޔުކޮށް ޢިހްރާމް ކެނޑުމަށްފަހު ޒަމް ޒަމް ފެން ބޮއެގެން ނިކުތްތަނާ މައްކާގެ ޙަރަމުން ފަތިސް ނަމާދަށް ބަންގި ގޮވި އަޑު އިވުމުންނެވެ. އަދި މިކަން މިހެން ވުމާއެކު، އޭނާ އާއެކު ޙައްޖަށް އައި އެހެން ބައިވެރިން ގާތުގައި މިވާހަކަތަށް ކިޔައިދިނުމުން އެ މީހުން އެ ވާހަކަ އަޑު އެހީ ހައިރާން ކަމާއެކުގައެވެ.\nއޭނާ ގެ އިވުމާއި ވާހަކަ ދެއްކުމުގެ ޙިއްސު ގެއްލުނު ގޮތް ކިޔާއި ދެމުން އޭނާ ބުނެފައިވަނީ އެއީ މީގެ 20 އަހަރު ކުރިން ކަމަށާއި، އެކަން މެދުވެރިވާން ދިމާވީ ސޯމާލިޔާގައި މެނޭޖްމަންޓް އެކައުންޓަންޓެއްގެ ވަޒީފާ އަދާ ކުރަމުން ދިޔަ ދުވަސްވަރު ހިނގަމުންދިޔަ ދާޚިލީ ހަނގުރާމައިގެ ތެރޭގައި ގޮވި ގޮވުމެއްގެ ސަބަބުން ކަމަށެވެ. އެއަށްްފަހު އެކަމަށް ފަރުވާ ކުރުމަށްޓަކައި، އޭނާ އާއި އޭނާގެ އާއިލާ އިނގިރޭސި ވިލާތަށް ދަތުރުކޮށް އެކަމަށް ޚާއްސަ ވަރަށް ގިނަ ޑޮކްޓަރުންނަށް ދެއްކިއެވެ. ނަމަވެސް އިވުމާއި ވާހަކަ ދެއްކުމުގެ ހިއްސު އަނބުރާ އިއާދަ ވާ ގޮތެއް ނުވިއެވެ. ވުމާއެކު، ޢަލީއަށް މުއާމަލާތް ކުރެވޭ ހަމައެކަނި މަގަކަށްވީ އަތުގެ އިޝާރާތުން ކުރެވޭ މުއާމަލާތްތަކެވެ.\nސޯމާލިޔާގެ ހާލަތު އިތުރަށް ގޯސްވަމުން ދިޔުމުގެ ސަބަބުން އަލީ އާއި އޭނާގެ އާއިލާ ނިންމީ އިނގިރޭސި ވިލާތުގައި ވަޒަންވެރި ވުމަށެވެ. އަދި އޭނާއާއެކު ވީ ނުފޫޒު ގަދަ ފަރާތަކުން ވަނީ ޢަލީ އަށް ޚާއްސަ އެހީ ފޯރުކޮށްދީފައެވެ. އަދި އެހީ އެއްގެގޮތުގައި އަޑު އިވުމާއި ވާހަކަ ދެއްކުމުން މަޙްރޫމް ވެފައިވާ މީހެއްކަން އަންގައިދޭ ކާޑެއްވެސް ވަނީ ހަދައިދީފައެވެ.\nއެއަށްފަހު، މާތް ﷲ ގެ ހެޔޮރަޙްމަތްފުޅުން ޢަލީ އަށް ވަނީ4(2 ފިރިހެން،2އަންހެން) ކުދިން ލިބިފައެވެ.\nސޯމާލިޔާގެ ޙައްޖު މިޝަން ގެ ޑިރެކްޓަރ ޢަބްދުއް ޞަމަދު މުޙައްމަދު ވިދާޅުވި ގޮތުގައި އިނގިރޭސި ވިލާތުން ޖިއްދާއަށް ކުރި ދަތުރުގައި ހާޖީ ޢަލީ މުޢާމަލާތް ކުރަން ބޭނުން ވާ ކޮންމެ ފަހަރަކު އޭނާ ގަނޑުކޮޅެއްގައި ބުނަން ބޭނުން ވާ އެއްޗެއް ލިޔުމުން ޚުދް އޭނާ ފްލައިޓް އެޓެންޑުންނަށް އެ މެސެޖް ފޯރުކޮށް ދެމުން ދިޔަކަމަށެވެ. އަދި އެއިރު މިފަދަ ބޮޑު ކަރާމާތެއް ޢަލީ ގެ އަތް މަތިން ފާޅުވެގެން ދާނެކަމަށް އުއްމީދު ނުކުރާ ކަމަށާއި، ނަމަވެސް ޢަލީ އަށް ވާހަކަ ދެކެވި އަޑު އިވެން ފެށުމުން އޭނާ ވަރަށް ބޮޑަށް ހައިރާން ވެ އަންތަރީސް ވި ކަމަށެވ.\nހާޖީ ޢަލީ އިމަރޖެންސީގައި ހޮސްޕިޓަލަށް ގެންދެވުނެވެ. އެތަނުގައި އޭނާ ބެއްލެވި ޑޮކްޓަރުން ވިދާޅުވީ ޢަލީގެ އިވުމާއި ވާހަކަދެއްކުމުގެ ޙިއްސު ރަނގަޅުކަމަށެވެ. ކިންގް ފައިސަލް ހޮސްޕިޓަލުގެ ޑޮކްޓަރ ޑރ. މުޙައްމަދު ޣަޒާލީ ޢަލީއަށް ދިމާވި ކަންތައްތަކާއި ބެހޭގޮތުން ވިދާޅުވި ގޮތުގައި ވާހަކަ ދެއްކުމާއި އަޑުއިވުން ގެއްލިއްޖެނަމަ، ފުރަތަމަ6މަސް ތެރޭގައި އިއާދަ ކުރެވިދާނެކަމަށެވެ. ނަމަވެސް ހާޖީ އަލީ އަށް ދިމާވި ހާލަތުގައި އެކަން އެގޮތަށް ވުމަކީ ވަރަށް ނުވާނެ ނާދިރު ކަމެކެވެ. ޑރ. ޣަޒާލީ އިތުރަށް ވިދާޅުވިގޮތުގައި މީގެ ކުރީގެ ފަހަރެއްގައިވަނީ ޒަމް ޒަމް ފެން ބުއިމުގެ ސަބަބުން މީހެއްގެ ލޮލުގެ ފެނުންވެސް ރަނގަޅުވެފައެވެ. އެ ފެން ބުއިމުގެ ކުރިން އޭނާއަށް އައިނާއި ނުލާ އެއްވެސް ތަނެއް ނުފެނެއެވެ. ނަމަވެސް އެ ބަރަކާތްތެރި ފެން ބުއިމަށްފަހު، ﷲ ގެ ހެޔޮ ރަޙްމަތްފުޅުން މިހާރު އައިނުގެ އެހީއކާާ ނުލާ އޭނާއަށް ފެނެއެވެ.\nމައްކާގައި ހާޖީ ޢަލީ އާއެކު ދަތުރުކުރި ހުރިހާ އެންމެން ވަނީ މި ކަރާމާތްތެރި ހާދިސާގެ ސަބަބުން ވަރަށް ބޮޑަށް ހައިރާން ވެފައެވެ. އަދި އެކި އެކި އިހުސާސްތަކުގެ ސަބަބުން ވަނީ ލޮލުން ކަރުނަ ފައިބައިފައެވެ. އަދި ޙައްޖު މިޝަންގެތެރޭގައި ވަނީ އެންމެ މަތިވެރި އޯގާވަންތަ ރަސްކަލާންގެއަށް ތަޙްމީދާއި ތަކްބީރު ގެ ނަޣްރާއިން ގުގުމާފައެވެ.\nއިބްނި މާޖާ ގެ އަރިހުން ރިވާވެގެންވާ ޙަދީޘެއްގެ މާނައިގައި ވެއެވެ. “ޒަމްޒަމް ފެނަކީ އެ ފެން ބުއިމުގައި އެމީހަކު ގަސްތުކުރި ކޮންމެ ބޭނުމަކަށް ފުދޭ އެއްޗެކެވެ.”\n* ކަރާމާތަކީ މާތް ﷲ އެ ކަލާންގެ ރުއްސަވާ އަޅުންގެ އަތްމަތިން ފާޅުކުރައްވާ އާދަޔާ ޚިލާފް ކަންތައްތަކެވެ. މުޢްޖިޒާތަކީ މާތް ﷲ އެކަލާންގެ ފޮނުއްވި ރަސޫލުންނާއި ނަބީބޭކަލުންގެ ރިސާލަތަކީ ޙައްޤު ރިސާލަތްކަމަށް ސާބިތުކޮށްދިނުމުގެ ގޮތުން އެ ބޭކަލުންގެ އަތްޕުޅުމަތިން ފާޅުކުރައްވާ އާދަ ފޫވައްޓަނިވި ކަންތައްތަކެވެ. މުޢްޖިޒާތާއި ކަރާމަތަކީ ތަފާތު ދެ އެއްޗެކެވެ.\nލޮބުވެތި އަޚުންނޭވެ. ތިބާ އަށް ކުރިމަތި ވެފައިވާ ހާލަތްތަކަށް ކެތްތެރިވި ޝުކުރު ކުރާށެވެ. އެހެނީ ކެތްތެރި ކަމުގެ ޖަޒާ އަށް ހިސާބެއް ނުވެއެވެ. އަދި ދަންނާށެވެ ޝިފާ ދެއްވުން ވަނީ ހަމައެކަނި ﷲ ހަޟްރަތުންނެވެ. ހަމަކަށަވަރުން މާތް ﷲ އަކީ އެއްކައުވަންތަ ކޮންމެ ކަމަކަށް ކުޅަދުންވަންތަ ރަސްކަލާންގެއެވެ.


Mives Adeeb ge jareemaa eh: verikamah "zaharulaan" thahyaaruvi\nމިވެސް އަދީބުގެ ޖަރީމާއެއް: ވެރިކަމަށް "ޒަހަރުލާން" ތައްޔާރުވި\nއަދީބު ކޯޓުން ނެރެގެން ގެންދަނީ - އަވަސް ފޮޓޯ: މުހައްމަދު އަޒާން\nޝަރީއަތްތައް ކުރިއަށް ދިޔަ ވަރަކުން ކުރީގެ ނައިބު ރައީސް އަހުމަދު އަދީބުގެ ގިނަ ވާހަކަތަކެއް ދަނީ ފަޅާއަރަމުންނެވެ. ނުވަތަ ތުހުމަތުތައް ދަނީ އިތުރުވަމުންނެވެ. ޝަރީއަތުގައި ސާބިތުވެފައިނުވީ ނަމަވެސް އަދީބާ ގުޅުން އޮންނަ އެމްއެންޑީއެފްގެ އޮފިސަރަކު ދީފައިވާ ހެކި ބަހުން އަދީބާ ގުޅޭ އިތުރު ވާހަކަތަކެއް މިވަނީ އެނގިގެން ގޮސްފަ އެވެ.\n"ފިނިފެންމާ" ލޯންޗްކޮޅުގައި އެއްޗެއް ގޮއްވާލީ އަދީބު ކަމަށް ބުނެ ދައުލަތުން އޭނާގެ މައްޗަށް ދައުވާކޮށްފައިވާއިރު އެ ގޮއްވާލާފައިވަނީ އަދީބުކަން އަދި ސާބިތުވެފައެއް ނުވެ އެވެ. ނަމަވެސް ތުހުމަތުތައް ވަރަށް ވަރުގަދަ އެވެ. އަދީބާ ދެކޮޅަށް މިއަދު ހެކި ބަސް ދީފައިވާ ސިއްރު ހެކިވެރިޔާއަކީ ބަޑިބޭހުގެ ކަންކަމުގައި އަދީބު އަބަދުވެސް ބައްދަލުކުރާ މީހާ އެވެ. އޭނާއާ އެކި ފަހަރު މަތިން އަދީބު ބައްދަލުކޮށްފައިވާއިރު، އޭނާއަކީ ގޮވާތަކެއްޗާ ބެހޭ ގޮތުން ޗައިނާ، އިންޑިއާ އަދި ޕާކިސްތާނުން ތަމްރީނު ހޯދާފައިވާ މީހެކެވެ.\nނާޒިމްގެ މައްސަލާގެ ތަހުގީގަށް ނުފޫޒު!\nކުރީގެ ނައިބު ޑިފެންސް މިނިސްޓަރު މުހައްމަދު ނާޒިމްގެ އެޕާޓްމެންޓުން ހަތިޔާރު ފެނުމާ ގުޅިގެން ބަޑި ގުދަނުގެ ހާއްސަ އޮޑިޓެއް ވަނީ ކޮށްފަ އެވެ. ހެކިވެރިޔާ ވެސް މި އޮޑިޓްގައި ބައިވެރުވެފައިވެ އެވެ. އެ އޮޑިޓުން ބަޑި ގުދަނުން ހަތިޔާރު މަދުވިކަމުގެ މައުލޫމާތު ހެކިވެރިޔާއަށް ލިބުނެވެ. ހަތިޔާރު މަދުވި މައްސަލަ ތަހުގީގުކުރުމަށް ހެކިވެރިޔާ މަސައްކަތްކުރުމުން އަދީބުގެ ފަރާތުން އޭނާއަށް ދެފަހަރެއްގެ މަތިން އިންޒާރު ލިބުނު ކަމަށް އޭނާ ބުނެފައިވެ އެވެ. އޭނާގެ ސައިކަލަށް ގެއްލުންދީ، ސައިކަލް ވަގަށް ނަގާފައިވެސްވެ އެވެ. އޭނާ އަދީބާ ބައްދަލުކުރީ އޭގެ ފަހުންނެވެ.\nނާޒިމާއި އަދީބު - ފޮޓޯ: ވަގުތު\nމޭޑޭގައި އިމްރާން ހައްޔަރުކުރި!\nހެކިވެރިޔާ ބުނާ ގޮތުން މޭޑޭގައި ސިޔާސީ ސްޓަންޓެއް ޖައްސަވަން އަދީބު މަސައްކަތްކުރެއްވި އެވެ. އެކަމާ ހެކިވެރިޔާއާއި އަދީބު ވަނީ ބައްދަލުކޮށްފަ އެވެ. ބައްދަލުކުރީ "ސްޓޮޕް އެންޑް ޝޮޕް" ހުންނަ އިމާރާތުގައި އަދީބު ދިރިއުޅުއްވި އެޕާޓްމެންޓްގަ އެވެ. އެ އަޕާޓްމެންޓުން ހެކިވެރިޔާއަށް ވަނީ ފިސްތޯލައެއް ވެސް ފެނިފަ އެވެ.\nމޭޑޭގައި ސިޔާސީ ސްޓަންޓެއް ޖެއްސުމުގެ ގޮތުން އޭރުގެ ސީޕީ ހުސެއިން ވަހީދުގެ ކާރު ގޮއްވާލުމަށް އަދީބު ވަނީ ރާވާފަ އެވެ. ހެކިވެރިޔާ ބުނީ އެގޮތަށެވެ. އެ ކާރު ގޮއްވާލަން ރޭވީ، ޓޯޔާޑްގައި ހުސް ކާރު އޮންނަ ވަގުތެއްގަ އެވެ. ކާރު ގޮއްވާލުމަށް ބޭނުންވާ އައިއީޑީ ހަދައިދޭން ހެކިވެރިޔާ ގާތު އަދީބު އެދުމުން އޭނާ ވަނީ އެކަން ކޮށްދީފަ އެވެ. ފުރާނައަކަށް ގެއްލުން ނުވާނެ ކަމަށް ބުނުމުންނެވެ. ހެކިވެރިޔާ ބުނެފައިވާ ގޮތުގައި ގޮވާޒާތުގެ ތަކެތި ވެސް އަދީބުގެ އަތުގައި ހުއްޓެވެ.\nހެކިވެރިޔާ ބުނީ، އައިއީޑީ އަދީބާ ހަވާލުކުރުމުން، އެ ގޮއްވާލަނީ އަދާލަތު ޕާޓީގެ ރައީސް އިމްރާން އަބްދުﷲ ހައްޔަރުކުރުމަށް ކަމަށް އަދީބު ވިދާޅުވި ކަމަށެވެ.\nމީހުން މަރާލަން ޒަހަރު ހޯއްދެވުން\nމިފަހުން ރާއްޖޭގައި ފާހަގަކުރި އެންމެ ކުލަގަދަ މުނާސަބަތުގައި ކަމަށްވާ މިނިވަން 50 އާ ދިމާކޮށް ޒަހަރު ހޯދަން އަދީބު މަސައްކަތްކުރި ކަމަށް ހެކިވެރިޔާ ވަނީ ބުނެފަ އެވެ.\nއޭނާ ބުނީ، މިނިވަން 50 ގައި އަދީބާ ދިމާވި ކަމަށާއި ދިމާވުމުން އެއްސެވީ ޒަހަރު ލިބޭނެ ތަނަކާމެދު ކަމަށެވެ. ޖަވާބަކަށް އޭނާއަށް ނޭނގޭ ކަމަށް ބުނި ކަމަށް ހެކިވެރިޔާ ބުންޏެވެ.\nއެއަށްފަހު ދެން އަދީބާ ހެކިވެރިޔާ ބައްދަލުވެފައިވަނީ ސެޕްޓެމްބަރު މަހުގެ ތެރޭގަ އެވެ.\nއިންޒާރުދޭ ވީޑިއޯގެ މަންޒަރެއް --\nއަމިއްލައަށް އިންޒާރުދީ ވީޑިއޯއެއް!\nރައީސް އަބްދުﷲ ޔާމިނަށާއި އޭރުގެ ނައިބު ރައީސް އަދީބަށް އިންޒާރުދީ ވީޑިއޯ ޔޫޓިއުބަށް އަޕްލޯޑްކޮށްފައިވެ އެވެ. މޫނު ފޮރުވައިގެން ތިބަ ބަޔަކު އައިއެސް ކަމަށް ބުނެ ރައީސް އާއި ނައިބު ރައީސް އިސްލާހުވުމަށް ވަނީ އަންގާފަ އެވެ. މި މައްސަލާގައި ސަންގް ޓީވީ ބަލާ ފާސްކޮށްފައިވެ އެވެ. ތުހުމަތުކުރެވެނީ އެ ވީޑިއޯ ޔޫޓިއުބަށް އަޕްލޯޑްކުރީ ސަންގް ޓީވީ ތެރޭން ކަމަށެވެ.\nއިއްޔެ ހެކި ބަސް ދިން ހެކިވެރިޔާ ބުނީ، އެ ވީޑިއޯ ޔޫޓިއުބަށްލީ އަދީބު އަމިއްލައަށް ކަމަށް އަދީބު އޭނާ ގާތު ވިދާޅުވި ކަމަށެވެ. އަދި ވީޑިއޯއާ ގުޅިގެން ސިޔާސީ ސްޓަންޓެއް ޖެއްސެވުމަށް އެއްޗެއް ގޮއްވާލަން އައިއީޑީ ތައްޔާރުކުރުމަށް އަދީބު ވަނީ ހެކިވެރިޔާ ގާތު އެދިފަ އެވެ.\nލޯންޗެއް ގޮއްވާލަން އައިއީޑީއެއް ތައްޔާރުކުރި!\nސިޔާސީ ސްޓަންޓް ޖެއްސުމަށް ތައްޔާރުކޮށްދޭން އެދުނު އައިއީޑީ ހެކިވެރިޔާ ތައްޔާރުކޮށްދިނެވެ. އޭނާ ބުނީ ގޮތުގައި ޑަމީ އެއްޗެއްގެ ގޮތުގައި ފުރަތަމަ އައިއީޑީ ގޮއްވާލާނީ ގަލްފް ކްރާފްޓްގެ ލޯންޗެއްގައި ކަމަށް އަދީބު ވިދާޅުވި އެވެ. އަސްލު އެތި ގޮއްވާލާނީ ފަހުން ކަމަށެވެ. އެ އައިއީޑީ ގޮއްވާލާނެ ތަނެއް އަދީބު ހެކިވެރިޔާ ގާތު ނުބުނެ އެވެ.\nބާރުގަދަ އައިއީޑީއެއް ތައްޔާރުކޮށްދިނުމަށް ހެކިވެރިޔާ އެ އައިއީޑީ ލާފައިވަނީ ލިޔެލާޖަހާފައިވާ މެދު ސައިޒެއްގެ ދަޅަކަށެވެ. އެ ދަޅުން ވަނީ ލިޔެލާ ކަހާލާފަ އެވެ. އެ ދަޅު އަދީބާ ހަވާލުކުރުމުން 27 ވަނަ ދުވަހުގެ ނިޔަލަށް ބައިދަން ޖެހޭ ކަމަށާއި އެހާ ދުވަހަށް ބެޓަރީ ހުންނާނެތޯ އަދީބު ސުވާލު ކުރެއްވި ކަމަށް ހެކިވެރިޔާ ބުންޏެވެ. އެކަމުގެ ޔަގީންކަން ދެވެން ނެތް ކަމަށް ހެކިވެރިޔާ ބުންޏެވެ.\nލޯންޗުކޮޅުގައި އެއްޗެއް ގޮވައިގެން ހަރަކާތްތެރިވަނީ --\n2018 ނޫނީ އޭގެ ކުރިން ވެރިކަމަށް!\nމި ބުނާ ހެކިވެރިޔާ ބުނާ ގޮތުން އަދީބު ދިޔައީ ވެރިކަމަށް ވެސް ފައި ވިއްދަމުންނެވެ. އެގޮތުން މިދިޔަ އަހަރުގެ ސެޕްޓެމްބަރު މަހުގެ 27 ވަނަ ދުވަހު އަދީބު ދިރިއުޅުއްވި ރެހެންދި ފްލެޓްގައި ހެކިވެރިޔާއާ ބައްދަލުވިއިރު އެ ވާހަކަތައް އަދީބު ވަނީ ދައްކާފަ އެވެ.\nހެކިވެރިޔާ ބުނީ، އެ އެޕާޓްމެންޓަށް އޭނާ ދިޔައިރު އަދީބު އިންނެވީ މީހަކާ ފޯނުން ވާހަކަ ދައްކަވަން ކަމަށެވެ. ފޯނުން ވާހަކަ ދައްކަވަމުން، "މިނިސްޓަރު ޝައިނީ އުޅެނީ ވައި ޖަހަން" މިހެން ވިދާޅުވި ކަމަށް ހެކިވެރިޔާ ބުންޏެވެ. އަދި އޭގެ އަނެއް ދުވަހު ރައީސްއަށް މަރުހަބާ ދެންނެވުމަށް ނުދާނެ ކަމަށް ވެސް ވިދާޅުވި ކަމަށް ހެކިވެރިވާ ބުންޏެވެ.\nއެ ދުވަހު ހެކިވެރިޔާ ވާހަކަ ދައްކަވަމުން އަދީބު 2018 އަށް ނިކުންނަވާނެ ކަމަށް ވިދާޅުވި ކަމަށް އޭނާ ބުންޏެވެ. އަދި "އޭގެ ކުރިން ވެސް އާދެވިދާނެތާއޭ،" މިހެން އަދީބު ވިދާޅުވި ކަމަށް ހެކިވެރިޔާ ބުންޏެވެ.\nމިފަދަ ވާހަކަތައް އަޑުވި މީހެއްގެ ފުރާނައަށް ނުރައްކާވެދާނެ ކަމުގެ ބީރު ހީވެ، އަދީބަށް ތައްޔާރުކޮށްދިން އައިއީޑީގެ ބާރު ހެކިވެރިޔާ ދަށް ކުރި ކަމަށް އޭނާ ބުންޏެވެ.


Ras Online - ސާފް ޗެމްޕިއަންޝިޕް: ނޭޕާލް ބަލިކޮށް އިންޑިއާއަށް މުހިންމު މޮޅެއް\nސާފް ޗެމްޕިއަންޝިޕް: ނޭޕާލް ބަލިކޮށް އިންޑިއާއަށް މުހިންމު މޮޅެއް\nޒަހީނުއްދީން ސަޢީދު 10 އޮކްޓޯބަރު 2021 - 23:43\nސާފް ޗެމްޕިއަންޝިޕްގެ މިރޭ ކުޅުނު މެޗުގައި ނޭޕާލް ބަލިކޮށް އިންޑިއާއިން މުބާރާތުގެ ފައިނަލާއި ގާތަށް ޖެހިލައިފިއެެވެ.\nގައުމީ ފުޓްބޯޅަ ދަނޑުގައި ކުޅުނު މިމެޗުގައި ނޭޕާލް ބަލިކޮށް އިންޑިއާއިން މެޗް ކާމިޔާބުކުރީ 1-0 ގެ ނަތީޖާއަކުންނެވެ. މިރޭގެ މެޗްގައި އިންޑިއާއިން ޖެހި ހަމައެކަނި ގޯލު އެޓީމަށް ކާމިޔާބުކޮށްދިނީ ކެޕްޓަން ސުނިލް ޗެތުރީއެވެ.\nމެޗްގެ 72 ވަނަ މިނެޓްގައި އިންޑިއާ ޓީމުގެ ފާރޫޚް ޗޮދްރީ ދިން ބޯޅައަކުން މި ލަނޑު އެ ޓީމަށް ކާމިޔާބުކޮށްދިނީ މެޗުގައި މޮޅު ކުޅުމެއް ދެއްކި ކެޕްޓަން ސުނިލް ޗެތުރީއެވެ. މިރޭގެ މެޗްގެ ފުރަތަމަ ހާފާ ދެވަނަ ހާފުގައި ސުނިލް ޗެތުރީއަށް ލަނޑު ޖަހާނެ ގިނަ ފުރުސަތުތަކެއް ލިބި ބޭކާރުވެގެންދިޔަކަން ފާހަގަކޮށްލެވެއެވެެ.\nމިރޭގެ މެޗުން ލިބުނު މޮޅާއެކު ތިން މެޗުން ލިބުނު ފަސްޕޮއިންޓާއެކު އިންޑިޔާ މިހާރު އޮތީ ތާވަލްގެ ތިންވަނައިގައެވެ. މި މެޗުން ނޭޕާލް ބަލިވުމުން ރާއްޖެ މިހާރު ވަނީ ތާވަލުގެ އެއްވަނަ އަށް ޖެހިލާފައެވެ. ދެވަނައިގައި އޮތް ނޭޕާލާއި ރާއްޖެއަށްވެސް ތިން މެޗުން ހަ ޕޮއިންޓް ވަނީ ލިބިފައެވެ. އެހެން ނަމަވެސް ރާއްޖެއަށް ކުރި ލިބެނީ ލަނޑުގެ ތަފާތުންނެވެ. ތިން މެޗުން ލިބުނު ހަތަރު ޕޮއިންޓާއެކު ތާވަލުގެ ހަތަރުވަނައިގައި އޮތީ ބަންގްލަދޭޝްއެވެ. ހަތަރު މެޗުން ލިބުނު އެއް ޕޮއިންޓާއެކު ސްރީލަންކާ މިހާރު ވަނީ މުބާރާތުން ކަޓާފައެވެ.\nއިންޑިއާ އަތުން ނޭޕާލް ބަލިވުމުން، ފަހު މެޗުގައި އިންޑިއާއާ އެއްވަރުކޮށްލައިގެންވެސް ރާއްޖެއަށް ފައިނަލަށް ދެވޭނެ މަގު މިހާރު ވަނީ ތަނަވަސްވެފައެވެ.


Covid gai addu in niyavi meehun ge adhadhu7ah.\nކޯވިޑްގައި އައްޑޫއިން ނިޔާވި މީހުންގެ އަދަދު7އަށް\nއައްޑޫ ސިޓީގައި ކޯވިޑް ޖެހިގެން ނިޔާވި މީހުންގެ އަދަދު7އަށް އަރައިފިއެވެ.\nއެޗްޕީއޭއިން ބުނެފައިވަނީ އައްޑޫ ސިޓީ ކޯވިޑް ފެސިލިޓީގައި ފަރުވާ ދެމުންދިޔަ 86 އަހަރުގެ މީހަކު ރޭ 12:10 ގައި ނިޔާވެފައިވާކަމަށެވެ. މިމަރާއިއެކު ރާއްޖެއިން ކޯވިޑުގައި ނިޔާވި މީހުންގެ އަދަދު ވަނީ 241 އަށް އަރާފައެވެ.\nLast night (26/10/21) at 12:10 ama86-year-old Maldivian male admitted at Addu Covid Management Facility has passed away\nThis is the 241st COVID-19 death in the Maldives\n— Health Protection Agency (@HPA_MV) October 26, 2021\nހެލްތު ޕްރޮޓެކްޝަން އެޖެންސީ(އެޗްޕީއޭ) އިން ޢާއްމުކޮށްފައިވާ އެންމެފަހުގެ ތަފާސް ހިސާބުތައް ދައްކާގޮތުން ފާއިތުވި 24 ގަޑިއިރުތެރޭގައި 149 މީހަކު ވަނީ ކޯވިޑަށް ޕޮޒިޓިވްވެފައެވެ. މީގެތެރޭގައި ހިމެނެނީ މާލެ ސަރަޙައްދުން ޕޮޒިޓިވްވި 39 މީހުންނާއި، އަތޮޅުތެރޭގެ ރަށްރަށުން ޕޮޒިޓިވްވި 85 މީހުންނެވެ. އަދި ރިސޯޓްތަކުން ޕޮޒިޓިވްވި 25 މީހަކުވެސް މީގެ ތެރޭގައި ހިމެނެއެވެ.\nއަލަށް ބައްޔަށް ޕޮޒިޓިވްވި މީހުންނާއެކު ރާއްޖެއިން ކޯވިޑަށް ޕޮޒިޓިވްވި މީހުންގެ ޖުމްލަ ޢަދަދުވަނީ 87،0717 އަށް އަރާފައެވެ. އަލަށް ބައްޔަށް ޕޮޒިޓިވްވި މީހުންނާއެކު ފަރުވާ ހޯދާ މީހުންގެ އަދަދު މިހާރުވަނީ 1550 އަށް އިތުރުވެފައެވެ. މީގެ ތެރެއިން މެޑިކަލް ފެސިލިޓީތަކުގައި އެޑްމިޓްކޮށްގެން، 22މީހުންނަށް އަންނަނީ ފަރުވާދެމުންނެވެ.\nކޯވިޑް-19, އައްޑޫ ކޯވިޑް ފެސިލިޓީ, އެޗްޕީއޭ


Insaafu Nudhinumakee Aniyaa Eh, Ekamuge Hithi Dhekeyne: Jameel - Vaguthu\nކުރީގެ ނައިބު ރައީސް ޑރ. މުހައްމަދު ޖަމީލް. --- ވަގުތު އިމޭޖަސް\nމި ސަރުކާރުން ޖުޑިޝަރީއަށް ބަދަލުތައް ގެނައީ ވަކި ބަޔަކަށް "ޓާގެޓް"ކޮށްގެން ކަމަށާއި އެކަމުގެ ހިތި ދެކޭނެ ދުވަހެއް އަންނާނެ ކަމަށް ކުރީގެ ރައީސް އަބްދުﷲ ޔާމީން ސަރުކާރުގައި ފުރަތަމަ ނައިބު ރައީސް ކަން ކުރެއްވި ޑރ. މުހައްމަދު ޖަމީލް އަހުމަދު މިއަދު ވިދާޅުވެއްޖެއެވެ.\nމަނީ ލޯންޑްރިންގެ ކުށް ސާބިތުވެ ފަސް އަހަރު ދުވަހަށް ޖަލަށްލުމަށާއި ފަސް މިލިއަން ޑޮލަރުން ޖޫރިމަނާ ކުރުމަށް ކްރިމިނަލް ކޯޓުން 2019 ވަނަ އަހަރުގެ ނޮވެމްބަރު މަހުގެ ތެރޭގައި ކުރި ހުކުމަށް ހައި ކޯޓުން ވަނީ ތާއީދުކޮށްފައެވެ.\nރައީސް ޔާމީނަށް ހައިކޯޓުން ކުރި ހުކުމުން އެނގުނީ ޖުޑިޝަރީއަށް ސަރުކާރުން ބަދަލުގެނައީ ސީދާ ވަކިބަޔަކަށް ޓާގެޓްކޮށްގެންކަން. ޒަމާންވީ މިސަޤާފަތް ބަދަލުކުރަން @ibusolih ވީ ވަޢުދު މިވީ އޮޅުވާލުމަކަށް.އިންސާފު ނުދިނުން އެންމެ ބޮޑު އަނިޔާ. މިކަމުގެ ހިތި މިބޭފުޅުންވެސް ދެކޭނެ pic.twitter.com/2bPlFwW0fA\n— Mohamed Jameel Ahmed (@MJameelAhmed) January 24, 2021\nޖަމީލް ކުރެއްވި ޓުވީޓެއްގައި ވިދާޅުވި ގޮތުގައިރައީސް ޔާމީނަށް ހައި ކޯޓުން ކުރި ހުކުމުން އެނގުނީ ޖުޑިޝަރީ އަށް ސަރުކާރުން ބަދަލު ގެނައީ ސީދާ ވަކި ބަޔަކަށް ޓާގެޓްކޮށްގެން ކަމެވެ. ޒަމާންވީ މި ސަގާފަތް ބަދަލު ކުރަން ރައީސް އިބްރާހިމް މުހައްމަދު ސޯލިހް ވެވަޑައިގެންނެވި ވައުދު މިވީ އޮޅުވާލުމަކަށް ކަމަށް ވެސް ޖަމީލް ވިދާޅުވިއެވެ.\n"އިންސާފު ނުދިނުން އެއީ އެންމެ ބޮޑު އަނިޔާ، މިކަމުގެ ހިތި މި ބޭފުޅުން ވެސް ދެކޭނެ،" ޖަމީލް ވިދާޅުވިއެވެ.\nއިދިކޮޅުގައި ހުންނެވި ހަމައެކަނި ސިޔާސީ ލީޑަރު ކަމުގައިވާ ރައީސް ޔާމީންގެ މައްޗަށް ފަސް އަހަރުގެ ޖަލު ހުކުމެއް ކްރިމިނަލް ކޯޓުން އިއްވާފައިވަނީ އެމަނިކުފާނުގެ ވެރިކަމުގައި ހިނގި އެމްއެމްޕީއާރުސީގެ ހިޔާނާތުގައި ހިމެނޭ ފައިސާގެ ތެރެއިން އެއް މިލިއަން ޑޮލަރު އެމަނިކުފާނުގެ އަމިއްލަފުޅު އެކައުންޓަށް ޖަމާ ކުރެއްވި ކަމަށް ސާބިތުވާ ކަމަށް ކަނޑައަޅައެވެ. އެ ފައިސާއަކީ ގއ. މޮޑަވުލާ ދޫކޮށް ދައުލަތަށް ލިބެން ޖެހޭ ފައިސާ ކަމުގައި ދައުލަތުން ވިދާޅުވެއެވެ.\nއެ ހުކުމް ހައި ކޯޓުން އިސްތިއުނާފް ކުރުމުން އެ ކޯޓުން ނިންމީ ދަށު ކޯޓުގެ ހުކުމް ބާތިލް ކުރަން ޖެހޭ ސަބަބެއް ނެތް ކަމަށެވެ.\nދައުލަތުން ދެކޮޅު ނުހަދައި ޔާމީންގެ ނުކުތާތަކަށް ޖަވާބު ދޭން ޝަރީއަތުން އަންގައިފި\nޖެނުއަރީ 24, 2021 14:58\nކަލޭ މިހާރު އިންޒާރުދޭން ފެށީދޯ، އެގޮތްވެސް ތިގޮތްވެސް ހަމަ ގޯސް\nޖެނުއަރީ 24, 2021 15:25\nޙައްޤު ބަސް ބުނެވޭނެ. އެއީ ގޯސް ކަމެއް ނޫން. އަނިޔާ ދެންޏާ އެވާހަކަވެސް ގޮވޭނެ\nޖެނުއަރީ 25, 2021 16:07\nއަނިޔާ ކަލޭ ތިކިޔަނީ ކޮންއެއްޗަކައްތޯ؟ ކަލެއަށް އަނިޔާފެންނަނީ ރައްޔިތުންގެ ފައިސާ އަމިއްލަ އެކައުންޓައް ޖަމާކޮށް ބޭނުންކުރިމީހާއަށް ހުކުމްކުރުމުންތޯ؟ އަނިޔާވެރި 5އަހަރު ކުށެއްނެތް އެތަކެއް ރައްޔިތުންނަކައް އަނިޔާކޮށް ޖަލައްލާ ވާނުވާޖަހައި ހެދިއިރު ކަލޭގެ ދެލޯހުރީ މެރިފަތޯ،އެއިރު ތިބުނާ އަނިޔާ އޮތީކޮންތާކުތޯ\nއިންސާފް ވާހަކަ ދެއްކީމަ އަންނަނީ ހިނި.............\nޖެނުއަރީ 24, 2021 16:01\nއިންސާފުން ކަންކަން ކުރިނަމަ އަދީބު އަދި ޔާމިން އަދި ޒިޔަތު ޖަލަށްލާނެ.\nއަދި އެއިގެ އިތުރަށް ބޭންކް، މމއ އިންވެސް ބަޔަކު ބަންދުކުރާނެ.\nމިހާރު ވެރިކަމުގައި ތިބިމީހުން ޖެހިލުންވާ މީހާ އެކަނި ޖަލަށްލުމަކީ އިންސާފެއްނޫން.\nޖެނުއަރީ 24, 2021 16:04\nރާއްޖޭގެ ގާނޫނާއި އިންޓަނޭޝަނަލް ގާނޫނުތަކާއި ހިލާފަށް ރާއްޖެއިން ފުރައިގެން ދިޔަމީހާ އަށް ހައްގުވާ އަދަބު ނުދީ ހުޅުމާލޭއިން ފްލެޓެއްގައި ބެހެއްޓުން އެއީ ގޯހެއް. މމޕރސ ފައިސާ ވަގަށް ނަގައިގެން އެވޯޑްދިނަސް ރާއްޖެއިން ފުރައިގެން ދިޔަގޮތުން ޖަލު ހުކުމެއް ނާންނަންޖެހޭ ސަބަބެއް ނެތް.\nއަދި އެކަލޭގެ ރާއްޖެއަށް އަނބުރައި ގެންނަން ކުރި ހަރަދުވެސް އޭނާއަތުން ހޯދަންޖެހޭ.\nޖެނުއަރީ 24, 2021 16:46\nބަލަ ޖަމީލުގެ ކަރުގަ މިހާރު ތިލާ ހިތި ރަހައަކީ އެދުވަހު ޔާމީން ދޫކޮށް މި ބައިގަންޑަށް ބައިއަތު ހިފާ ވޯޓް އޮޅުވާލި ގްރޫޕްގަ ހުރީތީވެ ލާ ހިތި ރަހަ އެއްކަން ޤަބޫލް ފުޅު ކުރައްވަންތޯ؟\nޖެނުއަރީ 24, 2021 16:49\nހަލަމްގަން ކަލޭ ހަޖަމް ކޮށްބަލަ!\nޖެނުއަރީ 24, 2021 17:26\nޔާމީން ސަރުކާރުން މީހުންނަށް ަަަަަަަަަަަަަަަަަަަަަަަަަަަަަަަަަަަަަަަަަަަަަައަނިޔާކުރި ކުރުން ޖަމީލަށް މިހާރު ކަމުދާ ކަމީ އަޖައިބެއް. ޖަމީލަކީވެސް އަނިޔާ ލިބުނު މީހަކަށް ވާއިރު މިހާރު ތިލަވާ ހަޅޭ އެއްވެސް ބަޔަކު ބަލައެއް ނުގަންނާނެ. އެއްވެސް ބަޔަކު އަނެއް ބަޔަކަށް އަނިޔާ ކޮށްގެން ނުވާނެ.\nޖެނުއަރީ 24, 2021 18:12\nމޑޕ ރީނދޫބައިގަނޑު ރީތި ބޮނޑިއެއްބޯތަން ބަލަން ﷲ އިރާދަކުރެއްވިއްޔާ އަހަރުމެން ރައްޔަތުން ތިބޭނަން.\nޖެނުއަރީ 24, 2021 18:24\nޖަމީލޫ މިހާރު ސޯސަލް މީޑިޔާގަ ހުންނާނެ ޔާމީނުގެ މިމައްސަލައާ ގުޅިގެން ޖަމީލު އޭރު ދެއްކި އިންސާފުގެ ވާހަކަ. ޖަމީލަކަށް ނޯންނާނެ ކޯޓުތަކޭ ކިޔައިން އެރުވޭނެ އަގައެއް. ތިޔައީ ތިރީއޭ މައްސަލައިގައި އިސްގާޒީކަމު ހުރެ ގޮސް ފިހާރަތަކުގަ ބޮޑުތަޅުއެޅުވި މީހެއް. އަންހެނުންގެ މުދާގަނޑުވީމާ ގާޒީއަކަށްހުރެ މައްސަލަ ހިގަމުން ދަނިކޮށް އޭގެތެރެއަށްވަދެ މުދަލުގަ ބެއްދީ.\nޖެނުއަރީ 24, 2021 23:19\nއިންސާފު ނުދިނުމަކީ އަނިޔާއެކޭ ގޮވަން އެންމެ ހެޔޮވަރު މީހަކީ ކަލޭތަ ؟ ލަދުކޮބާ ؟\nޖެނުއަރީ 25, 2021 16:02\nކޮންތާކުން ވައްޓާލި އިންސާފެއްގެ ވާހަކަތަ ވަހުތާން ކަލޭގެ މިދައްކަނީ، މީނަ މިބުނާ އަސްލު އިންސާފަކީ ވައްކަންކުރުމުން އިސްލާމްދީނުގަ ކަނޑައެޅިފައިވާ އަދަބު ޔާމީނަށް ނުދިނުންތާ، ފަނޑިޔާރުން މިޙުކުމް މުރާޖާކޮށް ޔާމީނު އަތްކެނޑުމައް ޙުކުމްކުރުމައް ގޮވާލަން، އޭރުން މިވަހުތާންކަލޭގެ ހިތްހަމަޖެހޭނީ\nޖެނުއަރީ 25, 2021 17:50


School Guide: Furathama naasthaa! Kudhinnah heyo badhaleh | Mihaaru\nސްކޫލް ގައިޑް: ފުރަތަމަ ނާސްތާ! ކުދިންނަށް ހެޔޮ ބަދަލެއް\nއެއް ކަމެއް ޔަގީނެވެ. އެސެމްބްލީގައި ހުއްޓާ ވެއްޓޭ ކުދިންގެ އަދަދު މަދު ވެއްޖެ އެވެ. މިއީ ރާއްޖޭގެ ހުރިހާ ސްކޫލެއްގައި ހެނދުނު ކިޔެވުން ފެށުމުގެ ކުރިން ނާސްތާ ދޭން ފެށުމުން ފެނުނު ރަނގަޅު އެއް ނަތީޖާ އެވެ.\nސަރުކާރުން ހިލޭ ނާސްތާ ފޯރުކޮށްދޭ ޕްރޮގްރާމް 2019 ގެ ތައުލީމީ އާ އަހަރާ އެކު ފެށީ 25 ސްކޫލެއްގަ އެވެ. އަދި ޖޫން މަހު ރާއްޖޭގެ ހުރިހާ ސްކޫލްތަކެއްގައި ހެނދުނުގެ ނާސްތާ ޕްރޮގްރާމް ފެށި އެވެ. އެގޮތުން ރާއްޖޭގެ 203 ސްކޫލެއްގެ ހެނދުނު ކިޔެވުން ފެށުމުގެ ކުރިން ނާސްތާ ދަރިވަރުންނަށް ނާސްތާ ދެ އެވެ. އެ ހިދުމަތް 57،816 ދަރިވަރުން ބޭނުންކުރެ އެވެ. އެކަމަށް 2019 ގައި ދައުލަތުގެ ބަޖެޓުން 123 މިލިއަން ރުފިޔާ ކަނޑައަޅާފައިވެ އެވެ.\nކޮންމެ ދުވަހަކު ކިރާއި މޭވާ ކޮންމެ ކުއްޖަކަށް ވެސް ލިބެ އެވެ. އަދި މަސްހުންޏާއި ރޮއްޓާއި ޕާން ފަދަ ތަކެތި ވެސް ހިމެނެ އެވެ. ނާސްތާއަށް އެ އެއްޗެހި ގެންނަ އިރު އެ އެއްޗެހި ހުންނަނީ ރަނގަޅު ފެންވަރުގައިތޯ ޔަގީންކުރެ އެވެ. ކެއުން އޮންނަނީ އެ ކުއްޖަކު ކިޔަވާ ކްލާހެއްގަ އެވެ.\nކުދިންތަކެއް ނާސްތާ ނަގަނީ: މިއީ ރަނގަޅު ޕްރޮގްރާމެއް ކަމަށް ބައެއް ތަޖުރިބާކާރުން ބުނޭ\nހެނދުނު ހުސް ބަނޑާ ތިބެ ސްކޫލަށް ދާ ކުދިންނަށް ސިއްހީ މައްސަލަތައް ދިމާވެ އެވެ. ބައެއް ކުދިން އަނބުރައިގަނެގެން ވެއްޓެ އެވެ. އަދި ބަނޑުހައި ކަންމަތީ ކިޔަވަން ޖެހުމުން ރަނގަޅަށް ސަމާލުކަމެއް ނުދެވެ އެވެ. ނުކައި ގިނަ އިރު ތިބެން ޖެހުމުން ގޭސްޓްރިކް ފަދަ މައްސަލަތައް ދިމާވެ އެވެ. ނާސްތާ ޕްރޮގްރާމާ އެކު އެކަންކަމަށް ބޮޑު ހައްލެއް ލިބުނެވެ.\n"ގިނަ ކުދިން ސްކޫލަށް އަންނަނީ ކިރު ތައްޓެއް އެކަނި ބޮއެގެން. ނޫނީ ނުބޮއެ. ހުސް ބަނޑާ ހުރެ ކިޔަވަން އުޅެންވީމަ އެކަން ނުވެ އޮންނަނީ. ނާސްތާ ޕްރޮގްރާމާ އެކު އެކަންކަން ވަރަށް ބޮޑަށް ބަދަލުވެގެން ދިޔަ،" ޕްރިންސިޕަލަކު ވިދާޅުވި އެވެ.\n"ނާސްތާ ނަގައިގެން ކިޔަވާތީ ކުދިން ކިޔެވުމުގައި މިހާރު އެކްޓިވް."\nނާސްތާ ޕްރޮގްރާމުން ލިބުނު އަނެއް ރަނގަޅަކީ، ތައުލީމީ ދާއިރާގެ ބައެއް ތަޖުރިބާކާރުން ވިދާޅުވާ ގޮތުގައި، އެކަނި ގޭގައި އިނދެ، ފޫހިކަމާ އެކު ކާން ޖެހުނު ކުދިން، ކްލާހުގެ ހުރިހާ ކުދިންނާ އެކު، އިޖުތިމާއީ މާހައުލެއްގައި ނާސްތާ ނެގޭ ގޮތް ވުމެވެ.\n"ކްލާހުގައި މާ މަޖާ ކާއިރު. އެއްކުއްޖަކު އަނެއް ކުއްޖަކަށް ޝެއާ ވެސް ކުރަން ކާ އެއްޗެތި،" އިސްކަންދަރު ސްކޫލުގެ ގްރޭޑް ހަތަރެއްގައި ކިޔަވަމުން އަންނަ ޔޫސުފް ލައްޔާންގެ ބުންޏެވެ.\nއެޑިއުކޭޝަން: މަގުސަދު ހާސިލްވެއްޖެ\nދުޅަހެޔޮ ކުދިންތަކެއް ބިނާކުރުމުގެ މަގުސަދުގައި ސަރުކާރުން ފެށި ޕްރޮގްރާމްގެ ނަތީޖާއާ މެދު އެޑިއުކޭޝަން މިނިސްޓްރީން ވެސް ހިތްހަމަޖެހެ އެވެ. ކުރި ހަރަދާ ލިބުނު ނަތީޖާ ދިމާވާތީ އެވެ.\nނާސްތާ ތައާރަފުކުރުމުގެ ހަފުލާއެއްގައި ނައިބު ރައީސް ފައިސަލް ނަސީމް\nއެޑިއުކޭޝަން މިނިސްޓަރު ޑރ. އާއިޝަތު އަލީ ވިދާޅުވީ ދަރިވަރުންނަށް ނާސްތާ ދޭން ފެށުމުން ސްކޫލު މާހައުލުގައި ކުދިން ބަލިވާ މިންވަރު މަދުކުރެވި، ދަރިވަރުން ކިޔެވުމަށް ދޭ ސަމާލުކަން ބޮޑުކުރެވިއްޖެ ކަމަށެވެ. ދަރިވަރުންގެ ސިއްހަތު ރަނގަޅުވުމުގެ އިތުރުން އިޖުތިމާއީ ގުޅުންތައް ވެސް ނާސްތާގެ ސަބަބުން މަތިވެ، ދަރިވަރުންގެ ހާޒިރީ ވެސް ރަނގަޅުވި ކަމަށް ވިދާޅުވި އެވެ.\n"ދަރިވަރުން ފިލާފަޅަށް ދޭ ސަމާލުކަން ހަމަ އިތުރުވެގެން ދިޔަ ކަމަށް ހުރިހާ ޓީޗަރުން ވެސް އެއްބަސްވޭ. އަދި ހަމަ އޭގެ އިތުރުން އެސެމްބްލީގައި ތިއްބާ އަނބުރައިގަނެގެން ވެއްޓޭ ކުދިންނާއި އަދި ހެލްތު ރޫމަށް، ބަނޑުގައި ރިއްސާތީ އާއި ބޮލުގައި ރިއްސާތީ ދާ ކުދިންގެ އަދަދު ހަމަ މަދުވެގެން ދިޔަކަން އަޅުގަނޑުމެންނަށް ފާހަގަކުރެވުނީ،" މިނިސްޓަރު ވިދާޅުވި އެވެ.\nއޭނާ ފާހަގަކުރެއްވި އަނެއް ކަމަކީ ގަޑިނުޖެހި ސްކޫލަށް ދާން ކުދިން ބޭނުންވާ ސަބަބަކަށް ވެސް ނާސްތާ ވުމެވެ. އެއީ އެކުވެރި އެހެން ދަރިވަރުންނާ އެކު ވަގުތު ހޭދަކޮށްލަން ލިބޭ ފުރުސަތަކަށް ވާތީ ކަމަށް ޑރ. އައިޝަތު އަލީ ވިދާޅުވި އެވެ.\nނާސްތާ ޕްރޮގްރާމުން ދަރިވަރުންނަށް އައި ހެޔޮ ބަދަލާ އެކު މިއީ ކުރިއަށް ގެންދަން ޖެހޭ ހިދުމަތަކަށް ވަނީ ބަދަލުވެފަ އެވެ. ދަރިވަރުން ތިބީ އުފަލުންނެވެ.\nސްކޫލް ކުދިންގެ ނާސްތާ\nބޭކާރު ޚަރަދާއި ވަގުތު. ތަޢުލީމީ ނިޒާމްގައި އެބަހުރި ތިޔަ ފައިސާ ޚަރަދުކުރުން މާ ބޮޑަށްވެސް އައުލާކަން ބޮޑެތި ކަންތައްތައް.\nމިއީ މުހިއްމު ކަމެއް.\nހެޔޮ ބަދަލެއް. ޝުކުރިއްޔާ އިބޫ ޞާލިޙް. އެކަމަކު ކުދިންނަށް ކާންދޭ ކާބޯތަކެތީގެ ކޮލިޓީ ކޮންމެ ދުވަހަކުވެސް ވަކިވަކިން ޗެކް ކޮށް ބެލުން ވަރަށް މުހިންމު. އަދި ކެއުން ތައްޔާރުކުރާ ތަންތަނުގެ ސާފުތާހިރުކަން ޗެކް ކުރުންވެސް އެހާ މުހިންމު\nފުރަތަމަ ޓެސްޓްކުރަން ކާންދޭންވާނި ކައްކާ އަށް. ކައްކާއަށް ގޮތެއްނުވިއްޔާ އެންމެންކާންވި


Good year in 360 koh enburey tyre eh ufahdhany\nގުޑްއިޔާ ކުންފުނިން 360 ކޮށް އެނބުރޭ ޓަޔަރެއް އުފައްދަނީ\nFeb 10, 2017, 14:00 އަލީ އަމީން\nއީގަލް-360 ގެ ނަމުން ނަންދީފައިވާ ޓަޔަރެއް ގުޑްއިޔާ ކުންފުނިން ހަދަން ނިންމައިފިއެވެ.\n118 އަހަރުވެފައިވާ ގުޑްއިޔާ އިން އަދަޔާ ހިލާފު ޓަޔަރު ކޮންސެޕްޓެއް ނެރެފައިވާއިރު މި ޓަޔަރުގެ މަޤްސަދަކީ މަގުމަތީގައި ކާރުތަށް ދުއްވާއިރު ސަލާމަތާއި ރައްކާތެރިކުރުމަށޭ ބުންޏަސް ގިނަބަޔަކަށް ގަބޫލެއް ނުކުރެވޭނެއެވެ. ނަމަވެސް ކާރެއްގެ އެންމެ މުހިންމު އެއް ބަޔަކީ އޭގެ ޓަޔަރެވެ.\nގުޑްއިޔާ އިން އާންމު ކޮށްފައިވާ ވީޑިއޯއެއްގައި ޓަޔަރުގެ އެނިމޭޝަނެއް ދަށްކާފައިވާއިރު، އޭގައި ފެންނަނީ މިޓަޔަރު އެހެން ޓަޔަރުތަކާ ތަފާތުވާ ގޮތްތަކެވެ. އޭގެތެރެއިން އެންމެ މަޤްބޫލު އެއްކަމަކީ ކާރު ދުއްވާއިރު ވަރަށް ހިތްގައިމު ދުއްވުމަކަށް ވެގެންދާތީއެވެ.\n2016 ވަނަ އަހަރު ޓައިމްސް މެގަޒިންގެ އެންމެ މޮޅު އެއް އުފެދުމަކަށް މިޓަޔަރު ވެފައިވާއިރު މީގެ ސަބަބުން ދިވެހިރާއްޖެގެ މާލެފަދަ އާބާދީ ބޮޑު، ޕާކް ސްޕޭސް ކުޑަ ތަންތަނުގައި ފަސޭހައިން ޕާކްކުރެވޭނެއެވެ. އެއީ މިހާރު އުޅޭ ޓަޔަރުތަކާ ހިލާފަށް މިޓަޔަރު ބޭނުން ކޮށްގެން ޑްރައިވަރުގެ ކަނާތް އަދި ވާތް ފަރާތަށް ސީދަލަށްދުއްވޭތީއެވެ.


13 އޮކްޓޯބަރ 2019 - 09:10 27 comments\n"މީހެއްގެ އެކަނިހުރި ދަރިއަކަށްވެފަ، ބޮޑު ގޯއްޗެއް އޮތީމަ، އުޅެން ފަސޭހަޔަކަށް އިން މީހެއް އެއީ،" އަހްސަން ބުންޏެވެ. "ކަލޭމެންނަކަށް ނޭނގޭނެ ކިހާ މަސައްކަތެއް އަހަންނަށް ކުރަންޖެހުނުކަމެއް."\n"މީ ހާދަހާ މާތް ބިމެކޭ!" އެކި ވާހަކަދައްކަމުން ގޮސް އޭނަ ބުންޏެވެ. "މި ބިމުން އެނބުރިދާއިރު ހިތް އޮންނާނީ ހުދު ފޮތިކޮޅެއްހެން. ދުނިޔެއަށް އުފަންވި ދުވަހެކޭ އެއްފަދަ. އަހަރެންގެ ފިރިމީހާއަކީ ކުރިން ވަރަށް ނުބައިކޮށް އުޅުނު މީހެއް. އެކަމަކު އޭނަ ވެސް ހައްޖުވެގެން އައިސް ދެން ވަރަށް ރަނގަޅު. އާ ފެށުމަކުން ފެށީ."\n"އޭނައަށް ވެސް ވިސްނުނީ ތައުބާވެ އިސްލާހުވާން މިއަށް ވުރެ ރަނގަޅު ފުރުސަތެއް ދެން ނުލިބޭނެކަން." އޭނަ ދައްކަންއައި ވާހަކަ ނިންމާލަމުން ބުންޏެވެ.\n"އަހަރެން ހީކުރީ މިއަދު ރާޝިދު ކާން އަންނާނެކަމަށް. ނުގެންނަން ދޯ؟" އަހްސަންގެ ފަހަރި ބުންޏެވެ. "ތީ އަހްސަން ބޭނުންވި ގޮތް. އަހަރެން ބުނިން މޫނި ހައްޖަށް ގެންދާށޭ އޭރުން ބަސްއަހާފާނޭ."\n"އަހަރެން ބަސްނާހައިގެން ކީއްކުރީ؟" އަހަރެން އެހީމެވެ. "ހައްޖަށް ފޮނުވައިގެން ރަނގަޅުކުރަންޖެހޭ ވަރުގެ ނުލަފާ ކޮންކަމެއްބާ އަހަންނަށް ކުރެވުނީ؟"\n"އަހްސަން އެ ވާހަކަދެއްކީ ވަރަށް އެހެން ކަހަލަ ގޮތަކަށް،" ފަހަރި ބުންޏެވެ. "މޫނި މީހަކާ ހިތާވެގެންނޭ މި އުޅެނީ، މި ކަން ހުއްޓުވާނީ ކިހިނެއްހޭ އެހީ. އޭނަ ހުރީ ހަދާނެ ގޮތް ހުސްވެފަ. އެހެންވެ އަހަރެން ބުނީ އޭނަ ގޮވައިގެން ހައްޖަށްދޭބަލާށޭ. އެޔޭ ދެން އޮތްގޮތަކީ. ހައްޖަށް ދިޔައިމަ މީހުން ވަރަށް އިސްލާހުވެޔޭ!"\n"ތިހެން އުޅޭއިރު ރާޝިދާ ދިމައެއް ނުވޭތަ؟" ނާސިހާ ގާތުގައި އަހަންނަށް އެހުނެވެ.\n"މޫނި ތި ކަހަލަ އެއްޗެއް އަހަންދެން މަޑުކޮށްލައިގެން މިހިރީ،" ނާސިހާ ހުރީ ކެތްމަދުވެފައެވެ. "އަހަރެން ނުވާނެއްނު އިބިލީހަށް ވާކަށް. ރާޝިދު ކީއްކުރަން ރާޝިދުގެ ހިޔަނި ވެސް މޫނިޔަކާ ދެން ވަޔެއްނޭޅޭނެ."\n"އެއީ ކީއްވެ؟" އަހަރެން އެހީމެވެ.\n"މޫނި ގޮވައިގެން އަހްސަން ފުރީ ރާޝިދު މައިތިރިކުރަން މީހަކާ ހަވާލުކޮށްފަ،" ނާސިހާ ކިޔައިދިނެވެ. "އެ މީހާ ރާޝިދު ގޮވައިގެން މިސްކިތެއް ކައިރިއަށް ގޮސް ރާޝިދު ލައްވާ ބޮޑު ހުވައެއްކުރުވީ. ދެން ދުވަހަކު ވެސް ރާޝިދު މި ގެއަކަށް ނާންނާނެ."\n"ރާޝިދު ލައްވާ ކޮން ހުވައެއްކުރުވީ؟" އިސްޖަހައިލައިގެން ހުރެ، އަދަބުވެރިކަމާ އެކުގައި އެހީމެވެ. "އަހަންނަށް އެނގޭ އަހަރެން ދެކެ އަހްސަން ލޯބިނުވާކަން. ދެން ކީއްކުރަން އަހަރެން ތި ހިފާއްޓަނީ؟ އަހަރެން މަރާނުލާ ދޫކޮށްލިއްޔާ މާ ރަނގަޅެއްނު! ގެއެއްނު ބޭނުންވެގެން ތިއުޅެނީ. އަހަރެން މި ގޯތި ހަމަޔަށް ބައިކޮށްފަ އެއްބައި ދީފާނަން. ކުޑައެއް ނުވާނެއްނު!"


Dhivehin Namoonaa Dhahkaifi, Yemen Fund Ah 1.8 Million Rufiyya Libihje - Vaguthu\nދިވެހިން ނަމޫނާ ދައްކައިފި، ޔަމަން ފަންޑަށް 1.8 މިލިއަން ރުފިޔާ ލިބިއްޖެ\nއާދަމް ނާއިފް ، ކެމްޕެއިނެއް ލޯންޗް ކޮށްދެއްވަނީ ؛ ފޮޓޯ އައި.އޭ.ސީ އެފް.ބީ ޕޭޖް\n2014 ވަނަ އަހަރު ޔަމަނުގެ ސަރުކާރު ބަދަލުވެ ދެން އުފެދުނު ސަރުކާރާއި ދެކޮޅަށް ޢަރަބި ކޯލިޝަނެއް އުފެދި ދެ ފަރާތުގެ މެދުގައި ޙަމަލާތައް ބަދަލުކުރަން ފެށިއެވެ. އަދި މި ކޯލިޝަނަށް އެމެރިކާއިން އައީ ހަތިޔާރު ފޯރުކޮށްދީ، އެކި ގޮތްގޮތުން އެހީތެރިކަން ފޯރުކޮށްދެމުންނެވެ. ހަތިޔާރު ނަގައިގެން ތިބި ހޫތީންނާއި ދެކޮޅަށް ސައުދީ އަރަބިއްޔާ އިސްވެ އޮވެ ވަރުގަދަ ހަމަލާތައް ފޭން ފެށިއެވެ،\nޔަމަނަށް މިހާރު ދިމާވެފައިވާ ބަނޑުހައި ހޫނުކަމުގެ އަސްލު ފެށުން ކަމަށް ވެފައިވަނީ ހޫތީންނާއި ޔަމަން ސިފައިން އަރަބިންގެ އެހީ އާއި އެކު ކުރެވޭ ހަނގުރާމައެވެ. މިއަދު ޔަމަނުގައި ދިރިއުޅޭ ހަތްދިހަ ފަސް އިންސައްތަ އަށް ވުރެ ބޮޑު އާބާދީއެއް ވަނީ އެހީތެރިކަމަށް ބޭނުންވެފައެވެ. އަށާވީސް މިލިއަން މީހުންގެ މައްޗަށް އެކުލެވޭ މި ބޮޑު އާބާދީގައި ހިމެނޭ ބާވީސް މިލިއަން މީހުންވަނީ ހާލުގައި ޖެހިފައެވެ. އަދި މީގެތެރެއިން ބާރަ މިލިއަނަށްވުރެ ގިނަ މީހުންނަކީ ވަގުތީ އެހީ ނުލިބިއްޖެ ކަމަށްވަނީނަމަ އެމީހުންގެ ފުރާނައަށް ނުރައްކާވާފަދަ ޙާލުގައި ތިބި މީހުންނެވެ.\nއެހީދޭ ބައެއް އިންޓަރނޭޝަނަލް ޖަމްޢިއްޔާތަކުން މަޢުލޫމާތު ދޭ ގޮތުގައި ޔަމަނުގެ އެއްލައްކަ އާއި ގާތްކުރާ އަދަދަކަށް ކުޑަކުދިން ވަނީ ޝަހީދުވެފައެވެ. ގިނަ އަދަދެއްގެ ހެލްތް ސެންޓަރުތައް ވަނީ އެއްކޮށް ހަލާކުވެފައެވެ. ޚިދުމަތްލިބޭ ހޮސްޕިޓަލް ތަކުގައިވެސް ބޭހާއި، ބޭސް ކުރުމަށް ބޭނުންކުރާ ވަޞީލަތްތަކާއި، މުވައްޒަފުންގެ ދަތިކަން އިންތިހާއަށް ވަނީ ކުރިމަތިވެފައެވެ. މިހެންވުމުގެ ސަބަބުން ޞިއްޙީ ޙާލަތު ދަށްވެ، ކޮލެރާއާއި މި ނޫންވެސް ނުރައްކާތެރި ބަލިތައް ހަލުވިކަމާއި އެކު ފެތުރި، އެތައް ބަޔަކު ވަނީ މަރާ ހަނގުރާމަ ކުރަންޖެހިފައެވެ.\nރިޕޯޓުތައް ބުނާގޮތުން އެއް މިލިއަނާއި ގާތްކުރާ އަދަދަކަށް ކޮލެރާ ޖެހިފައިވާ އާއްމު ރައްޔިތުން ޔަމަނުގައި އެބަ ތިއްބެވެ. އަދި މީގެތެރެއިން ފަންސަވީސް އިންސައްތައަކީ ކުޑަކުދިންނެވެ. މި ބަލިމަޑުކަމުގައި އެތަށްހާސް ބަޔަކު ވަނީ ދުނިޔެ ދޫކޮށްފައެވެ.\nމި ޙާލަތާއި ގުޅިގެން ޔަމަނަށް އެހީތެރިކަން ފޯރުކޮށްދިނުމަށް ބޭނުންވާ ޖަމްޢިއްޔާތަކަށްވެސް ވަނީ ވަރަށް ބޮޑެތި ދަތިތަކާއި ކުރިމަތިލާން ޖެހިފައެވެ. ނަމަވެސް އިންޓަނޭޝަނަލް އެއިޑް ކެމްޕެއިންގެ ޕާރޓުނަރެއްކަމަށްވާ، އީހާހާ މެދުވެރިކޮށް މި ފުރުޞަތު މިހާރު ވަނީ ދިވެހިންނަށް ހުޅުވިގެން ގޮސްފައެވެ. ރާއްޖޭގައިވެސް މި ދިޔަ އަހަރުގެ ނޮވެމްބަރ 21 ވަނަ ދުވަހު މި ކެމްޕެއިން ވަނީ އިފްތިތާޙު ކޮށްފައެވެ.\n"ހެލެޕް ޔަމަން މޯލްޑިވްސް" ގެ ނަމުގައި ފެށި މި ކެމްޕެއިންގައި މިހާތަނަށް ރާއްޖޭގެ 30 ފަރާތަކުން ވަނީ ބައިވެރިވެފައެވެ. މީގެ ތެރޭގައި ކުންފުނި ތަކާއި ކައުންސިލްތަކާއި ޖަމްޢިއްޔާތައްވެސް ހިމެނެއެވެ. މި މަސައްކަތާއި ގުޅޭގޮތުން "ވަގުތު" އަށް މަޢުލޫމާތު ދެއްވަމުން އައި.އޭ.ސީ ގެ ވައިސް ޗެއަރމަން އާދަމް ނާއިފް ވިދާޅުވީ މިއަދަކީ ކެމްޕެއިންގެ އެންމެ ފަހު ދުވަސް ކަމަށާއި ނަމަވެސް ކުރިއަށް އޮތް ދުވަސްތަކުގައިވެސް އެހީތެރިކަން ފޯރުކޮށްދެވޭނެ އިންތިޒާމު ހަމަޖައްސާނެ ކަމަށެވެ. މިއީ ވަރަށް ކާމިޔާބު ކެމްޕެއިނެއް ކަމަށާއި ޔަމަނުގެ ޙާލުގައި ޖެހިފައިވާ ނިކަމެތި އާއިލާތަކަށް އެހީތެރިކަން ފޯރުކޮށްދެއްވި ހުރިހާ ފަރާތްތަކަށް ޝުކުރު އަދާކުރާކަމަށްވެސް ނާއިފު ވިދާޅުވިއެވެ.\n"އަލްޙަމްދު ﷲ. އަޅުގަނޑުމެންގެ އަމާޒަކަށްވީ ދެ މިލިއަން ރުފިޔާ ހޯދުން. އިންޝާ ﷲ އެ އަދަދު އަޅުގަނޑުމެންނަށް ހަމަކުރެވޭނެ. އެހީތެރިކަން ފޯރުކޮށްދެއްވި ހުރިހާ ފަރާތްތަކަށް ޝުކުރު ދަންނަވަން. އިންޝާ ﷲ އެކަމުގެ ހެޔޮ ޖަޒާ މާތް ﷲ ދެއްވާނެ." ނާއިފު ވިދާޅުވިއެވެ.\nއިތުރަށް މަޢުލޫމާތު ދެއްވަމުން ނާއިފު ވިދާޅުވީ، ކުރީގެ ކެމްޕެއިން ތަކާއި ޚިލާފަށް މި ކެމްޕެއިނަށް ދިވެހި ސަރުކާރުގެ ފަރާތުންވެސް އެހީތެރިކަން ލިބެމުން އަންނަކަމަށާއި މިއީ ރަނގަޅު ފެށުމެއްކަމަށް ޤަބޫލުކުރާ ކަމަށެވެ. އަދިވެސް އިންސާނީ މިފަދަ އެހީތެރިކަން ބޭނުންވާ އިސްލާމީ ޤައުމުތައް އެބަ ހުރި ކަމަށާއި، ކުރިއަށް އޮތް ތަނުގައި މި މަސައްކަތް ހުއްޓުމެއްނެތި ކުރިއަށް ގެންދާނެ ކަމަށްވެސް ނާއިފު ވިދާޅުވިއެވެ.\nޔަމަން ފަންޑަށް ދިވެހިން މިހާތަނަށް ވަނީ 1.8 މިލިއަން ރުފިޔާ ހަދިޔާ ކޮށްފައެވެ.\nމީގެ ކުރިން ވެސް އެކި ގައުމުތަކުގެ މުސްލިމުންނާއި ހާލުގައި ޖެހިފައިވާ މީހުންނަށް އެހީވުމުގައި ދިވެހިން ވަނީ މިސާލު ދައްކާފައެވެ.\nޖެނުއަރީ 25, 2019 13:42\nތިޔަ ފައިސާތަކަށް ވާގޮތެއް އެގުނިއްޔާ ރަގަޅު !\nޖެނުއަރީ 25, 2019 15:12\nދެން އަޑުއިވޭނީ ތިލާރި ގަނޑު ވީނުވީއެއްނޭނގި ގެއްލުނުވާހަކަ.


6 mastherey IGMH in ekani ves nafsaanee bayyah 2,500 ehhaa meehun faruvaa hoadhi | Mihaaru\nމެންޓަލް ހެލްތު ސެންޓަރު ހުޅުވުމަށް މިއަދު ބޭއްވި ރަސްމިއްޔާތުގައި ރައީސް އިބްރާހިމް މުހައްމަދު ސޯލިހްގެ ދެކަނބަލުންނާއި ހެލްތު މިނިސްޓަރު އަމީން އަދި ކަމާ ގުޅޭ ބައެއް އިސްވެރިން ބައިވެރިވެވަޑައިގަންނަވަނީ.---ފޮޓޯ: ރައީސް އޮފީސް\nހަ މަސް ތެރޭގައި އައިޖީއެމްއެޗުން އެކަނި ވެސް ނަފްސާނީ ބައްޔަށް 2،500 އެއްހާ މީހުން ފަރުވާ ހޯދި\n25 މާޗް 2019 - 11:35 27 comments\nފާއިތުވި ހަ މަސް ދުވަހުގެ ތެރޭގައި އައިޖީއެމްއެޗުން އެކަނި ވެސް ނަފްސާނީ ބައްޔަށް ގާތްގަނޑަކަށް 2،500 މީހުން ފަރުވާ ހޯދާފައިވާ ކަމަށް ހެލްތު މިނިސްޓަރު އަބްދުﷲ އަމީން މިއަދު ވިދާޅުވެއްޖެ އެވެ.\nއެ ހޮސްޕިޓަލްގައި ގާއިމްކުރި މެންޓަލް ހެލްތު ސެންޓަރު ހުޅުވުމުގެ ރަސްމިއްޔާތުގައި އަމީން ވިދާޅުވީ ސަރުކާރުގެ މައި ހޮސްޕިޓަލުން އެކަނި ވެސް ވަރަށް ގިނަ ބަޔަކު ނަފްސާނީ ބައްޔަށް ފަރުވާ ހޯދާފައިވާ ކަމަށެވެ.\nނަފްސާނީ ބަލީގެ ފަރުވާދޭ މަރުކަޒެއް ގާއިމް ކުރުމަކީ ރައީސް އިބްރާހިމް މުހައްމަދު ސޯލިހްގެ ސަރުކާރުގެ ފުރަތަމަ 100 ދުވަހުގެ ތެރޭގައި ކުރަން ނިންމާފައިވާ ކަމެކެވެ. އެތަނުގައި އެޑްމިޓްކޮށްގެން ވެސް ފަރުވާދޭނެ އެވެ. އަދި ކައުންސެލިން ދިނުމާއި ބަލިތައް ދެނެގަނެ ފަރުވާދޭނެ އެވެ. އޭގެ އިތުރުން ނަފްސާނީ ބައްޔަށް ހޭލުންތެރިކަން އިތުރުކުރުމަށް އެ ސެންޓަރުން ހަރަކާތްތައް ހިންގާނެ ކަމަށް އައިޖީއެމްއެޗުން ބުންޏެވެ.\nނަފްސާނީ ބައްޔަށް ފަރުވާދޭނެ ހާއްސަ މަރުކަޒެއް މީގެ ކުރިން ނެތް ކަމުގައި ވިޔަސް އައިޖީއެމްއެޗްގައި އެ ބައްޔަށް ހިލޭ ފަރުވާ ކުރެވެ އެވެ. އެކަމަކު، އައިޖީއެމްއެޗުގެ ވެއިޓިން ލިސްޓު ދިގުކަމުން، ނަފްސާނީ ބަލީގެ ގިނަ މީހުން ފަރުވާ ހޯދަނީ އަމިއްލަ ކްލިނިކްތަކުންނެވެ. އެހެންވެ އެ ތަންތަނުން ފަރުވާ ހޯދާ މީހުން ވެސް ހިމަނައިގެން، ރާއްޖޭގައި ނަފްސާނީ ބައްޔަށް ފަރުވާ ހޯދާ މީހުންގެ އަދަދު ބޮޑަށް އިތުރުވެގެންދާނެ ކަމަށް ބެލެވެ އެވެ.\nމެންޓަލް ހެލްތު ސެންޓަރު ހުޅުވުމަށް މިއަދު ބޭއްވި ރަސްމިއްޔާތުގައި ހެލްތު މިނިސްޓަރު އަމީން ވާހަކަ ދައްކަވަނީ.---ފޮޓޯ: ރައީސް އޮފީސް\n"އާބާދީގެ މިހާ ބޮޑު އަދަދެއް އަޅާނުލެވި ފަރުދާވެގެން ދިއުމަކީ ގަބޫލުކުރެވޭނެ ކަމެއް ނޫން،" އަމީން ވިދާޅުވި އެވެ.\nކަންކަން ކުރުމުގައި ފަސްޖެހުމާއި ބިރުގަތުމާއި މާޔޫސްވުމުގެ އިހުސާސް ކޮންމެ މީހަކު ވެސް ތަޖުރިބާކޮށްފައި ހުންނާނެ ކަން ފާހަގަކުރައްވައި އަމީން ވިދާޅުވީ އެފަދަ އިހުސާސްތައް އަތްނުފޯރާ ހިސާބަށް ހިނގައްޖެ ނަމަ އާއްމު ދިރިއުޅުމުގައި ކުރަންޖެހޭ ކަންކަން ކުރުމުގައި ނުކުޅެދޭ ހާލަތަށް ބަދަލުވެގެންދާ ކަމަށެވެ. އަދި އެކަން ދިގުދެމިގެންދާ ނަމަ ނަފްސާނީ ދުޅަހެޔޮކަމަށް އަސަރުކުރާ ކަމަށް މިނިސްޓަރު ވިދާޅުވި އެވެ.\nރައީސް އިބްރާހިމް މުހައްމަދު ސޯލިހް، މެންޓަލް ހެލްތު ސެންޓަރު މިއަދު ހުޅުއްވައި ދެއްވަނީ.---ފޮޓޯ: ރައީސް އޮފީސް\nއޭނާ ވިދާޅުވީ މެންޓަލް ހެލްތު މަރުކަޒަކީ އައިޖީއެމްއެޗްގައި އެކަނި ގާއިމްކުރެވޭ ތަނެއް ނޫން ކަމަށާއި އެއީ މެންޓަލް ހެލްތު ޕްރޮގްރާމުގެ ބެލެނިވެރިކަމުގެ ދަށުން ގާއިމްކުރެވޭ އިންތިޒާމީ ބޭސްފަރުވާގެ ނިޒާމެއް ކަމަށެވެ. އޭގެ ދަށުން ނަފްސާނީ ބައްޔަށް ދޭ ފަރުވާ އަތޮޅު ތެރޭގައި ފުޅާކުރުމާއި އެ ބަލީގެ ހިދުމަތްތައް ހަރުދަނާކުރުން ހިމެނެ އެވެ.\nއަމީން ވިދާޅުވި ގޮތުގައި، މި އަހަރުގެ ތެރޭގައި ދެކުނުގެ ސަރަހައްދުތަކުގައި ޖަޒީރާ މެންޓަލް ހެލްތު ސާވިސް ތައާރަފު ކުރާނެ އެވެ. އެއާ އެކު، ރާއްޖޭގެ އެކި ހިސާބުތަކުގައި ނަފްސާނީ ހިދުމަތްތައް ފުޅާކޮށް ދުޅަހެޔޮކަން އާލާކުރުން ހިމެނޭ ކަމަށް އޭނާ ވިދާޅުވި އެވެ.\nމިނިސްޓަރު ވިދާޅުވީ، ސިޔާސީ ހާސްކަމާއި ގޭތެރޭގެ މާހައުލުގެ ނުތަނަވަސްކަމާއި މަސައްކަތުގެ މާހައުލާއި ވަށައިގެންވާ ހަރަކާތްތަކުން ނަފްސާނީ ދުޅަހެޔޮކަމަށް އަސަރުކުރާ ކަމަށާއި ނަމަވެސް އެއީ ލަދުވެތިވާންޖެހޭ ކަމެއް ނޫން ކަމަށެވެ. އެކަން ފޮރުވައި ދުރަށް ދާންޖެހޭ ކަމެއް ނެތް ކަމަށާއި ހިތްވަރާ އެކު ކުރިމަތިލުމަކީ މުހިއްމު ކަމެއް ކަމަށް އަމީން ވިދާޅުވި އެވެ.\nއިތުރު ލިޔުންތައް ސިއްހަތު އައިޖީއެމްއެޗު މެންޓަލް ހެލްތް ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު ދިވެހި ސަރުކާރު ސަރުކާރުގެ ފުރަތަމަ 100 ދުވަސް ނަފްސާނީ ފަރުވާދޭ މަރުކަޒު


galehiri: ޖޭން ޖެކް ރޯސޯގެ އަރިހުގައި ތަރުބިއްޔަތުގެ ތަރަހަ\nޖޭން ޖެކް ރޯސޯ (28 ޖޫން 1712 –2ޖުލައި 1778) އަކީ، ސްވިސްލޭންޑްގެ ފިލޯސަފަރެކެވެ. އޭނާ ދުނިޔޭގައި އުޅުއްވީ، ޔޫރަޕުގެ ބައްރަށް އައި ބުއްދީގެ ޒަމާނެވެ، ކިއުނު ޒަމާނުގަ އެވެ. އޭނާއަކީ އެޒަމާނުގައި އުފެދުނު އެންމެ މުހިންމު ލިއުންތެރިއާ އެވެ. ރޯސޯގެ ޢިލްމީ ތަރިކައިން ތަޢުލީމާއި ތަރުބިއްޔަތަށް ވަރަށް ބޮޑެތި ހެޔޮ އަސަރުތަކެއް ކޮށްފައިވެ އެވެ. އަދި އަދަބިއްޔާތުގެ މައިދާނަށާއި ސިޔާސީ މަސްރަޙަށް ވެސް އެދެވޭ ކުރިއެރުންތަކެއް އައިސްފައިވެ އެވެ.\nޔޫރަޕުގެ އަހުލުވެރިންނަށް ފުރިހަމަ މިނިވަންކަމެއް ހޯދައިދިން ފަރަންސޭސި އިންގިލާބަށް މަގުފަހިކުރީ ރޯސޯގެ ފަލްސަފާ އެވެ. ރޯސޯގެ އުސްތާޒުންގެ ތެރޭގައި ފަރުޙާން އަބޫ ޒައިދު ހިމެނިވަޑައިގަންނަވަ އެވެ. ފަރުޙާނަކީ ޔޫރަޕުގެ ބައްރަށް ހޭލުންތެރިކަން އައުމުގައި މުހިންމު ދައުރެއް އަދާކުރެއްވި މަޝްހޫރު ޤަދަރުވެރި ފުންނާބުއުސް މުސްލިމު ޢިލްމުވެރިއެކެވެ.\nތިރީގައި މިވަނީ، ރޯސޯގެ ތަރުބަވީ ނަޒަރިއްޔާއިން ބައެއް ނުކުތާތަކެވެ. މިނުކުތާތައް ޚުލާޞާކުރެއްވީ، ޑރ. ޒިޔާދުލްޙަކީމެވެ.\n1. ތަރުބިއްޔަތުގެ ބޭނުމަކީ، އިންސާނާގެ ކިބައިގައި ހެޔޮކަންތައްތައް އަށަގެންނުވުމެވެ. އިންސާނީ ޠަބީޢަތުގެ ފުނަށް އޭގެ މޫތައް ފޯރުކުރުވުމެވެ. މިކަން ކުރެވޭނީ، އިޖުތިމާޢީ ތަރުބަވީ މުއައްސަސާތަކުންނެވެ.\n2. އިންސާނާ އުފަންވަނީ، ހެޔޮލަފާ ކާއިނެއްގެ ގޮތުގަ އެވެ. އޭނާގެ ޠަބީޢަތް ފަސާދަކޮށްލަނީ، މުޖުތަމަޢުގައިވާ ފިތުނަ ފަސާދަ އެވެ.\n3. އިންސާނާގެ ޠަބީޢަތުގެ މިސާލަކީ، ހެދެމުންދާ ގަހެއްގެ މިސާލެވެ. ގަހަށް ފެންދީ، ގަހާމެދު އަޅާލާ ފަދައިން ހެދިބޮޑުވަމުންދާ ކުދިންނާމެދު ސަމާލުވެ އެކުދިންނަށް ފިކުރާއި ޚިޔާލުދީ، އެކުދިންނާ އަޅާލަން ޖެހޭނެ އެވެ. ކުދިން ތަރުބިއްޔަތުކުރާ މުރައްބީއެއްގެ ދައުރަކީ މިއީ އެވެ.\n4. އަޅުގަނޑުމެން ތަރުބިއްޔަތުކުރާ ތިން މުރައްބީން ވެ އެވެ.\n(ހ) ފުރަތަމަ މުރައްބީ އަކީ، އަޅުގަނޑުމެންގެ ޠަބީޢަތެވެ. ޠަބީޢަތް އަޅުގަނޑުމެންނަށް އުނގަންނައިދެނީ، އެތެރެފުށުގެ ހެދިބޮޑުވުމުންނާއި، އިޙުސާސްކުރެވޭ ވޭނުންނާއި، ކުރިމަތިވާ މައްސަލަތަކުންނެވެ.\n(ށ) ދެވަނަ މުރައްބީއަކީ، އެދުރެވެ. އަޅުގަނޑުމެންގެ ޠަބީޢަތުން އަޅުގަނޑުމެން އުނގެނޭ ތަކެތިން މަންފާ ޙާޞިލުކުރާނެ ގޮތް ބުނެދޭނީ އެދުރެވެ.\n(ނ) ތިންވަނަ މުރައްބީއަކީ، އެއްޗިއްސެވެ. އެކިއެކި އެއްޗެހިން، އެކިއެކި މަޢުލޫމާތާއި ތަޖުރިބާ ލިބެމުންދެ އެވެ.\n5. މި ތިންއެދުރުންގެ ކިބައިން އުނގެނޭ ތިންބާވަތުގެ ދަރުސްތައް، އެކަތި އަނެކައްޗާ ފުށުއަރައިގެން ނުވާނެ އެވެ. އެކަމަކު އެތަކެތި ވާންޖެހޭނީ އެމުނިއެކުލެވެމުންދާ ތިނެތި ކަމުގަ އެވެ.\n6. ޠަބީޢަތް އަޅުގަނޑުމެންނަށް އުނގަންނައިދޭ އެއްޗެއްގެ މައްޗަކަށް އަޅުގަނޑުމެންގެ ބާރެއް ނުފޯރަ އެވެ. ޠަބީޢަތް އުނގަންނައިދޭ އެއްޗަކުން އަޅުގަނޑުމެންގެ އަމާޒަކަށްވަނީ، އެއެއްޗެއް އަޅުގަނޑުމެންނަށް ދެއްކި އަމާޒެކެވެ. އަޅުގަނޑުމެންގެ ބާރުގެ ދަށުގައިވަނީ، އެދުރުން އުނގަންނައިދޭ އެއްޗެކެވެ. އެދުރުން އުނގަންނައިދޭ އެއްޗެއް ވާންޖެހޭނީ، އިންސާނީ ޠަބީޢަތާ ފުށުނާރާ އެއްޗެއް ކަމަށެވެ. އެހެން ނޫންނަމަ ފުށުއެރުން ވާނެ އެވެ. ރަސްމީ ސިފައެއްގައި ކުދިންނަށް ކިޔަވާދޭ ތަޢުލީމަކީ، އިންސާނީ ޠަބީޢަތާ ފުށުއަރާ އެއްޗެއް ކަމުގައި ވެގެން ނުވާނެ އެވެ.\n7. އަޅުގަނޑުމެންގެ ޝުޢޫރާއި، ޚިޔާލާއި، ބުއްދީގެ ބާރަކީ، ޠަބީޢީގޮތުން އަޅުގަނޑުމެން ބޭނުންވާ ކަންތައްތަކާ އެމުނިއެކުލެވޭ އެއްޗެއް ކަމުގައި ވާންވާނެ އެވެ.\n8. ކުޑަކުދިންގެ މަޢުޞޫމުކަމަށް އަޅުގަނޑުމެން އިޙުތިރާމުކުރަން ޖެހޭނެ އެވެ. ކުޑައިރު އެކުދިންނަށް، ކުޑަކުދިންގެ ދިރިއުޅުން އުޅުމުގެ އުފާ ޙާޞިލުކޮށްދޭން ޖެހޭނެ އެވެ.\n9. އަމިއްލަ ނަފުސަށް އިޢުތިމާދުވުން (ޑިޕެންޑްވުން) ކުޑަކުދިންނަށް ދަސްކޮށްދޭން ވާނެ އެވެ. އަމިއްލަ ނަފުސަށް އިޢުތިމާދުވުމުގެ ކުޅަދާނަކަން އެކުދިންގެ ކިބައިގައި އިތުރުވި ވަރަކަށް، އެކުދިން އަނެކުންނަށް އިޢުތިމާދުވާ މިންވަރު ކުޑަވަމުން ދާނެ އެވެ.\n10. ދިރިއުޅުމުގައި ދިމާވާ ކަންތައްތައް ތަޙައްމުލުކުރުމަކީ، ކުޑަކުދިން ޙިއްޞާކުރަން ޖެހޭނެ ކަމެކެވެ. އެކުދިން އަމިއްލަ ފައިމައްޗަށް ތެދުވާ ދުވަހަކުން ދިރިއުޅެން އެނގޭނީ އޭރުންނެވެ. ނަމަވެސް އެކުދިން އެކިއެކި ހިތްދަތި ކަންތައްތައް ޙިއްޞާކުރަން ޖެހޭވަރަށްވުރެ އިތުރަށް، ނުވަތަ އެއަށްވުރެ މަދުން އެކުދިން އެކަންތައްތަކަށް ހުށަހަޅައިގެން ނުވާނެ އެވެ. އިތުރުވެއްޖެނަމަ އެކުދިން ހަރުކަށިވާނެ އެވެ. މަދުވެއްޖެނަމަ އެކުދިން ސޮހޮލުވެދާނެ އެވެ.\n11. ކުޑަކުދިންނާ ދިމާއަށް ގިނައިން ހަޅޭނުލަވާށެވެ! ގިނައިން ހަޅޭލެވުމަކީ ކުޑަކުދިންގެ ކިބައިން މިނިވަންކަން ނިގުޅައިގަނެވޭ ކަމެކެވެ. އަދި އެކުދިންގެ ކިބައިގައި އަޅުންގެ ސިފަ ޖެހޭނެ ކަމެއްވެސް މެ އެވެ. އެކުދިން ހިތުހުރި ކަމެއް ކުރަން ދޫކޮށްނުލާށެވެ. އޭރުން ޚުދުމުޚުތާރުކަމާއި ޑިކްޓޭޓަރުންގެ ސިފަތައް އެކުދިންނަށް ލިބޭނެ އެވެ. ފިޠުރަތުގެ ހަމަތަކުގެ ތެރޭގައި ކުޑަކުދިން ލައްވާފައިވަނީ، އެކުދިންދެކެ ލޯބިވާންޖެހޭ، އަދި އެކުދިންނަށް އެހީތެރިވެދޭން ޖެހޭ ބަޔެއްގެ ގޮތުގަ އެވެ. އެކުދިންނަށް އަނިޔާވެރިވެ، ނުވަތަ ކިޔަމަންވެ، ނުވަތަ އެކުދިންދެކެ ބިރުގަންނަންޖެހޭ ބަޔެއްގެ ގޮތުގައެއް ނޫނެވެ.\n12. ކުޑަކުދިން ތަރުބިއްޔަތުކުރުމުގައި، ދަށުދަރަޖައިގެ ޝުޢޫރުތައް ނުގެންގުޅޭށެވެ. އެފަދަ ޝުޢޫރުތަކުގެ މިސާލަކީ، ބިރުދެއްކުމާއި، ޙަސަދަވެރިވުމާއި، ދަހިވެތިވުމާއި، ޣީރަތްތެރިކަމެވެ. ތަރުބިއްޔަތުކުރުމުގެ ވަސީލަތެއްގެ ގޮތުން މިއިން ކަމެއްގެ ބޭނުން ނުހިފާށެވެ!\n13. ކުދިން އަމިއްލައަށް ތަޖުރިބާކޮށްގެން އުނގެނި ދަސްކުރުމަށް ދޫކޮށްލާށެވެ! އެކުދިންނަށް ސީދާ ގޮތެއްގައި ފިލާވަޅުދީގެން ދަސްކޮށްނުދޭށެވެ!


Civil service magaamuthaka meehun nagairu Finance ge huhdha hoadhan jehey usooly uvaalaifi - vNews.mv\nސިވިލް ސާރވިސް މަޤާމްތަކަށް މީހުން ނަގާއިރު ފިނޭންސްގެ ހުއްދަ ހޯދަން ޖެހޭ އުސޫލު އުވާލައިފި\nއައިޝަތު އިބްރާހީމް Male' | 18 November 2021, 12:36\nސިވިލް ސަރވިސް މަގާމުތަކަށް މުވައްޒަފުން ނަގާއިރު މިނިސްޓްރީ އޮފް ފިނޭންސްގެ ހުއްދަ ހޯދަންޖެހޭ އުސޫލު އުވާލައިފިއެވެ.\nސިވިލް ސާވިސްގެ ހުސްވާ މަގާމުތަކަށް މުވައްޒަފުން ނެގުމުގެ ކުރިން ފިނޭންސް މިނިސްޓްރީގެ ހުއްދަ ހޯދަންޖެހޭ ގޮތަށް ހަމަޖެއްސީ ކޮވިޑްގެ ބަލިމަޑުކަމާ ގުޅިގެން ދައުލަތުގެ ހަރަދުތައް ކުޑަކުރުމަށް އެޅި ފިޔަވަޅެއްގެ ގޮތުގައެވެ.\nއެގޮތުން މިދިޔަ އަހަރުގެ ޖެނުއަރީ މަހުން ފެށިގެން ސިވިލް ސާރވިސް މަގާމުތަކަށް މުވައްޒަފުން ނަގާއިރު ފިނޭންސްގެ ހުއްދަ ނަގަން ޖެހޭގޮތަށް އުސޫލް ހަމަޖައްސާފައި އޮތެވެ. އަދި އެ އުސޫލު އުވާލީ އިއްޔެގައެވެ.\nސިވިލް ސާވިސް ކޮމިޝަން (ސީއެސްސީ)ން ބުނިގޮތުގައި ސިވިލް ސާވިސްގެ ވަޒީފާތަކަށް މީހުން ނެގުމުގައި އިއްޔެއާ ހަމައަށް އަމަލުކުރަމުން އައި އުސޫލަށް މިހާރު ވަނީ ބަދަލު ގެނެސްފައެވެ.\nއެ އުސޫލް އުވާލައި ސިވިލް ސާރވިސް ކޮމިޝަނުން ނެރުނު އިއުލާނެއްގައި ބުނެފައިވަނީ، މިނިސްޓްރީ އޮފް ފިނޭންސްގެ މާލިއްޔަތާ ބެހޭ ސަރކިއުލަރ އިން، ސިވިލް ސަރވިސްގެ އިދާރާތަކުން ހުސްވާ މަގާމުތަކަށް މުވައްޒަފުން ނެގުމުގައި މިހާރު އަމަލު ކުރަމުންދާ އުސޫލު ބަދަލުކޮށް، ބަނޑޭރި ޕޯޓަލް މެދުވެރިކޮށް މިނިސްޓްރީ އޮފް ފިނޭންސްގެ ހުއްދަ ހޯދުމުގެ ބަދަލުގައި، ބަނޑޭރި ޕޯޓަލްގެ ތެރެއިން އެ އިދާރާއެއްގެ ނުވަތަ ދާއިރާގެ ފައިނޭންސް އެގްޒެކެޓިވްގެ ހުއްދަ އާއެކު މުވައްޒަފުން ނެގުމުގެ މަސައްކަތް ކުރިޔަށް ގެންދިއުމަށް އަންގާފައިވާ ކަމަށެވެ.\nސިވިލް ސާރވިސް ކޮމިޝަނުން ބުނީ، 1 ޖަނަވަރީ 2020 ގެ ފަހުން، ސިވިލް ސަރވިސްގެ އިދާރާތަކުން ހުސްވެފައިވާ ނުވަތަ ހުސްވާ މަގާމުތަކަށް މުވައްޒަފުން ނެގުމުގައި، ހަވާލާދެވުނު މިނިސްޓްރީ އޮފް ފިނޭންސްގެ މާލިއްޔަތާ ބެހޭ ސަރކިއުލަރ ގައިވާ މިންގަނޑަށް ފެތޭ މަގާމުތަކަށް، އެ ސަރކިއުލަރގައިވާ ގޮތަށް އަމަލުކޮށް، ވަޒީފާ ހަމަޖެއްސުމަށް ސީއެސް ވިއުގަ މެދުވެރިކޮށް ސިވިލް ސަރވިސް ކޮމިޝަނަށް ހުށަހެޅުމުގައި، ބަނޑޭރި ޕޯޓަލް މެދުވެރިކޮށް ފައިނޭންސް އެގްޒެކެޓިވް ދެއްވާފައިވާ ހުއްދައިގެ ސްކްރީން ޝޮޓެއް ހިމެނުއްވުމަށް އެދޭކަމަށެވެ.\nއެކޮމިޝަނުން ބުނީ އިއްޔެއިން ފެށިގެން، މާލިއްޔަތާބެހޭ ސަރކިއުލަރގައިވާ މިންގަނޑަށް ފެތޭ މަގާމުތަކަށް މީހުން ހަމަޖެއްސުމަށް ކޮމިޝަނަށް ހުށަހެޅުމުގައި މިނިސްޓްރީ އޮފް ފިނޭންސްގެ ހުއްދަ ހުށަހަޅަން ނުޖެހޭނެ ކަމަށެވެ.\nއަންނަ އަހަރުގެ ބަޖެޓުން މުވައްޒަފުންގެ ހަރަދުތަކަށް ހިނގާނެކަމަށް ފިނޭންސުން ލަފާކޮށްފައިވަނީ 9.7 ބިލިއަން ރުފިޔާއެވެ. މިއީ ޖުމްލަ ހަރަދުގެ 26.4 ޕަސެންޓެވެ. މި އަދަދުގެ ތެރެއިން މުސާރަ އާއި އުޖޫރައިގެ ގޮތުގައި 5.4 މިލިއަން ރުފިޔާ ހިނގާނެ ކަމަށް ލަފާކޮށްފައި ވާއިރު އެލަވަންސްތަކަށް އިތުރު 4.3 މިލިއަން ރުފިޔާ ހޭދަވާނެކަމަށް ލަފާކޮށްފައިވެއެވެ.\nމިއީ މި އަހަރު މުވައްޒަފުންގެ ހަރަދުތަކަށް ހިނގާނެކަމަށް ލަފާކުރި 8.6 ބިލިއަން ރުފިޔާއަށް ވުރެ 13 ޕަސެންޓު އިތުރު އަދަދެކެވެ. އަންނަ އަހަރު ހުސްވެފައިވާ މަގާމުތަކަށާއި އަލަށް އުފައްދާ މަގާމުތަކަށް 3،244 މުވައްޒަފުން ނެގުމަށް ހަމަޖެހިފައިވެއެވެ. ސިވިލް ސާވިސް މުވައްޒަފުންގެ ޖުމްލަ އަދަދުގެ ގޮތުގައި މި ހިނގާ ނޮވެމްބަރު 10ގެ ނިޔަލަށް ރެކޯޑްކޮށްފައި އޮތީ 26،779 މުވައްޒަފުންނެވެ.\nސިވިލް ސާރވިސް މަޤާމުތަކަށް މީހުން ނެގުމުގައި ހުއްދަ ނަގަން ނުޖެހޭ ގޮތަށް މި ހަމަޖެއްސީ އިދާރާތަކުގެ ހިންގުމަށް ހުރި ދަތިތައް ހައްލުކުރުމަށް ވަޒީފާއަށް މީހުން ނެގުމަށް އަންނަ އަހަރަށް ލަފާކުރާ ބެޖެޓުގައި ފައިސާ ހިމަނާފައި ވަނިކޮށެވެ.\nއެގޮތުން މިކަމަށް އަންނަ އަހަރުގެ ބަޖެޓްގައި ވަނީ 622.6 މިލިއަން ރުފިޔާ ކަނޑައަޅާފައެވެ.\nސިވިލް ސާވިސް ކމިޝަން ފިނޭންސް މިނިސްޓަރ އިބްރާހީމް އަމީރު ފައިނޭންސް މިނިސްޓްރީ ރާއްޖެ


މައި ކަޕް 2015: ޖަންގަލް ކަޓައިފި، ކުޅިމަގު އަދި ޔުނައިޓެޑް ޔޫތު ކަރުތާފެނަށް — Ihavandhoo.com\nމައި ކަޕް 2015: ޖަންގަލް ކަޓައިފި، ކުޅިމަގު އަދި ޔުނައިޓެޑް ޔޫތު ކަރުތާފެނަށް\n17 ޑިސެމްބަރު 20150ޢަބުދުﷲ ޙަމީދު\nއިއްޔެ ހަވީރު ނިކަ ޗެއިން އަދި ކުޅިމަގު ބައްދަލްކުރި މެޗުގެ ތެރެއިން. ފޮޓޯ: ހަމީދު\nމައި ކަޕް9ވަނަ ފުޓްބޯޅަ މުބާރާތުގައި ކުޅުނު ދެމެޗުން ބަލިވެ ޖަންގަލް ޑާކު ޕޮއިންޓް މުބާރާތުން ކަޓައިފިއެވެ. އަދި އެންމެފަހުން ކުޅުނު މެޗުން ބަލިވެ ކުޅިމަގާއި ޔުނައިޓޭޑް ޔޫތު ހާސްކަމުގެ ތެރެއަށް ވެއްޓިއްޖެއެވެ.\nމި މުބާރާތުގެ ގްރޫޕް3ގައި އިއްޔެ ހަވީރު 2-0 ން ކުޅިމަގުގެ މައްޗަށް ކުރިހޯދި ނިކަޗެއިންގެ ދެ ގޯލް ފަހު ހާފުގައި ކާމިޔާބުކޮށްދިނީ މެޗުގެ މޮޅު ކުޅުންތެރިޔާގެ މަޤާމު ހޯދި އެޓީމުގެ މުޙައްމަދު ނިސާން 11، އެވެ. މިމޮޅާއެކު6ޕޮއިންޓް ހޯދައިގެން ގްރޫޕް3ގެ އެއްވަނާގައި އޮތް ނިކަޗެއިނަށް ކުއާޓަރ އަށް ދިއުމުގެ ފުރުޞަތު ވަރަށް ބޮޑަށް ތަނަވަސްވެފައިވާއިރު މިގްރޫޕްގައި ދެން ހިމެނޭ އެފްސީ ބޮޑުމަގު އަދި ސެންސިޓީ ފޭންސް އަދި ކުޅިމަގު ޓީމަށްވެސް ކުއާޓަރ އަށް ދިއުމުގެ ދޮރު ބަންދެއްނުވެއެވެ.\nރޭ ކުޅެވުނު ފުރަތަމަ މެޗުގައި ގްރޫޕް4ގެ ޖަންގަލް ޑާކު ޕޮއިންޓްވަނީ ސެންސިޓީއަތުން 1-0 ބަލިވެ މުބާރާތުން ކަޓައިފައެވެ. މެޗުގެ ހަމައެކަނި ގޯލް ޖަހައިދިނީ މޭން އޮފް ދަ މެޗަށް ހޮވުނު ސެން ސޓީގެ މުޙައްމަދު ރިޝްވާން 7، އެވެ.\nމި ގްރޫޕްގައި ރޭގެ ފަހު މެޗުގައި މާރަންދޫ ޔޫތު ސޮސައިޓީ އަތުން 2-1 ބަލިވެ ޔުނައިޓެޑް ޔޫތަށް ވަނީ ހާސްކަން ކުރިމަތިވެފައެވެ. ރޭގެ މެޗުގެ ދެވަނަ ހާފުގައި ލީޑު ނެގީ މާރަންދޫ ޔޫތު ސޮސައިޓީ އެވެ. މިލަނޑު ކާމިޔާބުކޮށްދިނީ މެޗުގެ މޮޅު ކުޅުންތެރިޔާގެ މަޤާމުހޯދި މާރަންދޫ ޔޫތު ސޮސައިޓީގެ ޢަލީ ޔޫސުފް 9، އެވެ. މެޗުނިމެން ކުޑަތަންވެފައި ވަނިކޮށް ލިބުނު ޕެނަލްޓީއަކުން ޔުނައިޑެޓް ޔޫތަށް މެޗުގެ ނަތީޖާ އެއްވަރުކޮށްދިނީ އެޓީމުގެ އިތުބާރު ކުޅުންތެރިޔާ އާމިރު ޢަބްދުއްރަޝީދު 10، އެވެ. މާރަންދޫ ޔޫތު ސޮސައިޓީ މެޗުން މޮޅުކޮށްދިން ގޯލް މެޗުގެ އެންމެ ފަހު މިނެޓުގައި ކާމިޔާބުކޮށްދިނީ ލިބުނު ހިލޭ ޖެހުމަކުން އެޓީމުގެ މުޙައްމަދު ޙަމީދު 22، އެވެ.\nމިނަތީޖާއާއެކު ގުރޫޕް4ން ކުއާޓަރ ފައިނަލަށް ދިއުމުގެ ފުރުޞަތު އެންމެބޮޑީ ހަތަރު ޕޮއިންޓާއެކު ގްރޫޕްގެ އެއްވަނާގައި އޮތް މާރަންދޫ ޔޫތު ސޮސައިޓީއަށާއި ހަތަރު ޕޮއިންޓް ހޯދައިގެން ގޯލް ތަފާތުން ގްރޫޕްގެ ދެވަނާގައިއޮތް ސެންސިޓީ އަށެވެ. މިމަހުގެ 19 ވަނަ ދުވަހުގެ ހަވީރު މާރަންދޫ ޔޫތު ސޮސިއިޓީ ގުރޫޕް ސްޓޭޖުގައި ކުޅޭ ފަހު މެޗުގައި ޖަންގަލް ޑާކު ޕޮއިންޓާއެކު އެއްވަރު ކޮށްލައިގެން ނުވަތަ މޮޅުވެގެން އެޓީމަށް ކުއާޓަރ ފައިނަލް ޔަޤީން ކުރެވޭނެއެވެ. އަދި އެރޭ ޔުނައިޓެޑް ޔޫތާއެކު ކުޅޭ މެޗު އެއްވަރުކޮށްލައިގެން ނުވަތަ މޮޅުވެގެން ސެންސިޓީއަށް ކުއާޓަރ ފައިނަލުން ޖާގައެއް ކަށަވަރުކުރެވޭނެއެވެ. ޔުނައިޓެޑް ޔޫތަށް އޮތް ހަމައެކަނި ފުރުޞަތަކީ ސެންސިޓީ ބަލިކުރުމެވެ. ނުވަތަ ޖަންގަލް ޑާކް ޕޮއިންޓް އަތުން މާރަންދޫ ޔޫތު ސޮސައިޓީ ބަލިވެ، ޔުނައިޓެޑް ޔޫތާއި ސެން ސިޓީ ބައްދަލްކުރާ މެޗު އެއްވަރުވިނަމަވެސް ޔުނައިޓެޑް ޔޫތަށް މުބާރާތުގައި އިތުރަށް ކުރިއަށް ދެވޭނެއެވެ.\nމިމުބާރާތުގައި މިއަދު ހަވީރު ބައްދަލްކުރާނީ ގްރޫޕް 1 އްގެ އެންވީކޭ އަދި އައިކުލަބެވެ. މެޗަށް ނިކުންނައިރު މުބާރާތުން ކަޓައިފައޮތް އެންވީކޭއާ އެއްވަރުކޮށްލައިގެން އައިކުލަބަށް ކުއާޓަރ ފައިނަލަށް ދަތުރުކުރެވޭނެއެވެ. މި ގްރޫޕްގައި މިރޭ ކުޅޭ ފުރަތަމަ މެޗުގައި މާރަންދޫ ޔޫތު ކޯޕަރޭޝަން ނިކުންނާނީ ތުރާކުނު އައިލެންޑް ޑިވްލޮޕްމެންޓް ސޮސައިޓީ (ޓައިޑްސް) އާ ދެކޮޅަށެވެ. މިމެޗުން ބަލިނުވެ ހިފަހައްޓާލައިގެން މާރަންދޫ ޔޫތު ކޯޕަރޭޝަނަށް ކުއާޓަރ ފައިނަލްގެ ޖާގައެއް ހޯދޭނެއެވެ. ޓައިޑްސްއަށް މުބާރާތުގައި ކުރިޔަށް ދެވޭނީ މެޗުން މޮޅުވެގެންނެވެ. ނުވަތަ އެންވީކޭ އަތުން އައިކުލަބު ބަލިވެ، މާރަންދޫ ޔޫތު ސޮސައިޓީއާއެކު ކުޅޭ މެޗު އެއްވަރުކޮށްގެންނެވެ.\nމިރޭގެ ފަހު މެޗުގައި ބައްދަލްކުރާ ގްރޫޕް4ގެ އަރާދުވާ ކުރިމަގު އަދި ހޯރަފުށި އެޑްވާންސްމެންޓް ސޮސައިޓީ (ހޭސް) އަށްވެސް ކުއާޓަރ ފައިނަލަށް ދިއުމުގެ ފުރުސަތު އެބައޮތެވެ.\nނޯޓު: މި ޚަބަރުވަނީ އިސްލާހު ކުރެވިފައި. ކުޅިމަގު މުބާރާތުން ކަޓައިފިކަމަށް ލިޔެވިފައިވަނީ އޮޅުމަކުން. މިކަމަށްޓަކައި ކުޅިމަގު ޓީމު އަދި ކިޔުންތެރިންގެ އަރިހުން މަޢާފަށް އެދެން.


ނިކަން ލޯބިން-35 (ފަހުބައި) – Esfiya\nނިކަން ލޯބިން-35 (ފަހުބައި)\n” އާނއެކޭ ބުނީމައެއްނު މި އުފާވީ. އައިލަވްޔޫ ޔާ” ލައިތް އެ އުޅެނީ އަހަރެން ރުޅިއައިސް ހުރުމުން އިތުރަށް ރުޅި އަރުވަންކަން އަހަރެންނަށް ޔަޤީންކުރެވުނެވެ.\n“ފޯ ޔުއަރ އިން ފޯ. މަ ނުބުނަން އިންނާނަމެކޭ. ނުވެސް އުޅެން އިންނާކަށް. އައިމް ގުޑް ވިތް މައިސެލްފް އެންޑް އީރާ. އެހެން މީހެއް ބޭނުމެއް ނުވޭ. އޯކޭ” މެސެޖް ސެންޑްއަށް ޖަހާލާފައި ބޭރަށް ނުކުތް އިރު ޖޯލިފަތީގައި ލައިތް އޮތެވެ. އަހަރެން ލައިތްއާއި ދިމާއަށް ބަލާވެސްނުލާ އޭނާ އުނގުގައި އިން އީރާ ނަގައިގެން ހިނގައިގަތީމެވެ.\n“އާޔޫ ސީރިއަސް” ސޭޑް ފޭސް އަކާއިއެކު ލައިތް މެސެޖްކޮށްލިއެވެ.\n“ޔެސް. އައިއެމް ޑެޑް ސީރިއަސް” ދެން އިތުރަށް ލައިތްގެ މެސެޖެއް ނާދެއެވެ. އަހަރެންވެސް ގޮތް ދޫ ކުރާކަށް ބޭނުމެއް ނުވިއެވެ. ލައިތް ވެސް އހަރެން ރުޅިއަރުވަން އަބަދު ވާހަކަ ދައްކަން ޖެހޭހެއްޔެވެ.\nޖެހިގެން އައިރޭގެ 8 ޖެހި އިރު އީރާ ނިންދެވުމަށްފަހު ބޭރު އުނދޯންޏަށް ނުކުތީ އެގަޑިއަށް ނުކުންނަން ބައްޕަ ބުނީމައެވެ. އަދި ވާހަކަ ދައްކާލާ ހެދުމަށްފަހު ގެއަށް ކާން ދިޔުމަށާއި ނިންމި ގޮތެއް ބައްޕަމެންނަށް ހިއްސާކުރަން ބައްޕަ އެދުނެވެ. އަހަރެން ނުކުމެ ބޭރު އުނދޯލީގައި ވިއްސަކަށް މިނިޓް އިންއިރުވެސް ޒަޢީމުއެއް ނައެވެ. އެހެންކަމުން އަހަރެން އިޖާޒްގެ މަންމަ އާއި އީރާ ހަވާލުކުރުމަށްފަހު ނުހަނު އުފަލުން ގެއަށް ދިޔައީ އެވާޙަކަ ބައްޕަ ގާތުގައި ބުނުމަށެވެ.\nއަހަރެން ގެއަށް ވަތް އިރު މަންމައާއި ބައްޕަ އަދި އިޖާޒްގެ ބައްޕަ އަހަރެމެންގެ އިންތިޒާރުގައި އިނެވެ.\n“ކޮބާ ހިނގާ ކާން” މަންމަ އެހެން ބުނުމުން އެންމެން އެކީ ކާމޭޒާއި ދިމާއަށް ހިނގައިގަތީމެވެ.\n” ކޮބާ ލައިތް”\n“މިހިރީ ނު” ފަހަތުން ލައިތް ޖަވާބު ދިނެވެ.\n“ކޮބާ ދެ ކުދިން ވާހަކަ ދައްކާލައިފިންތަ؟ ބައްޕަ އާ އާޔާގެ ބައްޕަ އާ ވަރަށް ވިސްނާފަ އާޔާއަށްވެސް އީރާއަށްވެސް އެންމެ ރަނގަޅުވާނީ އެގޮތް ވީމަ ވާހަކަ ދައްކާލަން ބުނީ.” މި ފަހަރު ވާހަކަ ދެއްކީ އިޖާޒްގެ ބައްޕައެވެ.\n“އަޅުގަނޑަށް ހިއެއްނުވޭ އަދި އާޔާ ކައިވެންޏަކަށް ތައްޔާރުހެން. އަޅުގަނޑަށް ފެންނަނީ މާ ބޮޑަށް ފޯސް ނުކޮށް އާޔާއަށް ޓައިމް ދޭން” އަހަރެންނަށް އެއްޗެއް ނުބުނެވެނީސް ވާހަކަ ދައްކަންފެށީ ލައިތްއެވެ. އަހަރެން އިނީ ކުޑަކޮށް ވާނުވާ ނޭނގިފައެވެ.\n” ތައްޔާރު ނޫންކަން އެނގޭނީވެސް ވާހަކަ ދެއްކުނީމައެއްނު. ބޭރުގަ އިނދެ އިނދެފަ މިއައީ ނައީމަ.” އަހަރެންވެސް ލައިތްގެ ބަހަށް ވިއްދާފައި ވާހަކަ ދެއްކީމެވެ.\n“ތެދެއް ލައިތް؟ ނުދަންތަ އާޔާ އާ ވާހަކަ ދައްކާކަށް؟” މި ފަހަރު ވާހަކަ ދެއްކީ އަހަރެންގެ ބައްޕައެވެ. އަހަރެން އިނީ އެއްގޮތަކަށްވެސް ވާނުވާ ނޭނގިފައެވެ.\n“މެސެޖް ކުރީމޭ. ވާހަކައިން އެނގޭ އެހާ ބޮޑަށް މީހަކާ އިންނަން ބޭނުން ނުވާކަން” ލައިތްވެސް ދިފާއުގަ ވާހަކަ ދެއްކިއެވެ.\n“ބައްޕައަށް ފެނޭ އާޔާ އަދި ވިސްނާލަން. ބައްޕަމެން ވަރަށް އުފާވި އަދި ޤަބޫލު ކުރަންވެސް އުނދަގޫވި ލައިތް އާޔާއާ އިންނަން އެދުނީމަ. ޒަޢީމުއަށްވުރެ އެތަށް ގޮތަކުން ލައިތް ރަނގަޅުވާނެ. އެއީ ހަމަ އަހަރެމެން ގެ ދަރިއެއް ކަހަލަ ކުއްޖެއް. އީރާވެސް ދެކެނީ ލައިތް އެއީ އީރާގެ ބައްޕަގެ ގޮތުގަ. އަނެއްކާ ލައިތް އެދެނީވެސް ކައިވެންޏަށްފަހުވެސް ތިގޭގަ އުޅެން. އެކަމަކު ބައްޕަ މި ކިއަނީ އެގެ ލުއްޔަށް ދީފަ އެންމެން މިގެއަށް ބަދަލުވާން ހިނގާށޭ. ޓެރެސް އެހެރީ ނިމިފަ. އެތަނުގަ ދަރިފުޅުމެންނަށް އުޅެވޭނެ.\nބައްޕަމެން ކޮޓަރިއާ ޖެހިގެން އޭނަ ކޮޓަރީގަ ތުއްތުބެ ދެމެފިރިންނަށް އުޅެވޭނެ. އެގެ ކުއްޏަށް ދީގެން ލިބޭ ލާރިން ދެމަފިރިން ހައްޖެއްކޮށް އިޖާޒްއަށް ހައްޖެއް ކޮށްދެވޭނެ. އަނެއްކާ އެއްވެސް މީހަކު އެކަންޏެއް ނުވާނެ” ބައްޕަގެ ޕްލޭންތައް އަޑު އަހާފައި އަހަރެން އިނީ ތަންމިނަށް އަނގަ ހުޅުވިފައެވެ. ކާން އެޅި ބަތްކޮޅު މަތިންވެސް ހަނދާންނެތިފައެވެ.\n“ތެދެއް ދަރިފުޅާ. އަދި ވިސްނާލަންވީނު” މި ފަހަރު ވާހަކަ ދެއްކީ އިޖާޒް ގެ ބައްޕައެވެ.\n” ލައްބަ ބައްޕާ. މާދަން ޖަވާބެއް ދޭނަން” އަހަރެން ކާން އިންތަށި ބެހެއްޓުމަށްފަހު ތެދުވީމެވެ.”މި ދަނީ މަންމަ ކާން ފޮނުވަން” އަހަރެން އަވަހަށް ގެއަށް ގޮސް އިޖާޒް ގެ މަންމަ ގެއަށް ކާން ފޮނުވީމެވެ. އަދި ލައިތްއަށް މެސެޖްކޮށް ވަރަށް އަވަހަށް އައިސް ދިނުމަށް އެދުނީމެވެ. މާ ގިނައިރެއް ނުވެ ލައިތްއައިސް ކޮޓަރީގައި ޓަކި ދިނެވެ.\n“ލައިތް ކޮން އިރަކު އަހަރެން ބައްޕަ ކައިރީ އަހަރެންނާ އިންނަން އެހީ؟ ކީއްވެ ނުބުނީ” އެއްނޭވާއިން ދެ ސުވާލު ކޮށްލީމެވެ.\n” އެއްކަލަރޭ މެސެޖް ކުރީމަ. ޖެހިގެން އައި ދުވަހު ގޮސް އެހިން. އާޔާ ބައްޕަ ކައިރީއެއް ނޫން. ތުއްތުބެ ކައިރީ އަހަރެން އެހީ. އާޔާ އާއި ކައިވެނި ކުރުމަކީ ގޯސްކަމަކަށް ވެދާނެތޯ. ތުއްތުބެ އާޔާ ބައްޕަ ކައިރީ ވާހަކަ ދެއްކީ. އާޔާ ތަންކޮޅެއް ރުޅިމަޑު ކޮށްފަ އަމިއްލައަށް ކަންކަން ނިންމުން ދޫކޮށްލަން ވެއްޖެއެއްނު.”\n“އައިއެމް ސޮރީ. ނޭގެ މީ އެންމެ ރަނގަޅު ގޮތްކަމެއް. އެކަމަކު އަމިއްލަ އެދުން ވަރަށް ބޮޑުވެއްޖެ ކަންނޭގެ. އަހަރެން އިންނާނަން. ލެޓްސް ގެޓް މެރީޑް” އަހަރެން ލައިތްގެ ހަށިގަނޑުގައި ބައްދާލީމެވެ.\n“ޔަޤީންތަ؟ ބަދަލެއް ނުކުރާނަން؟” ލައިތް ގައިމުވެސް އެހެން އެހީ ޖެއްސުމަށްކަން އެނގެއެވެ.\n“ނުކުރާނަން. ލައިތް އާއި އިނދެގެން ނިކަން ލޯބިން އުމުރުގެ ބާކީ ބައި ހޭދަ ކުރަން ބޭނުން” އަހަރެން ދެންވެސް ހުރީ ލައިތްގައިގައި ބައްދާލައިގެންނެވެ.\nޖެހިގެން އައި ދުވަހު އަހަރެންވެސް ލައިތްއާއި އިންނަން އެއްބަސްވިކަން ބައްޕަމެންގާތުގައި ބުނީމެވެ. ނަމަވެސް ލައިތް އެދުނީ ދިއްފުށީގައި ކައިވެނި ކުރުމަށެވެ. ދިރިއުޅުން ހޭދަކުރާނީ އަހަރެމެން ރަށުގައިކަމުން އެކަމަށް އަހަރެންގެ އާއިލާއިން އެއްބަސްވިއެވެ. އަދި ކައިވެންޏަށްފަހު އިޖާޒްގެ މައިންބފައިންނާއިއެކު އަހަރެމެން ގެއަށް ބަދަލުވުމަށްވެސް ޕްލޭން ކުރީމެވެ. އިޖާޒްމެންގެ، ރަށު ފެންވަރުގެ ބޮޑު ގެސްޓްހައުސްއެއް ހަދަން ކުއްޔަށްދޭން ނިންމީ ބައްޕަގެ ވެސް މަޝްވަރާގެމަތިންނެވެ. ނަމަވެސް އިޖާޒްގެ ކޮޓަރިއިން ބައި އިން ވަކިކޮށް ވަކި ދޮރަކުން ވަދެވޭގޮތަށް ވަކިކޮށް ބެހެއްޓީ އަހަރެން އެގޮތަށް ބޭނުންވުމުންނެވެ. އެކޮޓަރިއަކި އިޖާޒްގެ އަމިއްލަ މަސައްކަތަކަށް ވުމާއިއެކު އޭނާގެ ހަނދާނެއްގެ ގޮތުގައި އެތަން ބަހައްޓަން އަހަރެންވެސް ބޭނުންވީއެވެ.\nއަހަރެންނާއި ލައިތްގެ ކައިވެނީގެ ކަންކަން ހަމަޖެއްސީ ޑިސެމްބަރު މަހުގެ ޗުއްޓީއާއި ދިމާކޮށެވެ. ދިއްފުށިން3ގެ ކުއްޔަށް ނަގައިގެން އަހަރެމެން އާއިލާގެ އެންމެންނާއި ދޮންތަ އާއި ޝާމްބެގެ އާއިލާ އަދި އަހަރެމެން މާލޭގައި ދިރިއުޅުނު ފަހަރިމެންގޭ އެންމެން ދިޔައެވެ. މާ ކުލަ ގަދަ ނޫންނަމަވެސް ގޭތެރެއޮތީ ފުރިފައެވެ. ތިމާގެ ދަންނަ އަދި ރަށްޓެހި އެންމެން އަހަރެމެންނަށް މަރުހަބާ ކިޔުމުގައި ތިއްބެވެ. ޝިއުނާމެންނާވެސް ޒަމާންގަނޑަކަށްފަހު ދިމާވިއެވެ. ފަޅުރަށުގެ ހަނދާންތައް އާކޮށް އެއްބަޔަކު ދިމާކުރަމުން ދިޔައެވެ. ކައިވެންޏަށް އަހަރެން ލީ އާދައިގެ ޕާކިސްތާނު ހެދުމެކެވެ. އެހެދުންވެސް ފަހަދިނީ އިޖާޒްގެ މަންމައެވެ. ކެއުމާއި ސަކަރާތްޖެހުމުގައި އެންމެން އަވަދި ނެތި އުޅެނިކޮށް އަހަރެންގެ މަންމަ އައިސް އަހަރެން ކައިރީ ހުއްޓި ވާހަކަ ދައްކަން ފެށިއެވެ.\n” މަންމަ ޔަޤީންކުރަން މި ފަހަރު ތި ކައިވެނި ކުރެވުނީ އެތަށް އަހަރެއް ކުރިންވެސް ދަރިފުޅު ގަޔާވި ކުއްޖާއާކަމަށް” އަހަރެން ސިހިފައި މަންމައަށް ބަލާލީމެވެ.\n“ދުނިޔެއަށް ސިއްރުކުރެވިދާނެ. އެކަމަކު މަޔަކަށް އެއްވެސް ކަމެއް ސިއްރެއް ނުކުރެވޭނެ. އެކަމަކު މަންމަ ވަރަށް ފަޚުރުވެރިވަން ދަރިފުޅާ ދޭތެރޭ” ބައްދާލަމުން މަންމަ އެ ބުނި ބަސްތައް އަހަރެންނަށް ފަހުމުވިއެވެ.\nކައިވެނީގެ ކަންކަން ނިމި ނިދަން ޚާއްސަ ކޮޓަރިއަށް ވަތްއިރު ހުދުކުލައިގެ ބޮޑު އެނދުގައި ފިނިފެންމަލުން ހިތެއް ހަދާލާފައި އިނެވެ. މުޅި ކޮޓަރީގައި ހުރީ އުއްބައްތި ދިއްލާފައެވެ. ކޮޓަރިއަށް ވަނުމާއިއެކު ކުޑަ އެނދުކައިރިއަށް ޖެހެލެވުނީ އީރާ ނެތްހެން ހީވެގެންނެވެ. ހާސްވެފައި ފަސް ބަލާލިއިރު ލައިތް އީރާ ގޮވައިގެން އައިސް ވަންނަނީއެވެ.\n” އަހަރެމެންނަށް ވަގުތު ދޭން ވެގެން ނިއުމާއްތަ އީރާ ގެންދިޔައީ” ލައިތް އައިސް ނިދާފައި އޮތް އީރާ ކުޑަ އެނދުގައި ބާއްވާލިއެވެ. އަދި ފާޚާނާއަށް ވަދެ ވުޟޫކޮށްލާ ދެމީހުންވެގެން ދެ ރަކުޢަތުގެ ނަމާދެއް ކުރުމަށްފަހު އެނދުގައި އިށީނދެލީމެވެ.\n” ފައިނަލީ! އެތައް އަޑި ގުޑަންތަކެއް ކަޑައްތު ކުރުމަށްފަހު މިއަދު ތިއީ އަހަރެންގެ މިލްކެއް.އަހަރެން ކުރިންވެސް ބުނީމެއްނު ނިކަން ލޯބިން އިންތިޒާރުކުރާނަމޭ. އަދިވެސް މިހިރީ އެގޮތުގަ” ލައިތް އަހަރެން ގައިގައި ބައްދާލައިގެން ވާހަކަ ދައްކަމުން ދިޔައިރު އަހަރެން ބުރުގާގައިވާ ދަތިތައް ނެއްޓީމެވެ. އެންމެ ފަހުން ދަތި ނައްޓާލުމާއިއެކު ލައިތް އަހަރެންގެ ބުރުގާ ނަގާ ބިންމައްޗަށް އެއްލާލިއެވެ. އަދި އަހަރެން ލައިގެން އިން ހެދުމުގެ ޒިބު ފަހަތުން ދަމާލުމަށްފަހު އަހަރެންގެ ބުރަކަށްޓަށް ބޮސްދޭން ފެށިއެވެ. އަމިއްލައަށް ބޭނުންވެގެން މަސްތީ ދުނިޔެއަށް ފީނާލުމަކީ ހާދަހާ ތަފާތު އިހްސާސެކޭ އަހަރެންގެ ހިތަށް އަރަމުންދިޔައެވެ. ދެމީހުންގެ ނޭވާ އިން އެކަކު އަނެކަކުގެ ޖިސްމަށް ހޫނުކަން ގެނުވަމުން ދިޔައެވެ. އެ މަސްތީ އާލަމުން ބޭރުވެވުނީ އީރާ ރޯލި އަޑަށެވެ. ދެމީހުންނަށްވެސް ހީލެވުނެވެ. ލައިތް އަވަސް އަވަހަށް ބޮކްސާ ލައިގެން ގޮސް ނިދާ ބޮކި ދިއްލާލުމަށްފަހު އީރާ އުރާލިއެވެ.\n“އައިއޭމް ރެޑީ ފޯދިސް އެނގޭ. މަށަކީ ބައްޕައެކޭ” ބުއްފުޅި ނަގާ ޖައްސާލިމުން އަހަރެންނާ ދިމާއަށް ލައިތް އެހެންބުނެލީ އެ މަންޒަރު ބަލަން ރަޖާގަނޑުގެ ނިވަލުގައި ހިނިތުންވެލައިގެން އަހަރެން އޮތީމައެވެ. ބުއްފުޅި ބޮއެ ނިމުމުން އީރާ ގެންގޮސް އަލުން އެނދުގައި ބާއްވާލުމަށްފަހު އަހަރެމެން ކުޅެމުންދިޔަ އިޝްގީ ޑްރާމާގެ ނުނިމިއޮތްބަޔާއިގެން ކުރިއަށް ދިޔައީމެވެ.\n“ހުވަފެން ދެކޭނީ ހިއްސާ ކުރާނީ ޚިޔާލު ކިޔާދެން ހިތާ ހިތް ގުޅާނީ\nވައުދާ ހުވާކޮށް އަތާއަތް ޖަހާނީ ލޯބީގެ ނަމުގައި މި ސޮފްހާ ލިޔާނީ”\nލޯބީގެ އެތަށް އަހުދަކާއި ވައުދެއް ކުރަމުން ދިރިއުޅުމުގެ އާ ބާބެއް އަހަރެމެން ފެށީމެވެ. އެތަކެއް ދުވަސްވީ ލޯބި އެކި ކުލަޔަށް ބަދަލުވަމުން އައިސް އޭގައި ރަތްކުލައިން ސިއްކަ ޖެހިގެން ދިޔައެވެ. ހަޔާތުގައި މިހާތަނަށް އައި އެންމެ އުފާވެރި ރޭގެ ބުރަ މަސައްކތާއިއެކު ވެފައިވާ ވަރުބަލިން ދެ މީހުންނަށްވެސް ނިދުނުއިރު ފަތިސްވާން ކައިރިވެދާނެއެވެ.\nމީގެ އަހަރުތަކެއް ކުރިން ދިއްފުށިން ފެށި ލޯބީގެ ގުލްދަސްތާ ދިއްފުށީގައި ގަތާ ނިންމާލެވުނީތީ އުފާކުރީމެވެ. އެއްބަޔަކު ފަޅުރަށަށަށް ދަތުރުވެސް ދިޔައެވެ. ނަމަވެސް އަހަރެން ނުދިޔައީ އެ ފުރުސަތު ޒުވާން އާ ޖޯޑަކަށް ދިނުމުގެ ބޭނުމުގައެވެ. އަހަރެންނަކީ މިހާރު ޒިންމާދާރު މަންމައަކަށް ވުމުން ކުރިން ކުޅުނު ނާޗަރަންގީ ކުޅެން ވަގުތެއް ނުވެއެވެ. ނަމަވެސް އީރާ ބޮޑުވުމުން ދެންވެސް އެފުރުސަތު އަލުން ލިބޭނޭކަމުގައި ޔަޤީން ކުރީމެވެ.\nދިއްފުށްޓަށްކުރި ދަތުރު ނިންމާލާ އެންމެން އެނބުރި އެމީހެއްގެ ވަޒަނަށް ދިޔަނަމަވެސް އަހަރެންނާއި ލައިތް އީރާ ގޮވައިގެން އިންޑިޔާއަށް ދިޔައީ ހަނީމޫނަށްކަމަށް ބުނެއެވެ. ނަމަވެސް އަހަރެމެންގެ އަސްލު މަޤްޞަދަކީ އިޖާޒްގެ މަހާނައަށް ޒިޔާރަތްކުރުމެވެ. އެތަނަށް ގޮސް އީރާއަށް އެއީ އީރާގެ ބައްޕަ ކަމުގައި ބުނެދިނީމެވެ. އަދި މަރުވުމާއި މަރުވުމުން ވަޅުލާނޭކަމާއި އިންޝާﷲ ސުވަރުގޭ ދިމާވާނޭކަމުގައި ބުނެދިނީ އެ ޅަ ސިކުނޑިއަށް ނަގައިގަނެވޭނެފަދައިން ކުދި ބަސްތަކުންނެވެ. އީރާ އުރާލުމަށްފަހު އަހަރެން އަތުގައި ހިފައިގެން ޤަބުރުސްތާނުން ނުކުންނަންދަމުންވެސް އެ މަހާނައަށް ބަލާލާ ލައިތް ބުނެލިއެވެ.\n“އިޖާޒް ކައިރިއަށް އެނބުރި ދަންދެން ދެ މީހުންވެސް ނިކަން ލޯބިން ބަލަހައްޓަދޭނަމެވެ”.\nނޯޓް: ކޮމެންޓްތަކށް ރިޕްލައި ނުކުރެވުނުނަމަވެސް ހުރިހާ ކޮމެންޓެއްވެސްކީން އަދި ފާޑުކިޔުން ހެޔޮހިތުން ބަލައިގަންނަން. ވާހަކައަށް ދެއްވި ޝައުގުވެރިކަމަށްޓަކައި ހުރިހާ ބޭފުޅުންނަށްވެސް ޝުކުރު ދަންނަވަން. ވާހަކަ ރީތިވިކަަމަށް އުންމީދުކުރަން.\nWow! Hama habeys.\nMihKahala miahvurenves reethi story eh varah avahah kiyaalan libeyne kamah umeedhu kuran varah bodah vaahaka thereah iny vadhevifa for me it’s just like my story ehaaves reethi\nHope ingey new story ehge promo eh varah avahah fenaane kamah\nVery nice, I loved this story\nWow very nice this story. Waiting foranew story like this keep it up and be safe.\nހިތާމަ ބިރުވެރި މަޖާ ލޯބި February 7, 2018\nހިތާމަ އެހެނިހެން މަޖާ ލޯބި May 21, 2020


ހޯރަފުށީ އެއާޕޯޓް ރައީސުލް ޖުމްހޫރިއްޔާ ހުޅުވައިދެއްވައިފި | Naares\nހޯރަފުށީ އެއާޕޯޓް ރައީސުލް ޖުމްހޫރިއްޔާ ހުޅުވައިދެއްވައިފި\nހޯރަފުށީ އެއާޕޯޓް ހުޅުވުމުގެ ރަސްމިއްޔާތު - ފޮޓޯ: ަރއީސް އޮފީސް\nހއ. ހޯރަފުށީ ފަޅުން ބައެއް ހިއްކައިގެން، އެންމެކުރު މުއްދަތެއްގައި އަދި މިހާތަނަށް ރާއްޖޭގައި ތަރައްޤީކުރި ހޯރަފުށީ ޑޮމެސްޓިކް އެއާޕޯޓް، ރައީސުލްޖުމްހޫރިއްޔާ އިބްރާހީމް މުޙައްމަދު ޞޯލިހް ރަސްމީކޮށް ހުޅުވައިދެއްވައިފިއެވެ. މިއީ މިސަރުކާރުން ތަރައްޤީކޮށް ހުޅުވި ފުރަތަމަ އެއަރޕޯޓްވެސް މެއެވެ.\n1200މީޓަރު ދިގު، 30 މީޓަރު ފުޅާ ރަންވޭއަކާއި، ޓެކްސީ ވޭގެ އިތުރުން ޓާމިނަލާއި، ފަޔަރ ބިލްޑިންއާއެކު ތަރައްޤީކުރި ހޯރަފުށީ އެއާޕޯޓް ރައީސް ޞޯލިޙް ހުޅުވައިދެއްވީ ދާދި ދެންމެ، އެ އެއާޕޯޓްގައި ބޭއްވި ކުލަގަދަ ރަސްމިއްޔާތެއްގައެވެ.\nމި އެއާޕޯޓަށް ފުރަތަމަ ޓެސްޓް ފްލައިޓް ޖައްސާފައިވަނީ 2020 ނޮވެމްބަރު 16 ވަނަ ދުވަހުގެ ހެނދުނު 09:10 ގައެވެ. އޭގެ ފަހުން މިއަދު ދެ ފްލައިޓް އެއާޕޯޓަށް ޖައްސާފައިވެއެވެ.\nހޯރަފުށީއެއަރޕޯޓް ހުޅުވުމުގެ ރަސްމިއްޔާތުގެ ތެރެއިން / ފޮޓޯ: ރައީސްއޮފީސް\n198މިލިއަން ރުފިޔާއަށް ހޯރަފުށީ އެއާޕޯޓް ރަންވޭ ތަރައްޤީކުރުމަށް އެމްޓީސީސީއާއި ސަރުކާރުން ހަވާލުކޮށްފައިވަނ،ީ 2019 ވަނަ އަހަރުގެ މާރިޗު މަހުގެ 25 ވަނަ ދުވަހުއެވެ. އަދި 13.8 މިލިއަން ރުފިޔާއަށް އެއާޕޯޓްގެ ޓާމިނަލާއި ފަޔަރ ބިލްޑިންގ ތަރައްޤީކުރުމަށް އެ ކުންފުންޏާ ހަވާލުކޮށްފައިވަނީ ނިމިދިޔަ ސެޕްޓެމްބަރު 13 ވަނަ ދުވަހުއެވެ.\nމި އެއާޕޯޓަކީ ރާއްޖޭގައި ބިން ހިއްކައިގެން އެންމެ ކުރު މުއްދަތެއްގައި ތަރައްޤީކުރި އެއާޕޯޓެކެވެ. މި ރަސްމިއްޔާތަށް ރައީސް ޞޯލިހް ހޯރަފުއްޓަށް މިއަދު ހެނދުނު ވަޑައިގެންނެވުމުން ހޫނު މަރުޚަބާއެއް ދަންނަވާފައިވަނީ ސަގާފީ ހަރަކާތްތަކާއި، ސްކޫލްކުދިންގެ ފުރިހަމަ ހުށަހެޅުންތަކުންނެވެ. މި ރަސްމިއްޔާތުގައި ގިނަ އަދަދެއްގެ ޢާއްމު ރައްޔިތުންވެސް ބައިވެފައިވެއެވެ.


Sih’hee Dhaaira ah Shukuru Dhennevumaai eku Eid ge Thahuniya Rahyithunnah - Raees Nasheed - AO News\nސިއްޙީ ދާއިރާއަށް ޝުކުރު ދެންނެވުމާއި އެކު އީދު ގެ ތަހުނިޔާ ރައްޔިތުންނަށް – ރައީސް ނަޝީދު\nރައީސް ނަޝީދަށް އަމާޒުކޮށް ދެވުނު ޓެރަރިސްޓް ހަމަލާއަށް ފަހު އޭ.ޑީ.ކޭ ހޮސްޕިޓަލުގައި ފަރުވާ ލިބި ރައީސް ނަޝީދުގެ ފުރަތަމަ މެސެޖް ޓްވީޓް އެއްގެ ޒަރިއްޔާއިން ރައްޔިތުންނާއި ހަމައަށް ފޯރުކޮށްފިއެވެ.\nދިވެހި ރާއްޖޭގެ ސިއްޙީ ދާއިރާއަށް މަރްޙަބާ އާއި ޝުކުރު ދެންނެވުމަށްފަހު، މާތް اللهގެ ހެޔޮ ރަޙްމަތް ފުޅުން ތިބޭފުޅުން ތި އެދި ވަޑައިގަންނަވާ ހެޔޮވެރިކަން ހޯދައި ދިނުމުގައި ދެމި ހުންނާނެ ކަމަށް ބުނެ ރައްޔިތުންނަށް އީދުގެ ތަޙުނިޔާ ވަނީ ފޮނުވާފައެވެ.\nރައީސް ނަޝީދުގެ ގެކޮޅު ގ. ކެނެރީގެ އިން ނުކުމެވަޑައިގެން ކާރުކޮޅަށް އަރާ ވަޑައިގަންނަވަނިކޮށް މިދިޔަ ބުރާސްފަތި ދުވަހުގެ ރޭ ދިން ޓެރަރިސްޓް ހަމަލާގައި އެމަނިކުފާނަށް ވަނީ ވަރަށް ސީރިއަސް ޒަހަމްތަކެއްވެފައެވެ. ލިބުނު ޒަހަމްތަކަށް އޭ.ޑީ.ކޭ ހޮސްޕިޓަލުގައި ބޮޑެތި އޮޕަރޭޝަންތަކެއް ކޮށްފައި ވެއެވެ.\nރައީސް ނަޝީދަށް ހަމަލަދީފައި ވަނީ ރޭޒާފުއް ތަކަކާއި މީހުންނަށް ގެއްލުންދޭ ޒާތުގެ އެހެން މައުދަންތަކެއް ބޭނުން ކޮށްގެން ހަދާފައިވާ އައި.އީ.ޑީ އަކުން ކަމަށް ވާއިރު، އޭގައި ހުރި ރޭޒާ ފުށްތައް އެ މަނިކުފާނުގެ ހަށިކޮޅު ތެރެއަށް ވަދެފައި ވާތީ އެ ތަކެތި ނަގަން 16 ގަޑިއިރުގެ އޮޕަރޭޝަނެއް އެހޮސްޕިޓަލުން ކުރަން ޖެހުނެވެ. ރައީސް ނަޝީދަށް ލިބުނު ޒަހަމްތަކަށް އިތުރަށް ފަރުވާ ހޯއްދެއްވެމަށް މާދަމާ ޖަރުމަނަށް ފުރާވަޑައިގަންނަވާނެ ކަމަށް އެމަނިކުފާނުގެ އާއިލާއިން ވަނީ ބުނެފައެވެ.\nރައީސް ނަޝީދު އަވަހާރަކޮށްލަން އައި.އީ.ޑީ ގޮއްވާލައި ދިން ހަމަލާއާއި ގުޅިގެން މިހާތަނަށް ތިން މީހަކު ވަނީ ހައްޔަރުކޮށްފައެވެ. މި މައްސަލާގައި ހައްޔަރުކޮށްފައި ވަނީ ބޮން ގޮއްވާލުމުގައި ހަރަކާތްތެރިވި ކަމަށް ތުހުމަތު ކުރެވޭ ވ. ތިނަދޫ، ހިޔާ، އަދުހަމް އަހުމަދު ރަޝީދާ އަދި ބައިވެރިވި ކަމަށް ތުހުމަތުވާ މއ. ފޭރުގޭ، މުޖާޒް އަހުމަދާއި ގއ. ކޮނޑޭ، ފޮޅޭމާ، ތަހުމީން އަހުމަދެވެ. ހައްޔަރު ކުރެވުނު މީހުންގެ ބަންދަށް ވަނީ 15 ދުވަހުގެ މުއްދަތު ޖަހާފައެވެ.\nރައްޔިތުންގެ މަޖްލިސް ރައީސް ނަޝީދުއީދު ތަޙުނިޔާސިއްޙީ ޚިދުމަތްތެރިންޓެރަރިސްޓް ހަމަލާ\nރައްޔިތުން މަޖިލީހުގެ ރައީސް އަށް ދެވުނު ހަމަލާގެ އިންކުއަރީއަށް ހުރަސް ނާޅާން – ރައީސް\nހައްޔަރު ކުރި3މީހުންވެސް ތުހުމަތަށް އިންކާރު ކޮށްފި!\nރައީސް ނަޝީދު ވިދާޅުވަނީ ” މަރަނގަޅޭ”


ދުޅަހެޔޮ ޞިއްޙަތެއްގައި ހުރުމަށް ލޭ ހަދިޔާކުރަމާ ހެއްޔެވެ؟ — Ihavandhoo.com\n4 ޖޫން 20130އިބްރާހިމް ނަޝީދު\nދިރިހުރި ކޮންމެ އިންސާނަކަށްމެ ލެޔަކީ ވަރަށް މުހިންމު އެއްޗެކެވެ. އެހެނީ ލެޔަކީ ފުރާނަ ސަލާމަތްކޮށްދޭ އެއްޗެކެވެ. އެހެން ކަމުން ބޭނުން ޖެހިފައިވާ މީހާއަށް ލޭހަދިޔާ ކުރުމަކީ ފުރާނައެއް ސަލާމަތް ކުރުމަށް ވެދެވޭ އެހީތެރިކަމެވެ. ވުމާއެކު ބޭނުން ޖެހިފައިވާ މީހާއަށް ހެޔޮ ނިޔަތަކައިގެން ލޭ ހަދިޔާ ކުރުމަކީ އެކަމުގެ ދަރުމަ އާއި ސަވާބު އިންތިހާއަށް ލިބޭނެ ކަމެއްކަން ޔަޤީނެވެ.\nނަމަވެސް ހިތާމައަކީ ލޭ ހަދިޔާ ކުރުމަށް ބައެއް މީހުން ފަސް ޖެހޭ ކަމެވެ. ޞިއްޙަތު ސަލާމަތުން ހުރެ ލޭ ހަދިޔާ ކުރުމަށް ބައެއް މީހުން ފަސްޖެހެނީ އެކަމުގެ ސަބަބުން ހަށިގަނޑަށް ލިބިދާނެ ގެއްލުމަކަށްޓަކައެވެ. މިފަދަ ފަރާތްތަކަށް މިފަހަރު މިއޮތީ އުފާވެރި ޚަބަރެކެވެ. ލޭ ހަދިޔާކުރުމާ ބެހޭގޮތުން އެކިފާރާތްތަކުން ކުރި ދިރާސާ ތަކާއި ހޯދުނު ހޯދުންތަކުން އެނގި ހާމަވެގެން ގޮސްފައިވަނީ ލޭ ހަދިޔާކުރުމުން ބޭނުންޖެހިފައިވާ މިހާއާ އެގޮތަށް ލޭހަދިޔާ ކުރާ މީހާއަށްވެސް ޞިއްޙީ ތަފާތު ފައިދާ ތަކެއްވާކަމެވެ.\nއެގޮތުން ލޭ ހަދިޔާ ކުރުމުން ކެންސަރާއި ހިތުގެ ބަލިތައް އަދި ލޭނާރު ތަކަށް ޖެހޭ ތަފާތު ބަލިތަކުން ދުރުކޮށްދިނުމަށް އެހީތެރިވެދޭކަން ހޯދުންތަކުން ޔަޤީން ކޮށްދީފައިވެއެވެ. ހޯދުން ތަކުން ކަށަވަރު ކޮށްދިން ނަމަވެސް ޤަބޫލު ކުރަން ބޭނުން ނުވާ ކަންކަން ބައެއް ފަރާތްތަކުން ދޮގުކުރެ އެވެ. އެހެން ކަމުން ލޭ ހަދިޔާ ކުރުމުން ސްޓްރޯކް ނުވަތަ ހާޓް އެޓޭކްސް ޖެހުމުން ސަލާމަތް ކުރުމަށް އެހީތެރިވެދެނީ ކިހިނެއްތޯ ބަލައިލަމާ ހިނގާށެވެ.\nލޭގައި ހުންނަން ވާވަރަށް ވުރެއް އަޔަން (iron) އިތުރުވުމުން ލޭގެ އޮލަކަން އިތުރުވެއެވެ. އަދި ލޭ ގަނޑުވެ ނާރުތަކުން ލޭ ދަތުރު ކުރުމަށް ދަތިތަކާ ކުރިމަތި ވެއެވެ. ނަތީޖާއެއްގެ ގޮތުން ހިތާއި ހަށިގަނޑުގެ އެކި ގުނަވަންތަކުން ލޭ ދައުރުވުމަށް ހުންނަ މަގުތައް (ލޭނާރުތައް) ބަންދު ވެއެވެ. މިއާއެކު ސްޓްރޯކް ނުވަތަ ހާޓް އެޓޭކްސް ޖެހުންފަދަ ނުރައްކާތަކަށް އިންސާނާ ހުށައެޅިގެން ދެއެވެ.\nލޭ ހަދިޔާ ކުރުމުން ލޭގައި އަޔަން (iron) އިތުރުވިޔަނުދީ ރަނގަޅު މިންވަރެއްގައި ހިފަހައްޓައި ދެއެވެ. އަދި ނާރުތަކުން ފަސޭހަކަމާއެކު ދަތުރު ކުރެވޭ ވަރަށް ހަށިގަނޑުގެ ތެރޭގައި ލޭ ދިޔާކޮށް ބަހައްޓައިދެއެވެ. މީގެ ސަބަބުން ފުރާނަ ހިނގައިދާނެ ފަދަ ނުރައްކާތަކުން އިންސާނާ ސަލާމަތް ކޮށްދެއެވެ.\n"ޖާނަލް އޮފް ދަ އެމެރިކަން މެޑިކަލް އެސޯސިއޭޝަން" އިން ކުރި ދިރާސާއަކުން ދައްކި ގޮތުގައި އުމުރުން 43 އަހަރާއި 61 އަހަރުގެ މީހުންގެ ތެރެއިން ކޮންމެ6މަހަކުން ލޭ ހަދިޔާ ކުރާމީހުންނަށް ސްޓްރޯކެއް ނުވަތަ ހާޓް އެޓޭކެއް ޖެހުމުގެ ފުރުސަތު އެހެން މީހުންނަށްވެރެ ކުޑައެވެ.\nއަދި "އެމެރިކަން ޖާނަލް އޮފް އެޕިޑެމިއޮލޮޖީ" އިން 2682 މީހުންގެ މެދުގައި ކުރެވުނު ދިރާސާއެއް ބުނާގޮތުން އަހަރަކު އެއްފަހަރު ލޭ ހަދިޔާ ކުރާ މީހުނަށް ހާޓް އެޓޭކެއް ޖެހުމުގެ ފުރުޞަތު 88 އިންސައްތައަށް ދަށްކޮށްދެއެވެ.\nމީގެ އިތުރުން ލޭގައި ހުންނަން ވާވަރަށް ވުރެއް އިތުރަށް އަޔަން (iron) ހުރުމުގެ ސަބަބުން ކެންސަރު ޖެހުމަށްވެސް މަގުފަހި ކޮށްދެއެވެ. އެމެރިކާގެ "މިލަރ-ކީސްޓޯން ބްލަޑް ސެންޓަރ" އިން ބުނާ ގޮތުގައި ލޭ ހަދިޔާ ކުރުމުގެ ސަބަބުން ފުއްޕާ މެޔަށާއި ހަށިގަނޑުގެ ތަފާތު ބައިތަކަށް ކެންސަރު ޖެހުމުން ސަލާމަތް ކޮށްދެއެވެ.\nލޭ ހަދިޔާ ކުރުމުގެ ސަބަބުން ހަށިގަނޑު ބަރުވެގެން ޖެހޭ ބަލިތަކުންނާއި ދިމާވާ އުނދަގޫ ތަކުން ލޭ ހަދިޔާކުރާ މީހާ ސަލާމަތް ކޮށްދިނުމަށް އެހީތެރިވެދެއެވެ. އެމެރިކާގެ ސެން ޑިއޭގޯ ގައި ހުންނަ "ޔުނިވާސިޓީ އޮފް ކެލެފޯނިއަރ" އިން ކުރި ދިރާސާއަކުން ދައްކިގޮތުގައި 450ml ގެ ލޭ ހަދިޔާކޮށްފިނަމަ ހަށިގަނޑުން 650 ކެލަރީސް އަނދައިގެން ދެއެވެ. ހަށިގަނޑުގައި 73kg ހުންނަ މީހަކު ގަޑިޔަކު5މޭލަށް ދުވެގެން ހަށިގަނޑުން އަނދައިގެންދަނީ 606 ކެލެރީސް އެވެ.\nއެހެންކަމުން ލޭހަދިޔާ ކުރުމަކީ ޖެހިލުންވާންވީ ވަރުގެ ކަމެއް ނޫނެވެ. އެކަމުގެ ސަބަބުން ހަށިގަނޑަށް އެއްވެސް ގެއްލުމެއް ވެދާނެކަމަކަށް ހޯދިފައެއް ނެތެވެ. އޭގެ ބަދަލުގައި ލޭ ހަދިޔާ ކުރުމުގެ ސަބަބުން ނުރައްކާތެރި ބަލިތަކުން ހަށިގަނޑު ސަލާމަތްކޮށްދީ ދުޅަހެޔޮ ޞިއްޙަތެއްގައި ހުރުމަށް އެހީތެރިވެދެއެވެ. ނަމަވެސް ލޭ ހަދިޔާ ކުރުމުގެ ފޮނި މީރުކަން އެންމެ ފުރިހަމައަށް ލިބިގެންދާނީ ގަވާއިދުން އެކަން ކުރާނަމައެވެ.


Hassan latheef, Uhchu ah: Sarukaaru vattaalan ulheynee eh noon\nހަސަން، އުއްޗުއަށް: ސަރުކާރު ވައްޓާލަން އުޅޭނީއެއް ނޫން!\nމަޝްހޫރު ވިޔަފާރިވެރިޔާ މުހައްމަދު މޫސަ (އުއްޗު) އަދި އެމްޑީޕީގެ ޗެއާޕާސަން ހަސަން ލަތީފް: ހަސަން ވަނީ އުއްޗުއަށް ފާޑުވިދާޅުވެފައި -- އަވަސް ފޮޓޯ\nމޮޅެތި ވާހަކަތައް ދެއްކުމަށްފަހު ނިކުމެ، އަނެއްކާ އަނެއް ސަރުކާރު ވައްޓާލުމުގެ މަސައްކަތް ފަށާނީ ނޫން ކަމަށް ވިދާޅުވެ މަޝްހޫރު ވިޔަފާރިވެރިޔާ މުހައްމަދު މޫސަ (އުއްޗު) އަށް، އެމްޑީޕީގެ ޗެއާޕާސަން ހަސަން ލަތީފް ފާޑުވިދާޅުވެއްޖެ އެވެ.\nރާއްޖޭގެ ޓީވީގެ ޕްރަގްރާމެއްގައި ވާހަކަދައްކަވަމުން އުއްޗު މިއަދު ވަނީ ޓެކްސް ނަގަނީ ސަރުކާރުން ބޭނުންވެގެން ނޫން ކަމަށާއި، އެއީ ރައްޔިތުންގެ ބޭނުންވެގެން ސަރުކާރުން ނަގާއެއްޗެއް ކަމަށް ވިދާޅުވެފައެވެ.\nއުއްޗުގެ އެ ވާހަކަތައް ހިމަނާފައިވާ ހަބަރެއް ޓްވީޓް ކުރައްވަމުން ހަސަން ލަތީފް ވަނީ މޮޅެތި ވާހަކަތައް ދެއްކުމަށްފަހު ނިކުމެ، އަނެއްކާވެސް ސަރުކާރު ވައްޓާލުމުގެ މަސައްކަތް ފަށާނީ ނޫން ކަމަށް ވިދާޅުވެ އުއްޗުއަށް ފާޑުވިދާޅުވެފައެވެ.\n"މޮޅު ވާހަކަ ދައްކާފައި ނިކުމެ، އަނެއްކާ އަނެއް ފަހަރު ސަރުކާރު ވައްޓާލަން އުޅޭނީއެއް ނޫން."\nހަސަންގެ އެ ޓްވީޓަށް އާންމުންގެ މީހަކު ވަނީ "ތަންކޮޅެއް ހަރުދަނާވާން ޖެހޭ" ކަމަށް ވިދާޅުވެ ކޮމެންޓެއް ކުރައްވާފައެވެ. އެ ކޮމެންޓަށް ޖަވާބު ދެމުން ހަސަން ވިދާޅުވީ އޭނާއަކީ ވިޔަފާރިވެރިއެއްގެ އަރިހުން ހޯދަން ބޭނުންވާ ކޮންޓްރެކްޓެއް ނޫނީ ވަޒީފާއެއް އޮތް މީހެއް ނޫން ކަމަށެވެ.\n"އަޅުގަނޑު އެއިން ވިޔަފާރިވެރިއެއްގެ އަރިހުން ހޯދަން ބޭނުން ކޮންޓްރެކްޓެއް ނޫނީ ވަޒީފާއެއް އެއް ނެތީމަ ތިޔަ ވިދާޅުވާ ގޮތަށް ހަރުދަނާވާން އަޅުގަނޑަށް މި އޮތީ އަދި ދަސްނުވެ." ހަސަންގެ ޖަވާބުގައި ވިދާޅުވެފައިވެއެވެ.\n2008 ވަނަ އަހަރު އުފެދުނު އެމްޑީޕީގެ ސަރުކާރު 2012 ވަނަ އަހަރު ބަދަލުވިއިރު، ވިޔަފާރިވެރިޔާ އުއްޗު ގެންދެވީ ދި ޓީވީގެ ނަމުގައި ޓީވީ ސްޓޭޝަނެއް ހިންގަވަމުންނެވެ. ރާއްޖޭގައި އޭރު އެންމެ މަގުބޫލް ޓީވީތަކުގެ ތެރޭގައި ދި ޓީވީ ހިމެނިފައިވާއިރު، ރައީސް ނަޝީދުގެ ސަރުކާރުން ކުރަމުންދިޔަ ވަރަށް ގިނަ ކަންކަން ރައްޔިތުންނަށް ހާމަކޮށްދިނުމުގައި ދިޓީވީން ވަނީ ބޮޑު ދައުރެއް އަދާކޮށްފައެވެ. އަދި އޭރުގެ ސަރުކާރަށް ފާޑުކިޔާ ޕްރަގްރާމްތަކާއި، ތަފާތު ރިޕޯޓްތައް ވަނީ ގެނެސްދީފައެވެ. ހަސަން އެ އިޝާރަތް ކުރައްވަނީ ރައީސް ނަޝީދުގެ ވެރިކަން ބަދަލުވިއިރު، ދިޓީވީން ކުޅުނު ދައުރަށް ކަމަށް ބެލެވެއެވެ. އަދި އޭރުގެ އިދިކޮޅު ފަރާތްތަކާއި އުއްޗު ބޭއްވެވި ގުޅުންތަކާއި، ފަހުން އުފެދުނު ރައީސް ވަހީދުގެ ސަރުކާރު ދެމެހެއްޓުމަށް އުއްޗު ދެއްވި އެހީތެރިކަމަށް ކަމަށް ބެލެވެއެވެ.\nޗަމްޕާ މުހައްމަދު މޫސާ ހަސަން ލަތީފް\nއުއްޗު ސަރުކާރަށް ފައިސާއެއް ނުދޭ: ހަސަން ލަތީފް


NBA ge championkan 17 vana faharah LA Lakers in hoadhaifi | Jazeera\tއެންބީއޭގެ ޗެމްޕިއަންކަން 17 ވަނަ ފަހަރަށް ލޮސް އެންޖެލްސް ލޭކާރސްއިން ހޯދައިފި - Jazeera\nއެންބީއޭގެ ޗެމްޕިއަންކަން 17 ވަނަ ފަހަރަށް ލޮސް އެންޖެލްސް ލޭކާރސްއިން ހޯދައިފި\nސާއިފް ޝިޔާދު October 12, 2020 37 views0\nއެންބީއޭގެ ޗެމްޕިއަންކަން 17 ވަނަ ފަހަރަށް ލޮސް އެންޖެލްސް ލޭކާރސްއިން ހޯދައިފިއެވެ. މީގެކުރިން މި އަދަދަށް އެންބީއޭގެ ޗެމްޕިއަންކަން ހޯދާފައިވަނީ ބޯސްޓަން ސެލްޓިކްސްއެވެ.\nމިފަހަރުގެ ޗެމްޕިއަންކަން ލޭކާރސްއިން ހޯދީ ފައިނަލްސްގައި 4-2 ގެ ނަތީޖާއަކުން މިއާމީ ހީޓް ބަލިކޮށްގެންނެވެ. ހަތް މެޗުގެ ފޯމެޓަށް ކުޅޭ ފައިނަލްސްގެ ފުރަތަމަ ދެ މެޗު ލޭކާރސްއިން ކާމިޔާބުކުރިއިރު ތިންވަނަ މެޗު ކާމިޔާބުކުރީ ހީޓުންނެވެ. ހަތަރުވަނަ މެޗު ލޭކާރސްއިން ކާމިޔާބުކުރިއިރު ހީޓުން ވަނީ ފަސް ވަނަ މެޗު ކާމިޔާބުކޮށްފައެވެ. ހަތްވަނަ މެޗެއް ކުޅެން ނުޖެހި ފައިނަލްސް ލޭކާރސްއިން ނިންމާލިއިރު ހަވަނަ މެޗު އެޓީމުން ކާމިޔާބުކުރީ 106-93 އިންނެވެ.\nލޭކާރސްއިން ފައިނަލާ ހަމަޔަށް ދަތުރުކުރީ ފުރަތަމަ ބުރުގައި ޕޯޓްލަންޑް ޓްރެއިލް ބްލޭޒަރސް، ދެވަނަ ބުރުގައި ހިއުސްޓަން ރޮކެޓްސް އަދި ވެސްޓަރން ކޮންފަރެންސް ފައިނަލްސްގައި ޑެންވަރ ނަގެޓްސް ބަލިކުރުމަށްފަހުއެވެ.\nއެންބީއޭ ފައިނަލްސްގެ އެންމެ މޮޅު ކުޅުންތެރިޔަކަށް ހޮވުނީ އުމުރުން 35 އަހަރުގެ ލެބްރޯން ޖޭމްސްއެވެ. މިއީ ލެބްރޯން ފައިނަލްސްގެ މޮޅު ކުޅުންތެރިޔާގެ މަގާމް ހޯދި ހަތަރުވަނަ ފަހަރެވެ. އޭނާއަށްވުރެ ގިނަ ފައިނަލްސްގެ މޮޅު ކުޅުންތެރިޔާގެ މަގާމު ހޯދި ހަމައެކަނި ކުޅުންތެރިޔަކީ މައިކަލް ޖޯޑަންއެވެ. ޖޯޑަން އަކީ ހަފަހަރު ޗިކާގޯ ބުލްސްއާއެކު ފައިނަލްސްގެ މޮޅު ކުޅުންތެރިޔާގެ މަގާމު ހޯދި ކުޅުންތެރިޔެކެވެ.\nލޭކާރސްއިން އެންމެފަހުން އެންބީއޭގެ ޗެމްޕިއަންކަން ހޯދީ 2010 ވަނަ އަހަރުއެވެ. އޭގެފަހުން އެޓީމަށް ރަނގަޅު ނަތީޖާތަކެއް ނެރެވިފައިނުވާއިރު ހަ ސީޒަނެއްގައި އެޓީމަށް ޕްލޭއޮފް ގެއްލިފައިވެއެވެ. އެހެން ނަމަވެސް އައު ސީޒަނަށް ޓީމް ވަރުގަދަކޮށް އެޓީމުން ވަނީ ޗެމްޕިއަންކަން ހޯދާފައެވެ.\nކޮވިޑާއި ގުޅިގެން އެންބީއޭގެ ސީޒަން މެދުކެނޑުނުއިރު އަލުން ސީޒަން ފަށާފައިވަނީ ބޮޑެތި ރައްކާތެރިކަމުގެ ފިޔަވަޅުތަކާއެކުއެވެ.


Sarukaarun Kuranjehey Kameh Nehkan Dheyhavaa Gothah Minister Kurevvi Tweet Ah Faadukiyun - Vaguthu\nކޮވިޑް-19 ކޮންޓްރޯލް ކުރުމަށް ސަރުކާރުން ކުރަން ޖެހޭ ކަމެއް ނެތްކަން ދޭހަވާގޮތައް ހެލްތު މިނިސްޓަރު އަހްމަދު ނަސީމް ކުރެއްވި ޓްވީޓަކާއި ގުޅިގެން ބޮޑެތި ފާޑުކިޔުންތަކެއް އޭނާ އަށް އަމާޒުވެއްޖެއެވެ.\nއިންޑިއާގެ ނިއުދިއްލީގެ ޑޮކްޓަރަކު މީސް މީޑިއާގައި ކޮށްފައިވާ ޕޯސްޓެއްގެ ސްކްރީން ޝޮޓެއް ޓްވިޓާގައި ހިއްސާކުރައްވަމުން މިނިސްޓަރު ނަސީމް ވިދާޅުވީ އެޑޮކްޓަރު ދައްކަވާފައި ވަނީ ވަރަށް ރަނގަޅު ވާހަކައެއް ކަމަށެވެ. ބަލިމަޑުކަން ކޮންޓްރޯލް ކުރެވޭނީ އާއްމުންގެ އުޅުމަށް ބަދަލު ގެނެސްގެން ކަމަށް ވެސް މިނިސްޓަރު ވިދާޅުވިއެވެ.\nއިންޑިއާގެ ޑޮކްޓަރު ވިދާޅުވެފައި ވަނީ ހޮސްޕިޓަލްގެ އެނދާއި، އޮކްސިޖަނާއި، ވެންޓިލޭޓަރާއި އައިސީޔޫ ވޯޑް އިތުރުކޮށްގެން އެއްވެސް ގައުމަކަށް ކޮވިޑް ކޮންޓްރޯލް ކުރެވިފައި ނެތް ކަމަށެވެ. އެއީ އަގުބޮޑު އަދި ވަގުތީ ހައްލެއް ކަމަށް ވެސް އޭނާ ވިދާޅުވިއެވެ.\nއޭނާ ވިދާޅުވީ ބަލި ކޮންޓްރޯލް ކުރަން ބޭނުން ވަނީ މާސްކް ރަނގަޅަށް އަޅައި، ގައިދުރުކަން ބަހައްޓައި ސާފުތާހިރުވުން ކަމަށެވެ.\nމިވާހަކަތަކަށް މިނިސްޓަރު ނަސީމް އެއްބަސްވެ ކުރެއްވި ޓްވީޓަށް ރިޕްލައި ކުރި ގިނަ މީހުން ބުނީ ސަރުކާރުން ކުރަން ޖެހޭ ކަންކަން ނުކޮށް ފެއިލްވުމުން ރައްޔިތުންގެ ބޮލުގައި އިލްޒާމް އެޅުވުމުގެ ބޭނުމެއް ނެތް ކަމަށެވެ. "މީގެ ކުރިން ހުރި ހެލްތު މިނިސްޓަރު ވެސް ބަލި ކޮންޓްރޯލް ކުރުމުގައި ވަނީ ގިނަ ގޯސްތަކެއް ހަދާފައި، މިނިސްޓަރު ނަސީމް ވަނީ އަދި އެއަށްވުރެ ގިނަ ގޯސްތައް ހަދާފައި." ޓްވީޓް ކުރި އެކަކު ބުންޏެވެ.\nއިތުރު މީހަކު ބުނީ ހާއްސަ ހުއްދައިގެ ދަށުން އެތައް ބަޔަކަށް ރަށްތަކަށް ދަތުރު ކުރެވޭނެ ގޮތް ހެދުމާއި، އެޗްޕީއޭގެ އުސޫލުތަކަށް ދިން ލުއިތަކަކީ "ފަރުދީ ޒިންމާ" އަދާކުރި ނަމަވެސް ބަލި ފެތުރިގެން ދިއުމަށް މެދުވެރިވި ސަބަބުތައް ކަމަށެވެ.\nހެލްތު މިނިސްޓަރެއްގެ މަގާމަކީ ރައްޔަތުންގެ ޓެކްސް ފައިސާއިން މުސާރަ ދީފައި ކޮން ބޭނުމެއްގައި އޮންނަ މަގާމެއްތޯ އިތުރު މީހަކު ސުވާލު ކުރިއެވެ. އޭނާ ބުނީ ހެލްތު މިނިސްޓަރުގެ މަގާމުގައި މީހަކު ނެތަސް ރައްޔަތުން ތިބޭނީ އަތް ދޮވެގެން ކަމަށެވެ. ތަބީއީ ގޮތުން ވެސް ދިވެހިންނަކީ ސާފު ތާހިރު އަދި ކިއަމަންތެރި ބައެއް ކަމަށް އޭނާ ބުންޏެވެ.\nކޮވިޑް ވެކްސިން ދިނުމުގައި ސަރުކާރުން އަމަލު ކުރި ގޮތައް ވެސް ބައެއް މީހުން ވަނީ ފާޑުކިޔާފައެވެ. މިހާރު ލައްކައެއްހާ މީހުންނަށް ދެވަނަ ޑޯޒްގެ ވެކްސިން ޖަހަން ޖެހި ވެކްސިން ނެތިގެން ވެކްސިން ނުޖެހި ތިބީ ލިބުނު ވެކްސިން މެނޭޖް ކުރަން ސަރުކާރަށް ނޭނގުމުން ކަމަށް މިނިސްޓަރުގެ ޓްވީޓަށް ރިޕްލައި ކުރަމުން ބައެއް މީހުން ބުނެފައި ވެއެވެ.\n"ނާގާބިލް ވެރިންނާއި ކަންކަން ހަވާލުކުރީމަ ވާނީ މިހެން" އިތުރު މީހަކު ބުނެފައި ވެއެވެ.\nVery true. It’s the behavior of the people which decides the course of the pandemic pic.twitter.com/Y01aoSTuFz\n— Ahmed Naseem (@KerafaNaseem) May 20, 2021\nކޮވިޑްގެ ހާލަތު ގޯސްވެފައި ވާއިރު ވެސް މިނިސްޓަރު ނަސީމް މީޑިއާ މެދުވެރިކޮށް ރައްޔިތުންނާއި ބައްދަލު ނުކުރާތީ ވެސް ވަނީ ވަރަށް ބޮޑަށް ފާޑުކިޔުން އަމާޒުވެފައެވެ.\nމެއި 21, 2021 09:59\nނަސީމަކީ އުޅުމެއް ނެތް ވިޔާނުދާ މީހެއް....ވާރިތައިން ނާއި ބައްޕަގެ ދުނިޔޭގަ ލިބުނުހާ މުދާތައް ކޮބައިތޯ އަހާލަބަލަ...02 ދުވަހު ވާހަކަ ދައްކާލާއިރަށް އެމީހަކަށް އޮންނާނީ ދަރާ....އެވަރު މީހުން މިނިސްޓަރުންނަށް ލީމަ ވާނެ ގޮތް ވިސްނާ\nމެއި 21, 2021 17:02\nރާއްޖޭގަ ކިތައްރިސޯޓްހިންގިމީހެއް (ﷲއޭނަ އެކަމުންސަލާތްކުރެއްވި.އޭނައެކަންދައްނަނަމަ) މާލޭގަކުރިންހުރިގޯތީގެއަދަދުއެހާގިނަ ނަމަވެސް ވިއްކާހުސްކުރީ ދީނެއް،އަހުލާގެއް ނެތުނީމަ މުޅިއާއިލާފުނޑުނީމަ ދެންވަނީ ސިޔާސީ ކުޅިއަށް...ވައިޔާޒްބިﷲ..ވ.ވާހަކަ\nމެއި 21, 2021 19:47\nކޮއްމެ މީހަކު ބުންޏަސް ރަގަޅުވާހައެއް ޥާނީ ރަގަޅުވާހަކަޔަކަށް. ޢެހެޔޮ ފުއްގިރިވަގު ބުނިކަމުގައިވިއަސް. ރަގަޅަށް މާސްކް އެޅުމާއި ގައި ދުރުކުރުން އަދި ސާފުތާހިރުވު މަކީ ކޮވިޑް19 ކޮންޓްރޯލް ކުރުމަމށް އެޅޭނެ އެންމެ ރަގަޅުފިޔަވަޅުތަށް ކަމުގައި އެދަނީދުނިޔޭގެ މާހިރުންވެސް ބުނަ މުން. ގަމާރުންނަށްވެސް މިކަން އެގޭނެ. ގޮތެއްނެތް ބައެއްދިވެހިންގެ ޖާހިލުކަން ހަމަބޮޑީ.\nމެއި 21, 2021 22:16\nދުނިޔޭގެ މާހިރުން ބުނިތޯ އިންޑިއާގް މި ބަލި އެންމެ ނުރައްކާ ހާލައް ދިޔަ ވަގުތު އިންޑިއާ މީހުންނަށް ކޮވިޑް ކަރަންޓީން ޕެކޭޖް ވިއްކައިގެން ބަލި ފަތުރަން؟؟؟ ދިވެހި އެތަށް ބައެއްގެ ވަރަށް މަސައްކަތުން ހިފެހެއްޓިފަ އޮތީ... އެތަށް ރަށަކަށް މި ބަލި ފެތުރުނީ އެ އިންޑިއާ މީހުންނަށް ހާއްސަ ޕެކޭޖް ދީގެން... މީ އާންމުން އަތް ނުދޮވެގެން ވީ ކަމެއްތޯ!!!\nމެއި 21, 2021 10:02\nތި ނަސީމަކީ ފައްކާ މޯލެއް..ހުރިހާކަމެއް އެނގޭނީ އެބޭޅާއަށް. މީހަކު ބުނާ ވާހަކއެއް އަޑެއް ނާހާނެ... މީވަރަށް ސާފު ވާހަކައެއް. ދެފަހަރު ދެވިފަ ހުރި ބޭފުޅެއް އެއީ\nމެއި 21, 2021 17:16\nދެ އަކުރުގެ ޑްރިންކެއް ދެއްތޯ\nމެއި 21, 2021 10:06\nސަ ރުކާ ރުން މިދަނޑިވަޅުގައި ކު ރަން ހަމަ ޖެހިފައިވަނީ ރައްޔިތުން ޖު ރުމަނާ ކު ރުން.\nކޮވިޑް މެނޭޖް ކުރަން އެޅުނު ފިޔަވަޅުތަކުން ޤައުމަށަް ރައްޔިތުންނަށް ލިބިގެންދިޔައީ ފޫނުބެދޭނެ ބޮޑެތި ގެއްލުން. މީހުންތައް ބިކަވެ އަތްފައި މަސައްކަތް ހުއްޓި ވިޔަފާރިތައް ބަނގުރޫޓް ވެއްޖެ. މީހުންތައް ދަރަނިވެރިވެ ހަލަާކުވެއްޖެ. ކުއްލި ކުއްލިއަށް ތަންތަން ބަންދުކޮށް ރަށް ބަންދުކޮށް މިކުރާ ކަންތަކުން ކޮވިޑް ޖެހިގެން ލިބޭ ގެއްލުމަށްވުރެ ބޮޑެތި ގެއްލުން މީހުނަށް ލިބިއްޖެ. މިއިން އެއްވެސް ކަމަކަށް ސަރުކާރުން ކޮށްދެވޭ ކަމެއް ނެތް. ފުރަތަމަ ކޮޅު ވިޔަފާރި އެހީއޭ ކިޔައިގެން ދިނީ %6 އިންޓަރެސްޓަށް ލޯނު. މިހާރު އަދި ނޭވާ ހަމަޔަށް ނުލެވިގެން އުޅެނިކޮށް އެލޯނަށް ފައިސާ ނުދައްކައިގެން ބީއެމްއެލް އާއި އެސްޑީއެފްސީ އިން ޕްރެޝަރ ކުރަނީ. އަދި ކޮވިޑް އެހީއޭެ ކިޔައިގެން ވަޒީފާ ގެއްލުނު މީހުނަށް ދިން ލާރިކޮޅު ހޯދަން އެމީހުން ފަހަތުންވެސް ދުވަނީ. ކޮވިޑެއްވެސް މެނޭޖެއް ނުކުރެވުނު. އިޤްތިސޯދު ވެސް މެނޭޖްކުރަން ނޭގުނު. ހުރިހާކަމެއް އޮތީ ބޮއްސުން ލާފަ.\nމެއި 21, 2021 10:09\nސަ ރުކާ ރުން މިދަނޑިވަޅުގައި ކު ރަން ހަމަ ޖެހިފައިވަނ ރައްޔިތުން ޖު ރުމަނާ ކު ރަން\nމެއި 21, 2021 10:23\nގޭގަ މާސް ކް އަޅައިގެން އޮއްވަތަ ކުރީ؟\nމެއި 21, 2021 12:09\nގުނބޯ މިވާނީ ޖޫރިމަނާ ކުރަން ނިކުމެ އުލޭ ބުރާންޗަކައް\nމިނިސްޓަރގެ ޓުވީޓް ގޯހެއްނުން އެބުނީ ކަންއޮތްގޮތް،\nޓުވިޓެއްކުރިމަ އެއަށް ރިޕްލައި ކުރާނެ އެއީ މައްސަލައެއްވެސްނޫން،\nދެން އެއަށް އިދިކޮޅުވާ މިހަކު ދޭރައްދަކީ ބޮޑުޚަބަރަކަށް ވޭތަ\nމެއި 21, 2021 10:17\nޢިސްތިއުފާދީފަ ގެއައްދާންވީ ނޫންތޯ.\nމެއި 21, 2021 12:36\n.. ކިހާ މީހުންނެއް މަރުވީމަތަ ކަލޭމެން ކަމެއް ކުރަން ޖެހެނީ.. ކަލޭމެން ކުރަންޖެހޭ ކަންކަން މިއީ. އެހެންތާކުން ނާންނާނެ މިކަންކަން ކުރާކަށް ބަޔަކު. ލޮކްޑައުން ކުރޭ 10 ދުވަހަށް ނަމަވެސް. ޢީދުގަ މިކަން ކުރިނަމަ މިހާރު އޮންނާނީ ހަމައަކަށް އެޅިފަ.\nމެއި 21, 2021 10:18\nހަމަ ހުވާ މިހާރު ވަރަށް ރުޅިއާދޭ.. ރައްޔިތުން ނިކަމެތި ހަނާވަނީ.. ރައްރަށުގައި ސިއްހީ ހިދުމަތެއް ލިބެނީކީނޫ... މިހާރުވެސް ޑޮކްޓަރަށް ދައްކަން ބޭނުންވެ މާލެ ނުދެވިފަ ކިއްތަށް މީހުން.\nމިބޭފުޅުނަން ބަރާބަރަށް ހުރިހާކަމެއް ފަހި އެބަ ވެޔެެއްނު.. މިއީ ހަލާކު...\nމެއި 21, 2021 10:20\nރައީސް ރޯލާފަ ދެން ތިޔަ މިނިސްޓަރީގެ ، މިނިސްޓަރުކަމަށް ކޮންމެވެސް، ޕާޓީގެ އެކްޓިވިސްޓެއް ލާ، އޮޅިގެންވެސް ތަންދޮރު އެނގޭ ފަންނީ ގާބިލް މީހަކަށް މިނިސްޓަރީތައް ނުދޭތި، 2021 ގައި ވެސް މިކަހަލަ ވާހަކަ ދައްކަން ޖެހޭތީ ވަރަށް ލަދުވެތި!!!! އަހަރުމެން ދިވެހިން ބޭނުމީ ގާބިލު ޒިންމާދު ކަންކަން ކުރާ މީހުން، އަސްލަމް އާއި ކެރަފާ ކަހަލަ ޕްލޭން ކުރާ ބޭކާރު ވާހަކަ ދައްކާ މީހުނެއް ނޫން\nމެއި 21, 2021 10:26\nބޯކޮށްޕާތި ކަމެއް ނުކުރެވުނަސް.\nފޫކޮޅުގައި އަމިއްލަޔަށްރޯކޮށްލީ އިންތިހާބު ކާމިޔާބުވާނެކަމަށް.\nމެއި 21, 2021 10:30\n19 ދިވެހިންގެ ލޭބޯލި ބާގީ ނަސީމް\nމެއި 21, 2021 10:55\nސަރުކާރުން ޖެހޭނީ ހަމަ ކަނި ވައް ކަން ކުރަން\nމެއި 21, 2021 14:55\nފުކެއް ބޮޑުވަރު، މިދަނޑިވަޅުގައި ތިކަހަލަ ވާހަކަ ދައްކަން ލަދު ގަންނަން ވާނެ، ތިއީ ޤައުމުގެ ވެރިން، ތި ވަޒީފާއާއި ހަވާލުވި އިރު ޙިތަށް އެރީ ކަލޭމެން ބުނިހާ ގޮތެއް މީހުން ހަދާނެއޭތަ؟ ކޮންމެ ކަމެއް ފަރުދީ ޒިންމާއަކަށް ވަންޏާ ކަލޭމެން ތިތާ ވަޒީރުކަމުގައި ބޭއްތިބުމުގެ ބޭނުމެއް ނެތް. ފަރުދީ ޒިންމާއަކީ ވެސް އޮންނަ އެއްޗެއް އެހެން ނަމަވެސް އެވާހަކަ ދައްކައިގެން ހައްލު ނުވިއްޔާ އެހެން ގޮތެއް ހޯދުމަކީ ދައުލަތުގެ ވެރިންގެ ޒިންމާއެއް. ދެންވެސް ސިއްހީ ހިދުމަތްދޭ މީހުންގެ އަޑުއަހާ.\nމެއި 21, 2021 10:59\nވަރައް އުފާވެއްޖެ ދައުރު ދެބޭނުވަނީސް ކުރަން ހުރި ކަންތައްތައް ނިމުމުން\nމެއި 21, 2021 11:00\nމިލަދުކުޑަ ކެރަފަައި ނަސީމަކީ ވަޒީރުކަމުގާ ޔަހޫދީ ދައުަލާގުޅުންބޭވި ތަންދޮރު ނުފިލާރޯނުއެދުރެއް ކެރީގޭނަސީދުވިދާޅުވެގެ ދިންމިނިސްޓަރުކަމެން ދެންމާމޮޅު ވާހަކަދައްކާފައި މިކަލޭގެ ހަތްލައްކަޑޯޒުގެ ވެކްސިން ހޯދާށޭކިޔާފައި މިކަލޭގެފިލައިފި މިހިރިނާގާބިލްކަން މުޅި ސަރުކާރުގާ މިތިބީ ނާގާބިލު މީހުން މިނިސްޓަރުން ވީހާވެސްއަވަހަކައް މިވެރިންމަގާމުންދުރުކުރުމަތް އިއްޒައްތެރި ރައީސުލު ޖުމުހޫރިއްޔައައް ވަރައްއިހުލާސްތެއިކަމާތޯއަތާއެކުދަނަވަން\nމެއި 21, 2021 11:17\nކަމެއް ކުރަން ނޭނގޭބަޔަ ކަށް ކިހިނެއް ކުރާނީ، ތިމާމެންގެ ހުރި ނުލަފާ ޖައްބާރުނޫން ކަމެއް ނެތް.\nތިވަރައް ނުކިޔާ އެއްޗެހި ރޮވިދާނެ\nމެއި 21, 2021 11:23\nމި ހާލަތައް ޤައުމު ދިޔައިރުވެސް މީޑިޔާ ބްރީފިންގްއަ ކަށް ނާރާ. މިހާރު ކޮންޓެ ކްޓަ ކަށްވަނީ ވެސް ހައިރިސް ކު މީހުން އެ ކަނި. ޝައް ކުވާ މީހުން ޓެސްޓުކ ކޮށްގެން ރިޒަލްޓު ނުލިބިގެން ގޭގައި އެތައް ދުވަހަ ކު ބަންދުވެފައި. މީގެން މީހުންގެ މެންޓަލް ހެލްތަށް ކުރާނެ އަސަރެއް މި މީހުންނަށް ނޭނގޭ. މިހާ ގިނަ ޤަވައިދުތައް ބަދަލުވަމުންދާއިރު ބަދަލު ކުރާ މީހާ އެހެން މީހުންގެ ފަހަތަށް ވަދެ ފިލަނީ ކީއް ކުރަން. މީޑިޔާ ބްރީފިންގް އޮންލައިން ކޮށް އޮންނައިރު މީނާއަށް ނޭރެންވީ އެއްވެސް ސަބަބެއް ނެތް.\nމެއި 21, 2021 11:27\nސަރުކާރުން މަސައްކަތް ކުޜި ކޮވިޑް ފަރުރައިގެން5އަހަރު ހަމަ ކޮށްފަ އީންތިހާބަކާނުލާ އިތުރު ދުވަސްތަ ކެއްގަ ވެރި ކަމުގަ ތިބުން. މާލެޭގަ އެ ކަނި ކޮވިޑް އޮތްއިރު މުޅިމާލެ އިން ހުރިހާގޭބިސީ ޓެސްޓް ކޮށްލިނަމަ ކޮންޓްރޯލް ކޮށް ލެވުނީސް .ސަމްޕަލް ނަގާ ކޮން މެ ފަހަރަ ކު އެވާހަކަ ބުނަން. މުޅިއެ ކު 70000 ސާމްޕަލް ނަގައިގެން މާލެ ކޮންޓްރޯލް ކުރެވުނީސް. ފަރުދީ ޒިންމާ އަޅުވާފަ ސަރު ކާރު އޮތީ ކުޅިބަލަން. ޓީބީ ލެޕްރަސީ ފައލޭރިޔާ މެލޭރިޔާ ކޮންޓްރޯލް ކުރީވެސް މުޅިރާއްޖެ އެތައްފަހަރަކު ޓެސްޓް ކޮށްގެން.މަސައް ކަތް ކުރީ ޑޮކްޓަރުންނާއި ނަރުހުން ތިބެގެނެއްނޫން. ހެލްރު އެސިސްޓެންޓުންނާ ހެލްތު ވޯކަރުންނާ ޑޮމިސިލިއަރީ ވޯ ކަރުން ގެ މަސައްކަތުން. މިއީ ބަލި ކޮންޓްރޯލް ކުރުމަށް އެހާ ފަސޭހަ ޥާ ގޮތަށް އާބާދީ ބެހިފަ އޮތް ގައުމެއް.ފެތުރެންޖެހޭ ސަބަބެއް ނެތް.\nމީނިން ދޭގިވްއަޕް އެހެން ނޫން ތޯ މިނިސްޓަރ؟\nމެއި 21, 2021 11:29\nހެލްތް މިނިސްޓަރ އެވިދާޅުވީ ވަރަށް ރަގަޅު ވާހަކައެއް. މިއަދުގެ ދިވެހިންނަކަށް އެޒާތުގެ ހަރުދަނާ ވާހަކަތަކެއް ޤަބޫލެއް ނުކުރެވޭނެ. ދިވެހިންގެ ވިސްނުން މިވަނީ ވަރަށް ބޮޑަށް ކިލަނބުވެފައި. މިނިސްޓަރގެ ވާހަކަ އަށް ދީފައިވާ ރައްދުތަކުން މިކަން ވަރަށް ރަގަޅަށް ސާފުވޭ. ދިވެހިންނަށް ހީވާކަހަލަ ތިމަންމެން އުޅޭ ވިޔާނުދާ ގޮތް ތަކުން އުފެދޭ ކޮންމެ ކަމަކަށް ސަރުކާރުން ހައްލު ހޯދައިދޭންޖެހޭނޭ. ތިމާ މީހުން ނުވޭ އެއްވެސް ބާވަތެއްގެ މަސައްކަތެއް ފަރުވާތެރިކޮށް ޒިންމާދާރުކޮށް ކޮށްގެނެއް. އެއްބަޔަކު މިތިބީ ތަހްޒީބީ ދުނިޔޭގެ ގައުމުތަކުގައި އުޅޭ މަދު ކްރިމިނަލްސް އާއި އިނަރސިޓީ ހޫލިގަންސް ގޮތްތައް އެއީ ތިމަންމެން އުޅެންޖެހޭނެ ގޮތް ކަމަށް ގަބޫލުކޮށްގެން. އަނެއް ބަޔަކު މިތިބީ އިންފިރިއަރރިޓީ ކޮމްޕްލެކްސްއެއްގައި ތާށިވެ ކޮންމެ ކަމެއް ވެސް ތިމަންމެނަށްވާންޖެހޭނޭ ހިތާ. މިވިސްނުމުގައި ތިބި ދިވެހިންނަކަށް ހަރުދަނާ އެއްވެސް ކަމެއް ގަބޫލެއް ނުކުރެވޭނެ އަދި ހަރުދަނާކޮށް ކަމެއް ކުރާކަށެއް ވެސް ނޭންގޭނެ. އަނގަތަޅާނެ، ޓްވީޓްކުރާނެ ރައްދުދޭނެ އެ ރައްދުގައި އޮއްޓަރެއް ނެތަސް. ވަރަށް ދެރަ އެކަމަކު ކުރާނެ ކަމެއް ނެތް ދިވެހިން މިތިބީ ހަލާކުވެ ނިމިގޮސްފައި.\nމެއި 21, 2021 13:42\nތިޔަވިދާޅުވިހުރިހާސިފަރަތްޔަތުންގާގައެބަހުރި އެކަމަކު ވެކްސިންމެނޭޖުނުކުރެވުނީ ސަރުކާރު ފެއިލްވުމެއް ކަމަށްގަބޫލުނުކުރެވޭތޯ އެއިން އެގުނީ ސަރުކާރު ހިންގަން ތިބީ ޖާހިލުންކަން ގައުމުގެ ކުދި ބޮޱު އެއްމެންނަގޭނެ\nހައިސިންތް "ބުކޭ" ތިވިދާޅުވީ ރަގަޅަށް. ވެކްސިން މެނޭޖް ނުކުރެވުން އަދި ބަލި މެނޭޖް ނުކުރެވިގެން މިއުޅެނީ ސަރުކާރު ފޭލްވެފައިވާތީ. އެ ސަރުކާރުގައި ވެސް އަދި މިސަރުކާރުގައި ވެސް ތިބީ މިދެންނެވި ޒާތުގެ ރައްޔިތުން. އާދެ! ތިވިދާޅުވާ ޖާހިލުން. އެހެންވެ ސަރުކާރުން ހިންގާ ކަންކަމުގައި އެއްވެސް ހަރުދަނާކަމެއް ނުހުންނާނެ. ކެރެފާ ނަސީމްގެ ބަހެއް މިތިބޭ "ޒުވާނުން"ގެ ގާތަކު ނުހިނގާނެ އެމީހުން ތިބޭނީ ބޮޑާހާކާފައި. މިހާރުގެ ބަހުރުވައިންނަމަ އެއީ ހުސް karen and darren ހުސް ސްނޯފްލޭކްސް.\nމެއި 21, 2021 11:30\nކެރަފާ ނަސީމަ ކީ. ޢިޒްރޭލް އުފައްދަން އދ ގައި ވޯޓް ދިން މީހެއް...ޢައިޢާރު އޭގެ ކުލީ ސިފައިން ގެނެސްގެން.1980 ގައި ވެރި ކަން ބަދަލު ކުރަން އުޅުނު....މިވަރު މީހަ ކު...މިނިސްޓަރު ކަމުގައި....މިވަރު ވާއިރު މިނާ ފިލާ...\nމެއި 21, 2021 11:41\nއިންޑިޔާގައި ހުރެ ރާއްޖެ ހިފަން ގޮވި ބާގީ އެއް ތި ނަސީމަ ކީ\nސަރުކަރުން 2020 ގައި ސިންގަޕޫރުން ގަތް ވެކްސިން ތަށް ކޮބައި.\nމެއި 21, 2021 22:21\nހަލާ ކުވެއްޖެ. އެންމެބޮޑުވަޒީރު އަވަދިނެތިއެއުޅެނީޖަރުމަނުގަ މަޖާ ކުރަން\nމެއި 21, 2021 11:43\nނާގާބިލް މީހުންވެރިންނައް ތިބުމުގެސަބަބުން ބަލިމަޑު ކަމެއްގެ ތެރެއިންސިޔާސާ މަންފާއެއް ހޯދުމައް ވޯޓެއްނަގާ ރައްރަޝައްދަތުރުކ ކޮއް ބޮޑެތި ކެންޕެއެއިންތައް ކުރީ މިއަދުނާގާބިލް ކަންމަތިޖެހުމައް ރައްޔިތުންގެ ބޮލުގަތިއަޅުވަނީ ކޮބާ އިންޑިއާއިން ކަރަންޓީން ކުރަންއެތެރެ ކުރިމީހުންތައް ތިތަންތަނުން ދަތުރު ކުރުމައް ދުވާލަ ކުގޮތަ ކައްނެރުނު އިއުލާންތައް ފެއްނަންއެބަހުރި ގެޒެޓްގަޔާ އެޗްޕީ ސައިޓްގަ.\nމެއި 21, 2021 11:48\nނަސީމް އަކީ ދެއުޅި އެއްނުވާ ބުއްދިގޯސް ވެފަހުރި މީހެއް\nރައްރަށުގެ ރައްޔިތުން އަލާމާތް ފެންނަ އިރު ވެސް 2ތިން ދުވަސްވައިރު ވެސް ޓެސްޓު ހެދޭނެ ޑޮކްޓަރަށް ދައްކާލެވޭނެ އިންތިޒާމު ނެތި ކޮންހާ ވާހަކައެއް.. އެންމެ އަސާސީ ކަންކަން. ދެން ކީއްކުރަން ކުރާ ކަރަންޓީނެއްތަ.. ކިޓު ހުއްޓަސް ޓެސްޓު ހަދާ ނުދޭ.. މާވަށުގެ މިހާލަތައް ފެތުރުމުގެ އެންމެ ބޮޑު ސަބަބަކީ ޓެސްޓު ނުކުރުން. ޑައިރެކްޓު ކޮންޓެކްޓަކަށް ވެސް ނުވޭ ޕޮސިޓިވް ވާ މީހުން ގެއަށް ވަަނަސް 15 މިނެޓު ނުވަންޏާ. ގައިމު ކޮންމެވެސް ބަޔަކުކިޔަވަ ދީފަ އޮތް ގޮތެއްތާ.. ފޮނަދޫގަ ކޮންޓުރޯލްވީމަ ވި ވާހަކަ ދައްކާނީ. އެމީހުން ކޮންމެ ގެއަކުން ސާމްޕަލް ނެގި ކަމަށް ވަނީ..\nއެއްބަޔަކު ކަރަންޓީނު ކޮއްފަ ތިބޭ އާއިލާ ގެއިން ކައިބޮއި ހެދޭއިރު. އަނެއް ބަޔަކަށް ގޭ ވަކި ކޮޓަރި ތަކުގަ. އަނެއް ބަޔަކު މި ޖެހެނީީ މަގުމަތީ ފާރުން ކޮޓަރިއަށް ދޮރު ކަނޑަން..\nމެއި 21, 2021 11:59\nތިޔަހުރީ މިނިސްޓަރުކަން ކުރެވިފަ... އަމީނުއަށް ވީ ވަރުވެސް ނުވާނެ..\nމެއި 21, 2021 12:06\nބަދަލު އަރާފަތިބޭ ބަޔަކު މަގާމު ތަކައް ލީމަ ވާނެގޮތް ތިފެންނަނީ ތިޔަކެރަފާ ނަސީމައް ހަވާލު ކޮއްބަލަ ރިސޯޓެއް ގެ ޕަބް ހިންގަން އެއީއޭނަގެ ފެންވަރު\nކޮރޯނާއަކީ ރަގަޅަށް ޚިދުމަތް ކުރެވިއްޖެނެމަ، ފަސޭހަވާ ބައްޔެކެވެ. ވީމާ ސަރުކާރުން ކުރަންޖެހޭނެކަމަކީ އެނދާއި އޮކްސިޖަނާއި ވެންޓިލޭޓަރު އިތުރުކުރުމެވެ. އޭގެ ބަދަލުގައި ސަރުކާރުން ހަދާގޮތަކީ ވިޔަފާރިތަކާއި މީހުން ދިރުއުޅުމަށް ބޭނުންވާ ކަންކަން ހުއްޓޭގޮތަށް ކާފިއުކުރަނީއެވެ. މިހެންވެ ގައުމުގައި ފައިސާރޯލްނުވެ މީހުން ބަޑަށްޖެހެއެވެ.\nމެއި 21, 2021 12:23\nބަލަ ރައްޔިތުން ބަހެއް ނާހާތޯ ، ދިރިއުޅުމަށް އަމިއްލަ މަސައްކަތްކުރަންތިބި މީހުން މަސައްކަތް ހުއްޓާ ގެއަށް ނުވަދޭތޯ ، އާއިލާއަށް ކާއެތިކޮޅު ހޯދަނީ ސަލާންޖަހާގެން ،އެކަމަކު ނުކިޔަމަންތެރިކަން ދެއްކިތޯ ، ކާއެތިކޮޅު ހޯދަން ދާންޖެހެނީވެސް ފުލުހުންނަށް ދަރާފަ ، އެދެއްކޭނެ ދުވަހެއްވެސް ނޭނގޭ ، މިހާތަނަށް ނުކިޔަމަންތެރިކަން ދެއްކީވެސް ކާފިއު ހާލަތުގައި އަގުބޮޑުކޮށް ޑެލިވަރީ ކުރި ވިޔަފާރިވެރިން ނޫންތޯ ، ރައްޔިތުން ހަމަ ކެތްތެރިކަމާއިއެކު މިތިބީ\nތީމައްސޫރު %10 ނަސީމު\nމެއި 21, 2021 12:45\nހެލްތު މިނިސްތަރަކަށް މި ބާޣީ ނަސީމް ހުރުމުން ހަމައެކަނި ވާ ކަމަކީ އޭނާއަށް ބޮޑު މުސާރައާއި ޢިނާޔަތްތައް ލިބުން. އޭނާ އެ މަގާމުގައި ހުއްޓަސް ނެތަސް ރާއްޖެއަށް އިރުއަރައި އޮއްސޭނެ. ޑަކްޓަރުންނާއި ނަރުހުން ކުރާ ޚިދުމަތެއް ކުރާނެ. އެ މީހުންގެ ބުރަ މަސައްކަތަށް ތަޢުރީފުކޮށް ޝުކުރު އަދާކުރަން. ބާޣީންނާއި ކަނޑުކޮހުންނަށް މިނިސްޓަރުކަން މި ދެނީ ރައްޔިތުންނަށް ކަމެއް ކޮށްދޭން ނޫންކަން ވަރަށް ސާފު. އެ މީހުންނަށް ފައިސާ ހޯދައިދޭން. އެކަމުން ނުކުންނަ އެހެން އެއްވެސް ނަތީޖާއެއް ނެތް. އޭނާ މަގާމުން ވަކިވެއްޖިއްޔާ ހަމައެކަނި އަންނާނެ ބަދަލަކީ އޭނާއަށް މުސާރައާއި ޢިނާޔަތްތައް ނުލިބުން. އެހެން އެއްވެސް ބަދަލެއް ހެލްތު ސެކްޓަރ އަކަށް ނާންނާނެ.\nމެއި 21, 2021 13:31\nބަޖެޓް ކާލާފަ ވެކްސިން ހިލޭ ހޯދަން އުޅުމުގެ ނަތީޖާ މި އީ.\nމެއި 21, 2021 13:37\nމިއީ އަޖައިބެއްނު އަޅެ ރައްޔިތުން އުޅެނީ ކުދި ކުދި އެޕާޓްމަންޓުގައޖ އެތައް ބަޔެއް ޙައި ރިސްކެއް ލޯ ރިސްކެއް ވަކިންނެއް ނޫން. މިހާ ގިނަ އެކްޓިވް ކޭސަސް ރިކޯޑް ކުރެވިފައިވާއިރު ކަލޭމެން ވިސްނަންވާނެ. ޢެއްމެން މިތިބީ ރިސްކުގައި، ލޮކްޑައުން ކުރޭ. މިކަމަށް ހައްލު ގެނޭ.\nމެއި 21, 2021 13:50\nއަހަރެންނަމަވެސް ގައިބާރު ދެރަވެ ލޯބޯ ކޮށި ވީމާ ވާނީ ތިވަރު އަދިވެސް ޒިންމާއުފުއްލަން މިޖެހެނީ ރަށްޔަތުންނަށް މީނަ ހެވިފަ ޖީބަށް މުސާރަކޮޅު ވަރަށް ތާހިރެއްނު .\nމެއި 21, 2021 14:04\nނަސީމް ގެ އިސްތިއުފާ އަށް ގޮވާލަމެވެ. ބޭނުމީހިތް ހެޔޮ އަހުލާގު ރަނގަޅު ތައުލީމީމީހެކެވެ. ޕާޓީ އިން ބުނާހާ ގޮތެއް ހަދާ މީހެއް ނޫނެވެ.\nމެއި 21, 2021 15:28\nޔިޔަ ނަސީމަކީ މިޤައުމުގަ ހުރި އެންމެ ޒުވާން އެންމެ ޢިލްމީ ޤާބިލް މިނިސްޓްރު ކަލޭމެން ހިތުހުރިއެއްޗެއްނުކިޔަ އިރުކޮޅަކުން ރައީސް އޮފީހުން ބަޔާންނެރެފާނެ ވެރިކަންކުރާ ބަިގަނޑަކީ އިސްލާމްދީނަށް ފުރައްސާރަކޮށް ރައްިތުންނާ ޤައުމަށް ޖެއްސުންކޮށް މަލާމާތްކުރާން އައިސްތިބި ބައެއް\nމެއި 21, 2021 15:38\nނަސީމު ނެތަކަސް ރައްޔިތުން ސިއްހީ މާހިރުންގެ ލަފާ އަޑުއަހާ.އަޑުނައަހަނީ ސިޔާސީ މީހުން،މި މިޖެހިގެން އުޅޭ މައްސަލައަކީ ސާފުތޯ ކެރަފާ\nމެއި 21, 2021 16:37\nބަލަގަ ދިވެހިންގެ ތެރޭގަ އޮތް އެއްބައެއްވަންތަކަމާ ކިއަމަންތެރިކަމާ އެކަކިއަނެކަކައް އަޅާލުމާ ވެރިންގެ އަމުރައްކިއަމަންވުމާ ދިވެހިންގެ އިޖުތިމާއި ރިވެތިއާދަކާދަ ތަކާ މުގުރާލާ މުޅިގައުމުފަސާދަކުރީ ނަސީމުގެ އާއިލާއިން ވެރިކަމައްބޫތުކައިގެން ހިންގިކަންކަމުންނެއްނޫންތޯ މިހާރުވެސް ނަސީމު ތިއުޅެނީ ޒިންމާނޫފުލުނީމަަ ދިވެހިންގެ ދުވަސްދުއްވާލަން ނަސީމުގެ ބާރުގެދަށުގައޮތް މަޖިލިހުންވެސް ކޮވިޑުގެ މިހާލުގަ ދިވެހިރައްޔިތުންގެ ހައްގުގަ ބަހެހްނުބުނެ މިކަމާގުޅޭވަހަކައެއް މަޖިލިހުގަ ދެއްކިއަވެސްނުދޭ\nމެއި 21, 2021 17:17\nސަރުކާރުން ކުރެވޭނެ ކަ މަކީ އަވައްޓެރި ގައުމުތަކުން އެހީ ހޯދައިގެން ކެއުން\nމެއި 21, 2021 17:48\nހިތުން މާ މޮޅު ވާހަކައެއް ތި ޑރ އަކުވެސް ތިބުނީ. ބަލަ ޔޫރަޕުގަ ރައްޔިތުން ކަލޭމެން ބުނާގޮތަށް އަހަރަކަށްވުރެ ގިނަދުވަހު ބަސްއަހައިގެން ތިއްބަ ދުވާލަކު އެހާ ބައިވަރު މީހުން މަރުވަމުން އެދަނީ. ރައްޔިތުން ބޮލަށް ކަނޑާނުލާ.. މިތާގަ ހާލަތު ގޯސްވީ އިންޑިޔާގަ "އިންޑިޔާ ވޭރިއެންޓު" ފެތުރެނިކޮށް ހައްދެއްނެތްގޮތައް އެގަޢުމުން މީހުން އެރުވުމުން. އަނެއްކާ މިކަމުގަ އަހަރަކަށްވުރެ ގިނަދުވަސްވަސްވީއިރު ދަޢުލަތުން ބިލިއަނުން ފައިސާ ތަޅާބުރުއްސިއިރު ސަރުކާރަށް ތައްޔާރުވާ ކުރެވުނީ ކޮންކަމެއް؟\nމެއި 21, 2021 17:55\nނަސީމު އިސްތިއުފާ ދިނުމަކީ ކުރެވިދާނެ އެންމެ ރަނގަޅު ކަން ކަމުގައި އަހަރުމެން ދެކޭނޫއެވެ. އެކަން ކޮށްލައްވާށެވެ.\nމެއި 21, 2021 18:57\nމީވާ ވެރިކަމެއް ކޮންއިތަކުންތަ 2023 އަންނަނީ ވޯޓްލައިގެން މިވެރިން ބާލަން\nކޮންމެވެސް މީހަކު މިނިސްޓަރުކަމަށް ލީމާ ވާނީ މިހެން! ނާޤާބިލް މީހުން މިނިސްޓަރުންނަށް ތިބުމުގެސަބަބުން ހުރިހާ ނިކަމެތި ކަމެއް ރައްޔިތުންނަށް! ރައިސް ބަދުނާމަ ކުރަން އުޅޭބައެއް!!!!\nމެއި 21, 2021 20:51\nމި ރާއްޖެ މިހާރު މިއޮތް ޙާލަތަށް ދުއްވާލީ ނަސީމުމެންގެ އަމިއްލަ އެދުމާއި ތަންދޮރު ނޭނގުމާ ޖާހިލު ކަމުން ނެވެ. މިކަމުގެ ފުރިހަމަ ޒިއްމާ ނަގަން ޖެހޭނީ ނަސީމާއި ނަސީމަށް ހުތްލައިދިން އެމްޑީޕީގެ ބޮޑުންނެވެ. މިއީ ކަނޑައެޅިގެން ޤައުމަށް ވެފައިވާ ޣައްދާރުކަން ބޮޑު ޚިޔާނާތްތަކެއްގެ ނޭދެވޭ ނަތީޖާއެވެ. މިކަމުން ތިޔަބައިމީހުނަކަށް ނުރެކެވޭނެއެވެ.\nމެއި 21, 2021 21:03\nފެއިލް ވެއްޖެ.. ސޯލިހު އިންޑިޔާ ބަސްނާހާ ﷲ އަށް އީމާންވެ އަންގަވާފަ ޥާގޮތައް ރައްޔިތުންނަށް ބަސްބުނައް ނުނިކުމެ ހުރީތޯ.. ފިއްލަވާ ފަ ހުރެގެން ނުވާނެ މިކަމެއް... ހުރިހާ ރަށެއްގެ މިސްކިތުގަ ޤުރުޢާން ޖަހާބަލަ ރަށުތެރެއަށް އިވޭގޮތައް.. އިރުއަރައްދެއް ވިޔަސް ރަގަޅު. 30 ދުވަސް ވަންދެއް މަދުވެގެން... އޭރުން ހެޔޮސިފާ ލިބޭނެ.. ބިރުވެތިވޭ.... އެކިރައްތަކުގައި ރައްޔިތުން އެއްކޮއް ދުއާ ކުރުމައް ބާރުޢަޅުއްވަދީ ޙެޔޮނުވާނެ އާދޭސް ކޮއްފަ ބުނައް. ނޫސްތަކުގައި ވެސް ލިޔަން ފަށާބަލަ\nމެއި 21, 2021 21:19\nކޮވިޑް ފެތުރޭނެ ގޮތަކަށް ނުވިސްނައި ކޭމްޕޭނު ކުރާ މީހުން ފްރީކޮށް ދޫކޮށްލައި ތެޅިގަނެގެން އިލެކްޝަން ބޭއްވުމަށް މުހިއްމު ހިތަކަށް ދޫކޮށްލީ ނަޝީދު ބުނެގެން ތިޔަ ނަސީމު ނޫން ހެއްޔެވެ؟ އެކަމުގެ ޒިއްމާ ނަގަން ކެރޭނެ ހެއްޔެވެ؟\nމެއި 21, 2021 21:23\nވެކްސިންގެ އެއް ޑޯޒް ޖަހައި ހުރިހާ ވެކްސިން ހުސްކޮށްލުމަކީ ނަސީމު ވަގުތުން އިސްތިއުފާ ދޭން ޖެހޭ މުޖުރިމެއްކަން ސާބިތު ވާ ފުރިހަމަ ހެއްކެކެވެ. މިކަމަށް ދެއްކޭނެ އިތުރު ބަހަނާއެއް ނެތެވެ.\nޑެމެންޓޭއަށް ފުރަތަމަ ބޭސްކުރަންދޭ.. އޭރުންތާ އަނގައިން ހޮޅިވާހަކަ ދެއްކުން ހުއްޓޭނީ. ހެލްތު މިނިސްޓަރު ހޮވާފަ މިހިރީ އެންމެ ހެލްތީ މީހާކަމައް ބަލާގެންނެއް ނޫން. މީނާ އަކީ މީނާގެ އަނގަ ދުންހޮޅިއެއްކަހަލަ މީހެއް. ސިނގިރޭޓު ކާ މީހެއް މީނާއަކީ. ވީމާ ކިހާރީތި ނަމޫނާއެއްމީނާއަށް ދެއްކޭނީ ޕަބްލިކު ހެލްތައް...\nމެއި 21, 2021 22:20\nކުރެވޭނެކަމެއް ނެތީވިއްޔާ އިސްތިޢުފާދީ އެއީ ހަމަޔަޤީނުންވެސް ކުރެވޭނެ ކަމެއް.\nކަންކަމަށް ކުފޫހަމަނުވާ މީހުން ލީމަ ވާގޮތް\nމެއި 22, 2021 10:23\nމިހާރު އެންމެ ނުހިނގާ މިނިސްޓްރީ.. ހުސް އަނގަ އަދި ހުސް ބޭކާރު ތާރީހުދޭ މިނިސްޓަރެއް.. ވަރަށް ފެންވަރުދައް\nމެއި 22, 2021 10:25\nއަހަރަމެންނަށް އޮފީހުގެ ބެވުން އޮންނަނީ\nމެއި 23, 2021 07:30\nމީއްޗެއްސައް ރައްޔިތުންގެ ފުރާނަ މުހިމެއް ނޫނޭ


20 ސްމާރޓް ފޯން ސަޕްލައިކޮށްދޭނެ ފަރާތެއް ހޯދުން\nމި ސަރވިސްގެ ބޭނުމަށް 20 ސްމާރޓް ފޯނު ސަޕްލައިކޮށްދެއްވާނެ ފަރާތެއް ހޯދަން ބޭނުންވެއެވެ. ވީމާ މިތަކެއްޗަށް ބިޑް ހުށަހެޅުމުގެ ދަޢުވަތު މި ކަމަށް ޝައުޤްވެރިވެލައްވާ އެންމެހައި ފަރާތްތަކަށް ހުޅުވާލަމެވެ.\n4. ބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ9ސެޕްޓެމްބަރ 2019 ވާ ހޯމަ ދުވަހުގެ ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\n6. ބީލަން ހުޅުވުން އޮންނާނީ 15 ސެޕްޓެމްބަރ 2019 ވާ އާދީއްތަ ދުވަހުގެ 11:30 ގައި މި ސަރވިސްގެ އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n9. ޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 10 ސެޕްޓެމްބަރ 2019 ވާ އަންގާރަ ދުވަހުގެ 14:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.


Kasrathu kuraa hedhun laa iru goaskoh firihenun kuraa3kameh; mikahala hedhunthah nulaa! | Mihaaru\nކަސްރަތު ކުރާ އިރު ލާން ޖެހޭނީ އެކަށީގެންވާ ހެދުމެއް.\nކަސްރަތު ކުރާ ހެދުން ލާ އިރު ގޯސްކޮށް ފިރިހެނުން ކުރާ3ކަމެއް؛ މިކަހަލަ ހެދުންތައް ނުލާ!\n18 މާޗް 2019 - 15:516comments\nމި އުޅެނީ އަވަސް އަރުވާލައިގެން ޖިމަށް ދާށެވެ. އެކަމަކު މިހާރު އިރުއޮއްސި ހައެއް ޖަހައިފި އެވެ. ބެންޗު ޕްރެސް ބޭނުންކުރަން ވެސް ޖެހުނީ ކިޔޫގައި ހުންނާށެވެ. އެ ބޭނުން ކުރަން އިން މީހާ ދިއުމުން ވަރަށް އުފާވި އެވެ! އެންމެ ފަހުން އެ ބޭނުން ކޮށްލަން އަހަރެންނަށް އެ ލިބުނީ އެވެ. އެކަމަކު އޭތި ކައިރިއަށް ދިޔަ އިރު އޭގެ ވަށައިގެން ހުރީ ކުރިން ބޭނުން ކުރި މީހާގެ ދަލެވެ. ވީ ފޫއްސެއް ބުނެދޭކަށް ވެސް ނޭނގުނެވެ.\nޖިމް އަކީ ކަސްރަތު ކުރަން ގިނަ މީހުންދާ ތަނެއް ކަމަށް ވާތީ ޖިމްގައި ހުންނަ އެއްޗެހި ބޭނުންކުރާ އިރު ޖިމްގެ އަދަބުތަކަށް އަޅާލާން ޖެހެ އެވެ. އެހެން މީހުންގެ ދަލުން ފުރިފައިވާ އެއްޗެއް ބޭނުން ކުރާކަށެއް އެއްވެސް މީހަކު ބޭނުމެއް ނުވާނެ އެވެ.\nކަސްރަތު ކުރަން އެކަމަށް ހާއްސަކޮށް ފަރުމާކޮށްފައިވާ ކަސްރަތު ހެދުން ބޭނުންކޮށްފި ނަމަ، ކަސްރަތުކުރުމުގައި ވަރަށް ބޮޑު ތަފާތެއް ފެންނާނެ އެވެ.\nކަސްރަތުކުރާ އިރު މޮއިސްޗާ-ޕާފޯމަންސް ހެދުންލުން\nޖިމްގައި ކަސްރަތުކުރާ އިރު ހިއްލާ ދާ ދަމާލާނެ ނުވަތަ ވަގުތުން ހިއްކާލާނެ ހެދުން ލުމުން އަރާމާއި ފިނިކަމުގައި ކަސްރަތުކުރެވޭނެ އެވެ.\nކަސްރަތު ކުރާއިރު ލާ ހެދުންތަކަކީ ދަލާއި ތިމާ ދުރުކުރަން މަސައްކަތްކުރަން ޖެހޭ ތަކެއްޗެވެ. ޕާފޯމަންސް ޓީ ޝާޓެއް ލުމުން ދާތައް ގަޔާ ދުރުކޮށް، ޓީޝާޓުގެ ބޭރުފުށަށް ގެންދާނެ އެވެ. ޕާފޯޕަންސް ޓީޝާޓު ހަދާފައި ހުންނާނީ ޕޮލީއެސްޓާ އާއި ލިކްރާގެ ތަފާތު ބްލެންޑުތައް ބޭނުންކޮށްގެނެވެ. އުއިފޮތީގެ ޓީޝާޓަކަށް ވުރެ މި ތަކެތި އަގުބޮޑުވި ނަމަވެސް، އެ ބާވަތުގެ ޓީޝާޓަކީ ކަސްރަތުކުރަން އެންމެ ރަނގަޅު އެއްޗިއްސެވެ. ކަސްރަތު ކުރާ މީހާއަށް އަރާމުވުމުގެ އިތުރުން ހަލާކު ނުވެ ގިނަ ދުވަހު ބޭނުންކުރެވޭނެ އެވެ. އަދި މިއީ ތެތްވުމަށް ފަހު އަވަހަށް ހިކޭ ބާވަތުގެ ޓީޝާޓެވެ.\nގަޔަށް ހެޔޮވަރު ހެދުންލުމުގެ މުހިއްމުކަން\nގަޔަށް މާ ދޫކޮށް ހުންނަ ކަސްރަތު ހެދުމަކީ، ކަސްރަތުކުރަން އެންމެ އެކަށީގެންވާ ހެދުމެއް ނޫނެވެ. ދޫކޮށް ހުންނަ ހެދުން ލުމުން ބޭނުންވާހާ ގޮތަކަށް ހެލިފެލިވެ އުޅެން އަދި ކަސްރަތުކުރަން އުނދަގޫވާނެ އެވެ. އަދި ދޫ ހެދުން ލުމުން، ބަލާ މީހުންނަށް އެ މީހަކު ފެންނާނީ ހުންނަވަރަށް ވުރެ މާ ކުޑަކޮށެވެ.\nގަޔަށް ހެޔޮވަރު ހެދުން ލާށެވެ. މީޑިއަމް ސައިޒްގެ މީހަކު އެކްސްޓްރާ ލާޖް ސައިޒްގެ އެއްޗެހި ނުލާށެވެ. މީހާ ބޮޑުހެނެއް ވަކި ހިޔެއް ނުވާނެ އެވެ.\nފަސޭހައިން ކަސްރަތުކުރެވޭނެ ފަދަ ހެދުން ލުން ވަރަށް މުހިއްމެވެ. މިކަމުގައި ނައިލޯން-އިލާސްޓޭން މިކްސްގެ ތަކެއްޗާއި ސްޕޭންޑެކްސް ހިޔާރުކުރާށެވެ. ގަޔަށް ހެޔޮވަރުކޮށް ހުންނަ ހެދުން ލުމުން ފެންނަ ފެނުމަށް މާ ރީތި ވެސް ވާނެ އެވެ.\nކަސްރަތުކުރާ އިރު ފައިވާނަށް ނާރާ\nކަސްރަތުކުރަން އަރާ ބޫޓަކީ ފަޔަށް އެކަށީގެންވާ ސަޕޯޓު އަދި ރައްކާތެރިކަން ފޯރުކޮށްދޭ ތަކެއްޗަށް ވާން ޖެހޭނެ އެވެ. ހިނގާ ހާދިސާއެއްގައި ވެސް ފަޔަށް ގެއްލުމެއް ނުވަތަ އަނިޔާއެއް ލިބުމުގެ ފުރުސަތު އޭރުން މަދުވާނެ އެވެ. ޖިމެއްގައި ފައިވާނަށް އަރަންވާނެ ހަމަ އެކަނި ވަގުތަކީ ޖިމުން ނުކުންނަ ވަގުތެވެ. ނުވަތަ ހެދުން ބަދަލުކުރުމަށް ފަހު ލޮކާ ރޫމްގަ އެވެ.\nބޮޑު، ބިޔަ ކަސްރަތު މެޝީންތައް ބޭނުންކުރާ އިރު ފައިވާނުގައި އުޅުމަކީ ކުރަންވާ ވަރުގެ ކަމެއް ނޫނެވެ. އެކްސިޑެންޓެއް ކޮންމެ ވަގުތަކު ވެސް ހިނގާފާނެ އެވެ. ބޫޓަށް އަރައިގެން ހުއްޓާ އެއްޗެއް ފަޔަށް ވެއްޓިއްޖެ ނަމަ، ތަދުވާ މިންވަރު ވަކި ކުޑައެއް ނުވާނެ އެވެ. އެކަމަކު ބޫޓަށް އަރައިގެން ހުރި ނަމަ ފަސޭހައަކުން ކައްސާލައިގެނެއް ނުވެއްޓޭނެ އެވެ. އެ މީހަކު ކުރާ ބާވަތުގެ ކަސްރަތައް ބަލާފައި އެންމެ އެކަށީގެންވާ ބޫޓަކަށް އެރުމަކީ މުހިއްމު ކަމަކެވެ. ހާއްސަކޮށް ފަޔަށް ހެޔޮވަރު ބޫޓެއް ގަތުން މުހިއްމެވެ.\nބޫޓު ބޭލުމަށް ފަހު އިސްޓާކީނަށް އަރައިގެން ކަސްރަތު ކުރުމަކީ ވެސް މައާފްކުރެވޭނެ ވަރުގެ ކަމެއް ނޫނެވެ. ހަމައެކަނި އިސްޓާކީނުގައި ކަސްރަތު ކުރާނަމަ، ތަންތަން މަށައިގެން ހިނގައިދާނެ އެވެ. އަދި އެ ޖިމަކަށް ގޮސް ހުރި އެހެން މީހުންނަށް ވެސް އުނދަގޫ ވާނެ އެވެ. ޖިމްގައި މަސައްކަތްކުރާ މީހުންނާ މެދު ވެސް ހިތްހެޔޮކޮށް ކަންތައް ކުރާށެވެ. ބޭރުގައި އުޅޭ ބޫޓަށް އަރައިގެން ޖިމަށް ދިއުމުން މުޅި ތަން ހިރަފުސްވެ، ހަޑިވާނެ އެވެ. އެތަން ސާފުކުރަން އުނދަގޫ ވާނެ އެވެ.\nސޮނީ ސްޕޯޓްސް -- ފޮޓޯ: ހުސެން ވަހީދު/މިހާރު\nކަސްރަތުކުރަން އެންމެ ރަނގަޅު ހެދުން ހޯދާ ނަމަ ސޮނީ ސްޕޯޓްއަށް ޒިޔާރަތްކޮށްލާށެވެ. ޖިމަށް ބޭނުންވާ ހުރިހާ އެއްޗެއް އެތަނުން ފަސޭހަ އިން ލިބޭނެ އެވެ.\nއިތުރު ލިޔުންތައް ކަސްރަތު އެޑްވަޓޯރިއަލް ސޮނީ ސްޕޯޓްސް